title: রেইনালদো বেনিয়োনে

text: সেনা শাসনামলে অপহরণ, নির্যাতনসহ অন্যান্য মানবতাবিরোধী অপরাধের জন্য রেইনালদো বেনিয়োনেকে ২৫ বছরের কারাদণ্ড দেওয়া হয়েছে। এ সব অপরাধের সঙ্গে জড়িত অন্য পাঁচ সাবেক সেনাকর্মকর্তারও ১৭ থেকে ২৫ বছরের মধ্যে নানা মেয়াদি কারাদণ্ড দেওয়া হয়েছে। সাজাপ্রাপ্ত অন্য পাঁচজন হলেন, সান্তিয়াগো রিভেরোস, ফার্নানদো ভারপ্লাতসেন, কার্লোস তেপেদিনো, জর্জ গার্সিয়া ও ইউজেনিয়ো গানাবেনস পেরেলো। প্রায় ৩০ বছর পরে বিচার হলেও অনেকে এতে সন্তোষ প্রকাশ করেছেন। মানবাধিকার সংগঠনগুলোর দাবি, সামরিক শাসনামলে রাজনৈতিক ভিন্নমতাবলম্বীদের বিরুদ্ধে সরকারের 'ডার্টি ওয়ার'এ প্রাণ হারায় ৩০ হাজার মানুষ। তবে সরকারি হিসাবে ওই আট বছরে ১৩ হাজার মানুষ নিহত হয়েছে। এর আগে শুনানিতে বেনিয়োনে বলেছিলেন, তাঁদের সামরিক শাসনামলে আট হাজারের বেশি মানুষ মারা যায়নি।


title: ঢাকা বিশ্ববিদ্যালয় সংস্কৃতি সংসদ

text: ঢাকা বিশ্ববিদ্যালয়ের শিক্ষার্থীদের সংস্কৃতিচর্চার জন্য একটি প্ল্যাটফর্ম তৈরি এবং তাদের প্রতিভাকে সকলের মাঝে ছড়িয়ে দেওয়ার প্রত্যয় নিয়ে ২০১৫ সালের ৫ই সেপ্টেম্বর যাত্রা শুরু করে ঢাকা বিশ্ববিদ্যালয় সাংস্কৃতিক সংসদ।


title: ঢাকা বিশ্ববিদ্যালয় সংস্কৃতি সংসদ

text: সংগঠনের প্রধান অভিভাবক হিসেবে আছেন ঢাকা বিশ্ববিদ্যালয়ের মাননীয় উপাচার্য অধ্যাপক ড. আ আ ম স আরেফীন সিদ্দিক। প্রতিষ্ঠাকাল থেকে সংগঠনটির মডারেটরের দায়িত্ব পালন করছেন ‘গণযোগাযোগ ও সাংবাদিকতা’ বিভাগের সহযোগী অধ্যাপক সাবরিনা সুলতানা চৌধুরী।


title: ঢাকা বিশ্ববিদ্যালয় সংস্কৃতি সংসদ

text: বিভিন্ন সময়ের কার্যক্রম:


title: ঢাকা বিশ্ববিদ্যালয় সংস্কৃতি সংসদ

text: (১) আন্তঃবিশ্ববিদ্যালয় সাংস্কৃতিক উৎসবে চ্যাম্পিয়ন:


title: ঢাকা বিশ্ববিদ্যালয় সংস্কৃতি সংসদ

text: ‘বাংলাদেশ ইউনিভার্সিটি অব প্রফেশনালস’ (বিইউপি) আয়োজিত ‘আন্তঃবিশ্ববিদ্যালয় সাংস্কৃতিক উৎসব-২০১৫’-তে ঢাকা বিশ্ববিদ্যালয় সাংস্কৃতিক সংসদ প্রথমবারের মত তাদের মৌলিক পরিবেশনা গীতিনাট্য ‘হৃদয়ে বাংলাদেশ’ মঞ্চায়ন করে। দেশের বেশ কয়েকটি স্বনামধন্য বিশ্ববিদ্যালয়কে পেছনে ফেলে ঢাকা বিশ্ববিদ্যালয় উক্ত প্রতিযোগিতায় সাফল্যের সাথে চ্যাম্পিয়ন হওয়ার গৌরব অর্জন করে।


title: ঢাকা বিশ্ববিদ্যালয় সংস্কৃতি সংসদ

text: (২) ‘প্রথম আলো’ পত্রিকার অনুষ্ঠানে পরিবেশনা:


title: ঢাকা বিশ্ববিদ্যালয় সংস্কৃতি সংসদ

text: ২০১৫ সালের জুলাই মাসে থাইল্যান্ডে অনুষ্ঠিত আন্তর্জাতিক গণিত অলম্পিয়াডে (আইএমও) সাফল্য অর্জনকারী ছয় বাংলাদেশি ক্ষুদে গণিতবিদের সংবর্ধনা অনুষ্ঠানে দেশের প্রথম সারির জাতীয় দৈনিক ‘প্রথম আলো’ কর্তৃক আয়োজিত সাংস্কৃতিক পরিবেশনায় অংশগ্রহণ করে ঢাকা বিশ্ববিদ্যালয় সাংস্কৃতিক সংসদ।


title: ঢাকা বিশ্ববিদ্যালয় সংস্কৃতি সংসদ

text: (৩) বিভিন্ন রেডিও অনুষ্ঠানে পরিবেশনা:


title: ঢাকা বিশ্ববিদ্যালয় সংস্কৃতি সংসদ

text: ঢাকা বিশ্ববিদ্যালয় সাংস্কৃতিক সংসদের প্রতিনিধি দল ২০১৫ সালের ২১শে ফেব্রুয়ারি আন্তর্জাতিক মাতৃভাষা দিবস উপলক্ষে ‘রেডিও নেক্সট (এফএম ৯৩.২)’-এ তাদের সাংস্কৃতিক পরিবেশনা উপস্থাপন করে। এছাড়াও সংগঠনটির অপর একটি সাংস্কৃতিক পরিবেশনা প্রচারিত হয় ১২ই মার্চ, ২০১৬ তারিখে ‘এবিসি রেডিও (এফএম ৮৯.২)’-তে।


title: ঢাকা বিশ্ববিদ্যালয় সংস্কৃতি সংসদ

text: (৪) ঢাকা বিশ্ববিদ্যালয় বসন্ত উৎসব- ১৪২২:


title: ঢাকা বিশ্ববিদ্যালয় সংস্কৃতি সংসদ

text: গত ১৫ই মার্চ, ২০১৬ তারিখে ঢাকা বিশ্ববিদ্যালয় সাংস্কৃতিক সংসদ জাকজমকপূর্ণভাবে পালন করে ‘ঢাকা বিশ্ববিদ্যালয় বসন্ত উৎসব-১৪২২’; যা এযাবৎকালের ঢাকা বিশ্ববিদ্যালয়ের কেন্দ্রীয় পর্যায়ে অনুষ্ঠিত সর্ববৃহৎ এবং সফলতম অনুষ্ঠানগুলোর মধ্যে অন্যতম।


title: ঢাকা বিশ্ববিদ্যালয় সংস্কৃতি সংসদ

text: (৫) ঢাকা বিশ্ববিদ্যালয় প্রেজেন্টেশন ক্যাম্প:


title: ঢাকা বিশ্ববিদ্যালয় সংস্কৃতি সংসদ

text: গত ৪ঠা জুন, ২০১৬ তারিখে ঢাকা বিশ্ববিদ্যালয় সাংস্কৃতিক সংসদের পৃষ্ঠপোষকতায় অনুষ্ঠিত হয় ‘ঢাকা বিশ্ববিদ্যালয় প্রেজেন্টেশন ক্যাম্প’। প্রায় ৩৫০ শিক্ষার্থী উক্ত কর্মশালায় অংশ নেয়। দেশের বিভিন্ন টেলিভিশন চ্যানেলের বরেণ্য সংবাদ উপস্থাপকগণ উক্ত কর্মশালাটি পরিচালনা করেন।


title: ঢাকা বিশ্ববিদ্যালয় সংস্কৃতি সংসদ

text: (৬) ঈদের জামা বিতরণ কর্মসূচি:


title: ঢাকা বিশ্ববিদ্যালয় সংস্কৃতি সংসদ

text: গত ২৬শে জুন, ২০১৬ তারিখে ঢাকা বিশ্ববিদ্যালয় সাংস্কৃতিক সংসদের উদ্যোগে সুবিধাবঞ্চিত শিশুদের মাঝে ঈদের নতুন জামা বিতরণ কর্মসূচি পালিত হয়।


title: ঢাকা বিশ্ববিদ্যালয় সংস্কৃতি সংসদ

text: (৭) জঙ্গিবাদের বিরুদ্ধে বাংলাদেশ:


title: ঢাকা বিশ্ববিদ্যালয় সংস্কৃতি সংসদ

text: গত ১লা আগস্ট, ২০১৬ তারিখে ঢাকা বিশ্ববিদ্যালয় সাংস্কৃতিক সংসদ দেশের জঙ্গিবাদ ও সাম্প্রদায়িকতার বিরুদ্ধে নিজেদের দৃঢ় অবস্থান প্রকাশ করার লক্ষ্যে “জঙ্গিবাদের বিরুদ্ধে বাংলাদেশ” শিরোনামে একটি মানববন্ধনের আয়োজন করে।


title: ঢাকা বিশ্ববিদ্যালয় সংস্কৃতি সংসদ

text: (৮) এ ট্রিবিউট টু স্যার লাকী আখন্দ:


title: ঢাকা বিশ্ববিদ্যালয় সংস্কৃতি সংসদ

text: প্রখ্যাত সংগীতজ্ঞ লাকী আখন্দের দুরারোগ্য ক্যান্সার রোগের চিকিৎসার্থে গত ১৬ই আগস্ট, ২০১৬ তারিখে ‘ঢাকা বিশ্ববিদ্যালয় ব্যান্ড সোসাইটি’ কর্তৃক আয়োজিত ‘এ ট্রিবিউট টু স্যার লাকী আখন্দ’-এ ঢাকা বিশ্ববিদ্যালয় সাংস্কৃতিক সংসদ লাকী আখন্দের জীবনীর উপর ভিত্তি করে অনুষ্ঠানের উদ্বোধনী পরিবেশনা মঞ্চায়ন করে।


title: ঢাকা বিশ্ববিদ্যালয় সংস্কৃতি সংসদ

text: (৯) ‘অসমাপ্ত আত্মজীবনী’ বইয়ের রিভিউ প্রতিযোগিতা:


title: ঢাকা বিশ্ববিদ্যালয় সংস্কৃতি সংসদ

text: জাতির জনক বঙ্গবন্ধু শেখ মুজিবুর রহমানের ৪১তম শাহাদাৎ বার্ষিকী উপলক্ষে ঢাকা বিশ্ববিদ্যালয় সাংস্কৃতিক সংসদ ‘অসমাপ্ত আত্মজীবনী’ বইটির উপর একটি রিভিউ প্রতিযোগিতার আয়োজন করে এবং গত ২২শে আগস্ট, ২০১৬ তারিখে অসংখ্য রিভিউর মধ্য থেকে সেরা পাঁচজন রিভিউ লেখকে পুরস্কৃত করা হয়।


title: ঢাকা বিশ্ববিদ্যালয় সংস্কৃতি সংসদ

text: উক্ত অনুষ্ঠানে বিশ্ববিদ্যালয়ের উপাচার্য অধ্যাপক ড. আ আ ম স আরেফিন সিদ্দিক প্রধান অতিথি হিসেবে উপস্থিত ছিলেন। এছাড়াও উক্ত অনুষ্ঠানে মূল আলোচক হিসেবে উপস্থিত ছিলেন মুক্তিযুদ্ধের ঘোষণা পত্রের রচয়িতা, বাংলাদেশের সংবিধানের অন্যতম প্রণেতা ব্যারিস্টার আমির-উল-ইসলাম।


title: ঢাকা বিশ্ববিদ্যালয় সংস্কৃতি সংসদ

text: (১০) ‘সোস্যাল গুড সামিট ঢাকা-২০১৬’ এর সাংস্কৃতিক পরিবেশনা:


title: ঢাকা বিশ্ববিদ্যালয় সংস্কৃতি সংসদ

text: গত ৭ই সেপ্টেম্বর, ২০১৬ তারিখে ঢাকা বিশ্ববিদ্যালয়ের নবাব নওয়াব আলী সিনেট ভবনে অনুষ্ঠিত ‘সোস্যাল গুড সামিট ঢাকা-২০১৬’-তে ঢাকা বিশ্ববিদ্যালয় সাংস্কৃতিক সংসদ মনোজ্ঞ সাংস্কৃতিক অনুষ্ঠান পরিবেশন করে।


title: ঢাকা বিশ্ববিদ্যালয় সংস্কৃতি সংসদ

text: (১১) ছবিতে ঢাকা বিশ্ববিদ্যালয়:


title: ঢাকা বিশ্ববিদ্যালয় সংস্কৃতি সংসদ

text: গত ২৩শে সেপ্টেম্বর, ২০১৬ তারিখে ‘ছবিতে ঢাকা বিশ্ববিদ্যালয়’ ফটো কনটেস্টে সংগঠনটি অন্যতম আয়োজন সহযোগীর ভূমিকা পালন করে।


title: ঢাকা বিশ্ববিদ্যালয় সংস্কৃতি সংসদ

text: (১২) নৃত্যাবৃত্তি ‘অস্তিত্বে মোর বাংলাদেশ’:


title: ঢাকা বিশ্ববিদ্যালয় সংস্কৃতি সংসদ

text: বাংলাদেশ প্রকৌশল বিশ্ববিদ্যালয় (বুয়েট) আয়োজিত “আন্তঃবিশ্ববিদ্যালয় আবৃত্তি উৎসব ২০১৬”-তে গত ২৫শে অক্টোবর, ২০১৬ তারিখে ঢাকা বিশ্ববিদ্যালয় সাংস্কৃতিক সংসদ তাদের অন্যতম মৌলিক পরিবেশনা নৃত্যাবৃত্তি “অস্তিত্বে মোর বাংলাদেশ” মঞ্চায়ন করে ব্যাপক প্রশংসিত হয়। দেশবরেণ্য আবৃত্তিশিল্পী মীর বরকত এবং শুক্লা দাশগুপ্তের হাত থেকে সম্মাননা স্মারক গ্রহণ করে সংগঠনটি।


title: ঢাকা বিশ্ববিদ্যালয় সংস্কৃতি সংসদ

text: (১৩) ডাবুর ভাটিকা ক্যাম্পাস স্টার-২০১৬:


title: ঢাকা বিশ্ববিদ্যালয় সংস্কৃতি সংসদ

text: স্যাটেলাইট টেলিভিশন চ্যানেল আরটিভি কর্তৃক আয়োজিত ‘ডাবুর ভাটিকা ক্যাম্পাস স্টার-২০১৬’-তে ক্যাম্পাস সহযোগী হিসেবে দায়িত্ব পালন করে ঢাকা বিশ্ববিদ্যালয় সাংস্কৃতিক সংসদ।


title: ঢাকা বিশ্ববিদ্যালয় সংস্কৃতি সংসদ

text: (১৪) অন্তঃবিশ্ববিদ্যালয় সাংস্কৃতিক প্রতিযোগিতা ২০১৬:


title: ঢাকা বিশ্ববিদ্যালয় সংস্কৃতি সংসদ

text: ঢাকা বিশ্ববিদ্যালয়ের শিক্ষার্থীদের মধ্যে পড়াশোনার পাশাপাশি মানবিক গুণাবলির বিকাশ সাধন, অসাম্প্রদায়িক মনন গঠন, সামাজিক চিন্তাধারার নীতিগত উন্নয়নসহ আত্মিক বিকাশের লক্ষ্যে ঢাকা বিশ্ববিদ্যালয় সাংস্কৃতিক সংসদ ২০১৬ সালের ২১ ও ২২শে নভেম্বর দুইদিনব্যাপী অন্তঃবিশ্ববিদ্যালয় সাংস্কৃতিক প্রতিযোগিতা আয়োজন করে। উক্ত প্রতিযোগিতার বিভিন্ন ইভেন্টে বিশ্ববিদ্যালয়ের প্রায় ৭০০ শিক্ষার্থী অংশগ্রহণ করে। পরবর্তী সময়ে প্রতিযোগিতায় পুরস্কারপ্রাপ্ত শিক্ষার্থীরা আন্তঃবিশ্ববিদ্যালয় সাংস্কৃতিক প্রতিযোগিতায় অংশগ্রহণ করে যন্ত্রসংগীত, অবিরাম গল্পবলাসহ বিভিন্ন ইভেন্টে জাতীয় পর্যায়ে বিজয় ছিনিয়ে আনে।


title: ঢাকা বিশ্ববিদ্যালয় সংস্কৃতি সংসদ

text: (১৫) আমি দাম দিয়ে কিনেছি বাংলা:


title: ঢাকা বিশ্ববিদ্যালয় সংস্কৃতি সংসদ

text: মহান বিজয় দিবস উপলক্ষে গত ১৫ই ডিসেম্বর, ২০১৬ তারিখে ঢাকা বিশ্ববিদ্যালয়ের টিএসসি-তে মুক্তিযুদ্ধের নয় মাসের বিশাল ইতিহাসকে ৩০ মিনিটের সংক্ষিপ্ত পরিসরে তুলে ধরে ঢাকা বিশ্ববিদ্যালয় সাংস্কৃতিক সংসদের শিল্পীরা তাদের মৌলিক পরিবেশনা ‘আমি দাম দিয়ে কিনেছি বাংলা’ এর মাধ্যমে।


title: ঢাকা বিশ্ববিদ্যালয় সংস্কৃতি সংসদ

text: (১৬) ৫ম সঞ্জীব উৎসব-২০১৬:


title: ঢাকা বিশ্ববিদ্যালয় সংস্কৃতি সংসদ

text: ৫ম সঞ্জীব উৎসব- ২০১৬ তে প্রধান আয়োজক হিসেবে দায়িত্ব পালন করে ঢাকা বিশ্ববিদ্যালয় সাংস্কৃতিক সংসদ। ‘দলছুট’ সহ অনেক ব্যান্ডদল উক্ত আয়োজনে প্রয়াত সঞ্জীব চৌধুরীর স্মরণে সংগীত পরিবেশন করে।


title: ঢাকা বিশ্ববিদ্যালয় সংস্কৃতি সংসদ

text: (১৭) আন্তঃবিশ্ববিদ্যালয় অভিনয় প্রতিযোগিতা:


title: ঢাকা বিশ্ববিদ্যালয় সংস্কৃতি সংসদ

text: গত ১৯শে জানুয়ারি, ২০১৭ তারিখে অনুষ্ঠিত আন্তঃবিশ্ববিদ্যালয় অভিনয় প্রতিযোগিতায় অংশগ্রহণ করে সারাদেশের ৩৯ টি পাবলিক বিশ্ববিদ্যালয়ের মধ্যে ঢাকা বিশ্ববিদ্যালয় সাংস্কৃতিক সংসদের অভিনয় দল রানার্স আপ হওয়ার গৌরব অর্জন করে।


title: ঢাকা বিশ্ববিদ্যালয় সংস্কৃতি সংসদ

text: (১৮) নৃত্যাবৃত্তি ‘অনন্ত প্রেম’:


title: ঢাকা বিশ্ববিদ্যালয় সংস্কৃতি সংসদ

text: গত ৬ই ফেব্রুয়ারি, ২০১৭ তারিখে জগন্নাথ বিশ্ববিদ্যালয় আবৃত্তি সংসদ আয়োজিত “১ম আবৃত্তি উৎসব-২০১৭”-তে মঞ্চস্থ হয় ঢাকা বিশ্ববিদ্যালয় সাংস্কৃতিক সংসদের অন্যতম মৌলিক প্রযোজনা নৃত্যাবৃত্তি “অনন্ত প্রেম”।


title: উ ডি

text: উ ডি (চীনা: 吴迪; জন্ম: ১৪ সেপ্টেম্বর, ১৯৯১) চীনের অন্যতম পুরুষ টেনিস খেলোয়াড়। অক্টোবর, ২০১২ সালে তিনি তাঁর খেলোয়াড়ী জীবনে এটিপি-তে সর্বোচ্চ ১৭৬নং বিশ্ব র‌্যাঙ্কিংয়ে আরোহণ করেছিলেন। ২০১১ সালের ডেভিস কাপে বিশ্বের ৩৭নং টেনিস খেলোয়াড় লু ইয়েন-সানকে পরাজিত করাই ছিল তার টেনিস জীবনে সর্বাধিক সাফল্যগাঁথা।


title: উ ডি

text:
২০১২ সালে চীনের সেরা প্রমিলা খেলোয়াড় লি না'র সাথে হপম্যান কাপে একত্রে মিশ্র দ্বৈত খেলায় অংশ নিয়েছিলেন উ। উ সুযোগ পেয়েও কাজে লাগাতে না পারায় খেলায় জয়লাভ করতে পারেননি তারা। ওয়াইল্ড কার্ড নিয়ে প্লে-অফ ম্যাচে থাইল্যান্ডের দানাই উদোমচোকে ৭-৬(১), ৬-৪ সেটে পরাজিত করে এশিয়া-প্রশান্ত মহাসাগরীয় অঞ্চল থেকে অস্ট্রেলিয়ান ওপেনে অংশগ্রহণের সুযোগ পান।
তিনি প্রতিযোগিতার শীর্ষ বাছাই জাপানের উইচি সুগিতা এবং ৪নং বাছাই স্বদেশী জি ঝ্যাঙকে পরাভূত করে অস্ট্রেলিয়ান ওপেনের চূড়ান্ত প্রতিযোগিতায় অংশগ্রহণ নিশ্চিত করেন।


title: অপিওয়েড

text: অপিওয়েড () মস্তিষ্কে ক্রিয়াশীল কিছু রাসায়নিক দ্রব্যের বা ঔষধের একটি শ্রেণী। অপিওয়েড এমন কিছু রাসায়নিক বস্তুকে বোঝায় যা শরীরে মরফিন নামক ঔষধের মতো ক্রিয়া প্রদর্শন করে। দেহে অপিওয়েডের কিছু গ্রাহক অণু () রয়েছে। এই গ্রাহক অণুসমূহ সাধারণত কেন্দ্রীয় ও প্রান্তীয় স্নায়ুতন্ত্রে এবং পরিপাকতন্ত্রে অবস্থিত। এই অঙ্গগুলোতে অবস্থিত গ্রাহক অণুগুলি একাধারে অপিওয়েডের উপকারী ক্রিয়া এবং পার্শ্বপ্রতিক্রিয়ার জন্য দায়ী। বিশ্ব স্বাস্থ্য সংস্থার বর্ণনা অণুযায়ী, অপিওয়েড একটি সমষ্টিবাচক শব্দ যা দ্বারা পপি "Papaver somniferum" গাছ থেকে প্রাপ্ত অ্যালকালয়েডসমূহ, তাদের সংশ্লেষণের দ্বারা উৎপন্ন এবং শরীরে প্রাপ্ত সমগোত্রীয় যৌগসমূহকে বোঝায়, যে সকল যৌগ মস্তিষ্কের গ্রাহক অণুসমূহের সাথে মিথস্ক্রিয়ার মাধ্যমে ব্যথা দূর করতে পারে এবং আনন্দদায়ক অনুভূতির বা ইউফোরিয়া সৃষ্টি করতে পারে। এসব অ্যালকালয়েডসমূহ ও তাদের সংশ্লেষণের দ্বারা উৎপন্ন যৌগ প্রায় সংজ্ঞাহীন অবস্থা, কোমা এবং শ্বসনতন্ত্রে ডিপ্রেশান সৃষ্টি করতে পারে। শরীরে প্রাপ্ত অপিওয়েডের নাম এনডরফিন। অন্যান্য অপিওয়েডসমূহ এনডরফিনের ন্যায় ক্রিয়া করে। এসকল ঔষধ নেশা ধরাতে সক্ষম।


title: অপিওয়েড

text: অপিওয়েডের মতো কার্যকরী ব্যথানাশক নেই বললেই চলে। মরফিন এক্ষেত্রে সর্বাধিক কার্যকরী ঔষধ। অনেকদিন ধরে চলতে থাকা ব্যথাতে এধরনের ঔষধ খুব কার্যকরী হলেও, তীক্ষ্ণ এবং হঠাৎ করে হওয়া ব্যথা কমাতে এসব ঔষধ কম কার্যকরী। ক্যান্সার এবং জীবনসায়াহ্নের বিভিন্ন রোগে তীব্র ব্যথা কমাতে এখোনো মরফিনের ব্যবহার রয়েছে। অপিওয়েড ধরনের ব্যথানাশক ঔষধ প্রসববেদনাতেও ব্যবহার করা হয়ে থাকে। কিন্তু অপিওয়েডসমূহ অমরা অতিক্রম করে ভ্রূণে প্রবেশ করতে পারে বলে বাচ্চার শ্বসনতন্ত্র আক্রমণ করতে পারে। তাই এসকল ক্ষেত্রে এ ধরনের ঔষধ সাবধানতার সাথে ব্যবহার করা উচিত।


title: অপিওয়েড

text: ইদানীং আবার ক্যান্সারের ক্ষেত্র ছাড়াও ব্যথানাশক হিসেবে এসকল ঔষধের ব্যবহার শুরু হয়েছে। ফলে এর অপব্যবহার এবং নেশাজাত দ্রব্য হিসেবে এর ব্যবহার অধিকতর সম্ভব হয়েছে।


title: অপিওয়েড

text: কোনো ব্যথানাশক ঔষধ দেবার পূর্বে চিকিৎসক নির্দিষ্ট রোগীর ক্ষেত্রে নিম্নলিখিত ঔষধসমূহের কোনটি অধিকতর কার্যকর তা বিবেচনা করেন। এবং এই বিবেচনায় ঔষধসমূহের নিম্নলিখিত বৈশিষ্ট্যসমূহ প্রাধান্য পায়:


title: এডি বার্লো

text: এডগার "এডি" জন বার্লো (; জন্ম: ১২ আগস্ট, ১৯৪০ - মৃত্যু: ৩০ ডিসেম্বর, ২০০৫) দক্ষিণ আফ্রিকার ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকার প্রথিতযশা আন্তর্জাতিক ক্রিকেটার ছিলেন। দক্ষিণ আফ্রিকা দলের পক্ষে তিনি অল-রাউন্ডারের ভূমিকা পালন করতেন। ডানহাতি ব্যাটসম্যান ও ডানহাতি মিডিয়াম পেসার ছিলেন তিনি। ১৯৬০-এর দশকে বেশ রান করেছেন ও নিয়মিতভাবে উইকেট লাভকারী বোলার ছিলেন এডি বার্লো।


title: এডি বার্লো

text: ১৯৬২ সালে ছয়জন "বর্ষসেরা দক্ষিণ আফ্রিকার ক্রিকেটারের" একজন হিসেবে মনোনীত হন। এডি বার্লো'র ডাক নাম ছিল "বান্টার"। নিউল্যান্ডস ক্রিকেট গ্রাউন্ডের এক প্রান্ত তাঁর নামে রাখা হলেও পরবর্তীকালে প্রতিপক্ষীয় ক্লাব দলগুলো আপত্তি জানালে তা স্থগিত রাখা হয়। এডি বার্লো ১৯৯৯ সালে বাংলাদেশ জাতীয় ক্রিকেট দলের কোচ হিসেবে দায়িত্ব পালন করেছিলেন। তাঁর পরিকল্পনায় পরের বছরই দলটি আনুষ্ঠানিকভাবে টেস্ট মর্যাদার অধিকারী হয়।


title: এডি বার্লো

text: বার্লো দক্ষিণ আফ্রিকা দলের পক্ষ হয়ে ৩০টি টেস্টে অংশ নিয়েছিলেন। ১৯৬৩-৬৪ সালে প্রথম দক্ষিণ আফ্রিকান হিসেবে তিনি অভিষেক টেস্টেই সেঞ্চুরি করেছিলেন। অস্ট্রেলিয়ার বিপক্ষে অনুষ্ঠিত ঐ সিরিজে তিনি অ্যাডিলেডে দ্বি-শতকসহ ৬০৩ রান করেন।


title: এডি বার্লো

text: ১৯৬৪-৬৫ সালে নিউল্যান্ডসে অনুষ্ঠিত তৃতীয় টেস্টে সফরকারী ইংল্যান্ড দলের খেলোয়াড়দের সাথে বিতর্কে জড়িয়ে পড়েন। ইংলিশ বোলার ফ্রেড টিটমাসের বোলিংয়ের সময় গালি অঞ্চলে পিটার পারফিট বল লুফে নিলেও ব্যাট-প্যাডের সংস্পর্শ ঘটার অজুহাতে রক্ষা পান। সর্বোপরি সিরিজটিতে তেমন কোন প্রতিদ্বন্দ্বিতার মেজাজ লক্ষ্য করা যায়নি। বার্লো শতক পেলেও তা ইংল্যান্ডের খেলোয়াড়দের কাছ থেকে স্বীকৃত পায়নি; কিন্তু অল্প কিছুক্ষণ পরেই টনি পিথে অর্ধ-শতক পেলে ইংলিশ খেলোয়াড়গণ বাহ্বা দেন। মূলতঃ তাঁর আচরণই এর প্রধান কারণ ছিল চলে ধারণা করা হয়। দক্ষিণ আফ্রিকার স্থানীয় পত্রিকাগুলো ইংল্যান্ডের খেলোয়াড়দের বিরুদ্ধে আক্রমণাত্মক ভঙ্গীমায় লেখে।


title: এডি বার্লো

text: ১৯৭০ সালে ইংল্যান্ডে অনুষ্ঠিত বিশ্ব একাদশের পক্ষ হয়ে পাঁচ খেলার সিরিজে অংশগ্রহণ করেন তিনি। তন্মধ্যে, হেডিংলিতে অনুষ্ঠিত চতুর্থ খেলায় ইংল্যান্ডের বিপক্ষে তিনি তৎকালীন ১৭তম হ্যাট্রিক করেন। পাঁচ বলে প্রথম তিন উইকেটসহ চারজন ব্যাটসম্যানকে আউট করেন। শুরুতে এ খেলাগুলোকে টেস্ট ম্যাচ হিসেবে গণ্য করা হলেও পরবর্তীকালে এ মর্যাদা প্রত্যাহার করা হয়েছিল। প্রথম ইনিংসে ৬৪ রানে ৭ উইকেট সংগ্রহ তাঁর সেরা বোলিং পরিসংখ্যান হতে পারত এবং খেলায় তিনি ১৪২ রানে ১২ উইকেট লাভ করেছিলেন, যা টেস্টে তাঁর একমাত্র ১০ উইকেট প্রাপ্তি ছিল।


title: এডি বার্লো

text: ১৯৭৭-৭৮ মৌসুমে অস্ট্রেলিয়ার বিশিষ্ট ধনকুবের ক্যারি প্যাকারের পরিচালনায় বিশ্ব সিরিজ ক্রিকেট প্রতিযোগিতার আয়োজন করা হলে আন্তর্জাতিক ক্রিকেট অঙ্গনে দক্ষিণ আফ্রিকান ক্রিকেটারদের জন্য নতুন যুগের সুচনা হয়। বার্লোও প্রতিযোগিতার মেয়াদকালীন ১৯৭৭-৭৮ ও ১৯৭৮-৭৯ উভয় মৌসুমে খেলার জন্য চুক্তিতে আবদ্ধ হন। তিনি ডব্লিউএসসি ক্যাভেলিয়ার্স দলের পক্ষ হয়ে অনেকগুলো অননুমোদিত সুপার টেস্ট খেলায় অধিনায়কত্ব করেছিলেন।


title: লালমোহাম্মদ সরদার

text: লালমোহাম্মদ সরদার (১৮৪৮ - ১৯৩৬) বাংলাদেশের একজন রাজনীতিবিদ এবং সমাজ কর্মী। তিনি বরেন্দ্র অঞ্চলের প্রত্নতাত্ত্বিক অনুসন্ধান কাজ পরিচলানকারীদের অন্যতম ছিলেন।


title: লালমোহাম্মদ সরদার

text: লালমোহাম্মদ সরদার ১৮৪৮ সালে রাজশাহী জেলার পুটিয়া উপজেলার ভেলনা গ্রামে জন্মগ্রহণ করেন। তার পরিবারের আর্থিক অবস্থা অস্বচ্ছল হওয়ায় মাত্র চৌদ্দ বছর বয়সে পড়াশোনা বন্ধ করে দিতে বাধ্য হন।


title: লালমোহাম্মদ সরদার

text: দরিদ্রতার কারণে শিক্সা অসমাপ্ত রেখে তিনি কায়িক পরিশ্রমের কাজে রত হন এবং মজুরের কাজ করতে থাকেন। কালক্রমে, সঞ্চয়ের মাধ্যমে এবং ইটভাটার ব্যবসায় প্রচুর অর্থ উপার্জন করতে সম্ষম হন। পরবর্তীতে তিনি একটি বিশাল সম্পত্তি ক্রয় করেন এবং 'জায়গীরদার' হিসেবে পরিচিতি লাভ করেন।


title: লালমোহাম্মদ সরদার

text: তিনি কেবল প্রচুর অর্থ উপার্জনই করেননি, এই অর্থ দিয়ে তিনি বিভিন্ন ধরণের রাজনৈতিক, সামাজিক, সাংস্কৃতিক এবং জনসেবায়ও আত্মনিয়োগ করেন। তিনি ১৯০৬ সালে রাজশাহীতে আঞ্জুমান-ই-মফিদুল ইসলাম-এর শাখা প্রতিষ্ঠিত হলে এর প্রতিষ্ঠাতা সভাপতি হন। শরৎকুমার রায় এবং অন্যান্যের সাথে মিলিত হয়ে তিনিও বরেন্দ্র অঞ্চলের প্রত্নতাত্ত্বিক নিদর্শন সংগ্রহে প্রচুর অর্থ ব্যয় করেন। তিনি ১৯২৬ সালে রাজশাহী ডিস্ট্রিক্ট বোর্ড-এর সদস্য নির্বাচিত হন এবং পরবর্তীতে আইন সভারও সভ্য হন।


title: শরৎ কুমার রায়

text: কুমার শরৎ কুমার রায় (জন্ম: ১৮৭৬ - মৃত্যু: ১২ এপ্রিল, ১৯৪৬) ব্রিটিশ ভারতের রাজশাহী অঞ্চলের একজন প্রখ্যাত ব্যক্তিত্ব এবং বরেন্দ্র অঞ্চল সম্পর্কিত গবেষণার প্রাথমিক যুগের অন্যতম উদ্যোক্তা।


title: শরৎ কুমার রায়

text: কুমার শরৎ কুমার রায় ১৮৭৬ খ্রিটাব্দে নাটোর জেলার দিঘাপতিয়ার রাজপরিবারে জন্মগ্রহণ করেন। তাঁর পিতার নাম: প্রমথ নাথ রায় এবং মাতা: দ্রবময়ী।


title: শরৎ কুমার রায়

text: তিনি ‘বরেন্দ্র অনুসন্ধান সমিতি’ এবং ‘বরেন্দ্র গবেষণা জাদুঘর’ স্থাপনে অগ্রনীয় ভূমিকা পালন করেন।


title: ম্যাক ইউরী

text: ম্যাক ইউরী (বজ্রমুনি নামেও পরিচিত) (জন্ম ১৯৬৪) বিশ্ব রেকর্ডধারী, আন্তর্জাতিক খ্যাতিসম্পন্ন পৃথিবীর একজন শীর্ষস্থানীয় মার্শাল আর্ট গ্র্যান্ডমাস্টার। মনঃসংযোগ প্রশিক্ষণ, ধ্যান, প্রেরণাদায়ী বক্তা এবং আত্মরক্ষা কৌশল প্রশিক্ষণের ক্ষেত্রে ম্যাক ইউরি বিশ্বের একজন খ্যাতিমান ব্যক্তিত্ব। আইন-প্রয়োগকারী সংস্থার সদস্যদের প্রশিক্ষণ, সন্ত্রাস-বিরোধী কৌশল এবং নিরাপত্তা প্রশিক্ষণের ক্ষেত্রেও তাঁর সুপরিচিতি রয়েছে। তিনি একজন লেখক ও দার্শনিক। এছাড়া তিনি বজ্রপ্রাণ এবং ব্যুত্থান ক্রীড়াদ্বয়ের প্রতিষ্ঠাতা। বজ্রপ্রাণ এবং ব্যুত্থান দক্ষিণ এশিয়ায় উদ্ভূত দুইটি প্রাচীণ আত্মরক্ষামূলক ক্রীড়া, যা শরীর-মনের ভারসাম্য বৃদ্ধির মাধ্যমে ব্যক্তিগত উন্নয়ন ঘটিয়ে থাকে। তিনি তার অতিমানবীয় সিনবোন কিকের জন্য 'থান্ডার শিনম্যান' হিসেবে জগৎব্যাপী পরিচিতি ও প্রসংসা অর্জন করেন। পৃথিবীর সবচেয়ে শক্তিশালী জঙ্ঘাস্থি বা শিন-এর জন্যে এবং মস্তিস্কের মাধ্যমে সর্বোচ্চ মনোনিবেশ অর্জনের তিনি ৪টি বিশ্ব রেকর্ড অর্জন করেছেন।


title: ম্যাক ইউরী

text: ডিসকভারি চ্যানেল ২০১৩ সালে তাকে বিশ্বের অন্যতম বিশেষ ক্ষমতার অধিকারী অতিমানব (বা সুপারহিউম্যান) হিসেবে আখ্যায়িত করেছে। ডিসকভারি চ্যানেল নিযুক্ত পাঁচজন বিশেষজ্ঞ বিজ্ঞানী ও চিকিৎসক ম্যাক ইউরীর এই অতিমানবীয় ক্ষমতা বিশ্লেষণ করে অভিহিত করেন যে তাঁর পায়ের শক্তি বিশ্বের সব মানুষের মধ্যে সবচেয়ে বেশি। পরবর্তিতে ওয়েন ইউনিভার্সিটি আমেরিকা গবেষণা করে বের করে যে প্রতিটি স্ট্যান্ডার্ড বেসবল ভাঙ্গতে ৭৪০ পাউন্ডস শক্তি প্রয়োজন। বৃটেনের নটিংহামের মেয়রের উপস্থিতিতে ওয়ার্ল্ড রেকর্ডস রেজিস্ট্রি অ্যাডজুডিকেটর জন ইভান্স আনুষ্ঠানিক ভাবে এই কৃতি মার্শাল আর্ট গ্র্যান্ডমাস্টারের হাতে বিশ্ব স্বীকৃতি সনদ হস্তান্তর করেন। তিনি বিশ্বের বিভিন্ন দেশে আত্মিক উন্নয়নের প্রশিক্ষণ দিয়ে থাকেন।


title: ম্যাক ইউরী

text: ম্যাক ইউরীর পিতার নাম শামসুল আলম এবং মায়ের নাম আমিনা আলম। শামসুল আলম ছিলেন তৎকালীন বাংলাদেশ বিদ্যুৎ উন্নয়ন বোর্ডের প্রধান প্রকৌশলী। সোভিয়েত নভোচারী ইউরি গ্যাগারিনের নামানুসারে তাঁর নাম রাখা হয় ইউরি। শৈশবে এলিজাবেথ মার্বেল প্রাইমারি স্কুলের মাধ্যমে ম্যাক ইউরি প্রাতিষ্ঠানিক শিক্ষালাভ শুরু করেন। পঞ্চম শ্রেণী থাকা অবস্থায় তিনি তাঁর সহপাঠী ও বন্ধুদের সাথে একত্রে শারীরিক প্রশিক্ষণ বিষয়ক একটি ক্লাব প্রতিষ্ঠা করেন। শারীরিক প্রশিক্ষণের উপরে তিনি সেসময় একটি ছোট বই রচনা করেন, বইটি তিনি তার বন্ধুদের মাঝে বিতরণ করেন। এরপর তিনি বার্মিজ মনস্তাত্বিক প্রশিক্ষণ বান্দো এবং মিনজিং বিষয়ে শিক্ষা গ্রহণ করেন। কৈশোরে তিনি ঝিনাইদহ ক্যাডেট কলেজে ভর্তি হন। সেখানে তিনি প্রচলিত শিক্ষার পাশাপাশি শৃঙ্খলা ও রণকৌশল বিষয়েও সম্যক জ্ঞান অর্জন করেন। নবম শ্রেণীতে থাকা অবস্থায় তিনি সামরিক বিজ্ঞান বিষয়ক একটি সংস্থার সাথে জড়িত হন, পরবর্তিতে তিনি নিজেই 'সেলফ ডিফেন্স সোসাইটি' বা আত্মরক্ষা বিষয়ক সংস্থা প্রতিষ্ঠা করেন। এই সংস্থায় তিনি শিক্ষার্থীদের আত্মরক্ষা, ধ্যান ও যোগশাস্ত্র বিষয়ে প্রশিক্ষণ দিতেন। ক্যাডেট কলেজে থাকা অবস্থায় ম্যাক ইউরী প্রচলিত শিক্ষার পাশাপাশি দেহতত্ব, যোগশাস্ত্র, মনলসংযোগ, সামরিক প্রশিক্ষণ, ব্যায়াম বিষয়ে অধ্যয়ন করেন। পরবর্তিতে ঝিনাইদহ ক্যাডেট কলেজের প্রাক্তন শিক্ষার্থীদের সংগঠন ম্যাক ইউরীকে বিশিষ্ট ক্যাডেট হিসেবে সম্মাননা দেয়।


title: ম্যাক ইউরী

text: ১৭ বছর বয়সে ম্যাক ইউরী নিজেই মিয়ানমার এবং থাইল্যান্ড ভ্রমণ করেন। মার্শাল আর্টস, ধ্যান, যোগশাস্ত্র এবং ভেষজ ঔষধ সম্পর্কে জ্ঞানলাভের উদ্দেশ্যে পরবর্তিতে তিনি বিভিন্ন দেশ ভ্রমণ করেন।


title: ম্যাক ইউরী

text: মিলিটারি সাইন্স, ফিজিক্যাল ট্রেনিং, অবস্টাকল কোর্স, আন আর্মড কমব্যাট, মিলিটারি ড্রিলস প্যারেডের মতো বিষয়সমূহে কৃতিত্ব অর্জন করেছেন। এছাড়া ইউরি ভারতের কাঞ্চিপুরম ও চীনের শাওলিন টেম্পল সম্পর্কিত অনুসন্ধানী গবেষণার মাধ্যমে ভারতীয় মার্শাল আর্টের লুপ্তপ্রায় ইতিহাস ও ঐতিহ্য পুনরুদ্ধার করেন। তিনি 'ন্যাশনাল সিকিউরিটি একাডেমী' আমেরিকা থেকে কমিশন অফিসার্স কোর্স সমাপ্ত করেন। অর্জন করেন ব্রিটিশ হোম অফিস অধীনস্থ সিকিউরিটি ইন্ডাস্ট্রিজ অথরিটি ভিআইপি প্রটেকশনের ওপর সর্বোচ্চ প্রফেশনাল ডিগ্রি। এছাড়া ফায়ার ট্রেনিং একাডেমী ইংল্যান্ড থেকে ফায়ার মার্শাল কোর্সও সম্পন্ন করেন।


title: ম্যাক ইউরী

text:
ম্যাক ইউরী মার্শাল আর্টসের প্রশিক্ষণের জন্য মায়ানমারে গমন করেন, সেখানে তিনি বার্মিজ মার্শাল আর্টস বান্দো এবং বানশে সম্বন্ধে হাতে-কলমে জ্ঞান লাভ করেন। ইউরী পরবর্তীতে দক্ষিণ ভারতে কাঞ্চিপুরাম এবং চীনের শাওলিন টেম্পলে যান। এই দুই জায়গা থেকে তিনি মার্শাল আর্টসের অভ্যুথান বিষয়ে জানবার জন্য ঐতিহাসিক তথ্য সংবলিত তামিল ও চীনা ভাষার দলিলাদি ও পুস্তকের অনূদিত প্রতিলিপি সংগ্রহ করেন। ইউরী যুক্তরাষ্ট্রের ন্যাশনাল সিকিউরিটি অ্যাকাডেমি থেকে কমিশনড অফিসার্স কোর্স সম্পন্ন করেন। ব্রিটিশ হোম অফিসের তত্ত্বাবধানে তিনি ডিগনিটারী প্রটেকশন ম্যানেজমেন্ট বিষয়ে এসআইএ-৩ যোগ্যতার সনদ লাভ করেন।
ইউরী তাঁর পেশাজীবন শুরু করেন আত্মরক্ষা কৌশল বিষয়ের প্রশিক্ষক হিসেবে। তিনি বাংলাদেশসহ বিশ্বের বিভিন্ন দেশের সরকারি আইন শৃঙ্খলা রক্ষাকারী সংস্থা, সামরক বাহিনী, গোয়েন্দা সংস্থাসমূহের প্রশিক্ষক হিসেবে কাজ করেছেন। তিনি কমব্যাট সেলফ ডিফেন্স উদ্ভাবন করেন। কমব্যাট সেলফ ডিফেন্স আত্মরক্ষা ও নিরাপত্তা নিশ্চিতের জন্যে একটি পূর্ণাঙ্গ ব্যবস্থা। ইউরী বিস্ফোরক দ্রব্য অনুসন্ধান, সন্ত্রাস-বিরোধী পদ্ধতি, বিমান ব্যবস্থার নিরাপত্তা, সুউচ্চ ভবনের নিরাপত্তা, অফনি নিরাপত্তা বিষয়ে প্রশিক্ষণ গ্রহণ করেছেন। ১৯৯০ সাল থেকে তিনি নিরাপত্তা সেবা প্রদানকারী একটি ব্যবসায়ী প্রতিষ্ঠান পরিচালনা করছেন। ইউরী এমওয়াই ব্যাটন নামের একটি কন্ট্রোল ডিভাইস উদ্ভাবন করেছেন, এটি নিরাপত্তা রক্ষাকারী সংস্থাসমূহের কাজে ব্যবহৃত হয়। তিনি অ্যামেরিকান সোসাইটি অফ ল এনফোর্সমেন্ট ট্রেইনারস-এর প্রশিক্ষক সদস্য।


title: ম্যাক ইউরী

text: উপমহাদেশীয় মার্শাল আর্টসের হাজার বছরের হারানো ঐতিহ্য পুনরুদ্ধারের জন্য তিনি দীর্ঘদিনধরে গবেষণা করছেন।


title: ম্যাক ইউরী

text: ম্যাক ইউরীর অর্জিত পুরস্কারসমূহের মধ্যে উল্লেখযোগ্য কিছু পুরস্কার:


title: বাংলাবান্ধা ইউনিয়ন

text: বাংলাবান্ধা বাংলাদেশের রংপুর বিভাগের পঞ্চগড় জেলার অন্তর্গত তেতুলিয়া উপজেলার অন্তর্গত একটি ইউনিয়ন। এটি বাংলাদেশের সর্ব উত্তরের ইউনিয়ন। বাংলাদেশের সর্ব উত্তরের স্থলবন্দরটিও এখানে অবস্থিত।


title: বাংলাবান্ধা ইউনিয়ন

text: ২১ বর্গকিলোমিটার।


title: বাংলাবান্ধা ইউনিয়ন

text: তেতুলিয়া উপজেলার সদর হতে বাংলাবান্ধার দূরত্ব ১২ কিলোমিটার। বাংলাবান্ধা থেকে ভারতের শিলিগুড়ি শহর মাত্র সাত কিলোমিটার এবং দার্জিলিং মাত্র ৬৫ কিলোমিটার দূরে অবস্থিত। আর বাংলাবান্ধা থেকে নেপালের কাকরভিটা সীমান্ত মাত্র ৩০ কিলোমিটারের মধ্যে।


title: বাংলাবান্ধা ইউনিয়ন

text:
এই ইউনিয়নে নয়টি ওয়ার্ড এবং ২৬ টি গ্রাম আছে। গ্রাম সমূহের নামঃ- ঝাড়ুয়াপাড়া, বাংলাবান্ধা, জায়গীরজোত, পাগলীডাঙ্গী, ঘাটিয়ারপাড়া, সরদার পাড়া, বাইনগছ, নিধীগছ, ভুগরী ভিটা, উকিলজোত, সন্যাসী পাড়া, সিপাই পাড়া, হাওয়া জোত, দিঘলগাও, চতুরাগছ, ধাইজান, হাজী পাড়া, পাঠান পাড়া,
জামাদারগছ, দক্ষিণ কাশিমগঞ্জ, উত্তর কাশিমগঞ্জ, হুলাসুজোত, গেয়ালগছ, পেদীভিটা, ফুটকীবাড়ী এবং নারায়নজোত।


title: বাংলাবান্ধা ইউনিয়ন

text: সাবরাং ইউনিয়ন (বাংলাদেশের সর্ব দক্ষিণের ইউনিয়ন)


title: বাংলাবান্ধা স্থল বন্দর

text: বাংলাবান্ধা স্থল বন্দর বাংলাদেশের তেঁতুলিয়া উপজেলার ১নং বাংলাবান্ধা ইউনিয়নে অবস্থিত। এটি বাংলাদেশের একমাত্র স্থল বন্দর যার মাধ্যমে চারটি দেশের (বাংলাদেশ, ভারত, নেপাল, ভূটান)মধ্যে পণ্য আদান-প্রদানের সুবিধা রয়েছে।


title: বাংলাবান্ধা স্থল বন্দর

text: বাংলাদেশের সর্ব-উত্তরের জেলা পঞ্চগড়ের তেঁতুলিয়ার মহানন্দা নদীর তীরে এ বন্দরটি অবস্থিত। বাংলাদেশের সাথে ভারতের সীমান্ত সংলগ্ন প্রায় ১০ একর জায়গার উপর স্থলবন্দরটি অবস্থিত।


title: বাংলাবান্ধা স্থল বন্দর

text: ১৯৯৭ সালের ১লা সেপ্টেম্বর স্থল বন্দরটি প্রথম খুলে দেওয়া হয়। নেপালের সাথে বাংলাদেশের এক বাণিজ্য চুক্তির আওতায় পণ্য আমদানি-রপ্তানির মাধ্যমে বন্দরটি প্রথম যাত্রা শুরু করে। পরবর্তীতে ২০১১ সালের জানুয়ারিতে ভারতের সাথে দ্বি-পাক্ষিক বাণিজ্য চুক্তির আওতায় ভারতের সাথেও বাংলাদেশের এ বন্দর ব্যবহারের মাধ্যমে পণ্য আমদানি-রপ্তানি শুরু হয়। এ বন্দর ব্যবহার করে নেপালে বাংলাদেশ থেকে ব্যাটারী, সীসা, পাট, ফলের রস, ওয়েস্ট কটন, কাপড়, কাঠ ও প্লাস্টিকের আসবাপপত্র রপ্তানি করা হয়। এছাড়াও ভারত থেকে প্রতিদিন গড়ে ১,০০০ মেট্রিক টন পাথর ও নেপাল থেকে গড়ে প্রতিদিন ১০০ মেট্রিক টন ডাল আমদানি করা হয়।


title: বাংলাবান্ধা স্থল বন্দর

text: বাংলাদেশের রাজস্ব বিভাগের তথ্যানুসারে, এ বন্দরের মাধ্যমে বাংলাদেশ সরকারের ২০১১-১২ অর্থ বছরে, ১১ কোটি ১৮ লাখ ৭২ হাজার ৭৬৪ টাকা ও ২০১২-১৩ অর্থ বছরের জুলাই মাস পর্যন্ত ১ কোটি ২০ লাখ ৬৬ হাজার টাকা আয় হয়েছিল।


title: ক্যান্ডেলেরিয়ার ব্যাসিলিকা

text: খ্রিস্টীয় উৎসববিশেষ মধ্যে রাজপ্রাসাদ () হল একটি রোমান ক্যাথলিক ছোট রাজপ্রাসাদ যা কানারি দ্বীপপুঞ্জের প্রথম মারিয়ান ব্যাসিলিকা বা মঠ। এটি তেনেরিফে দ্বীপপুঞ্জের (ক্যানারি দ্বীপপুঞ্জ, স্পেন) ক্যান্ডেলেরিয়ার শহর এবং পৌরসভাতে অবস্থিত। এটি রাজধানী সান্টা ক্রুজ দে তেনেরিফে দ্বীপ থেকে প্রায় ২০ কিলোমিটার (১২ মাইল) দক্ষিণে অবস্থিত।


title: ক্যান্ডেলেরিয়ার ব্যাসিলিকা

text: রাজপ্রাসাদ বা ব্যাসিলিকাটি ক্যানডেলারিয়ার ভার্জিনকে (ক্যানারি দ্বীপপুঞ্জের রক্ষাকর্তা) উৎসর্গীকৃত করা হয়েছে। ক্যানারি দ্বীপপুঞ্জের সরকার ক্যানডেলারিয়ার রাজপ্রাসাদকে সাংস্কৃতিক আকর্ষণ হিসেবে শ্রেণীভূক্ত করা হয়েছে। রাজপ্রাসাদটিকে জোসে এনরিক মাররেরো রেগালাদো স্থপতি দ্বারা পরিকল্পনা করা হয়েছিল।


title: ক্যান্ডেলেরিয়ার ব্যাসিলিকা

text: রাজপ্রাসাদটি স্পেনের বৃহত্তম ব্যাসিলিকার অন্যতম এবং প্রায় ২.৫ মিলিয়ন প্রতি বছর একে পরিদর্শন করেন।


title: ফটিকছড়ি ইউনিয়ন

text: ফটিকছড়ি বাংলাদেশের রাঙ্গামাটি জেলার অন্তর্গত কাউখালী উপজেলার একটি ইউনিয়ন।


title: ফটিকছড়ি ইউনিয়ন

text: ফটিকছড়ি ইউনিয়নের আয়তন ১৯,২০০ একর (৭৭.৭০ বর্গ কিলোমিটার)।


title: ফটিকছড়ি ইউনিয়ন

text: ২০১১ সালের পরিসংখ্যান অনুযায়ী ফটিকছড়ি ইউনিয়নের লোকসংখ্যা ৭,৫০০ জন। এর মধ্যে পুরুষ ৩,৮১৫ জন এবং মহিলা ৩,৬৮৫ জন।


title: ফটিকছড়ি ইউনিয়ন

text: কাউখালী উপজেলার সর্ব-পশ্চিমে ফটিকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের দক্ষিণে বেতবুনিয়া ইউনিয়ন; পূর্বে কলমপতি ইউনিয়ন; দক্ষিণ-পূর্বে ঘাগড়া ইউনিয়ন; উত্তর-পূর্বে রাঙ্গামাটি সদর উপজেলার কুতুকছড়ি ইউনিয়ন ও নানিয়ারচর উপজেলার ঘিলাছড়ি ইউনিয়ন; উত্তর-পশ্চিমে খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন এবং পশ্চিমে চট্টগ্রাম জেলার ফটিকছড়ি উপজেলার খিরাম ইউনিয়ন, রাউজান উপজেলার হলদিয়া ইউনিয়ন ও ডাবুয়া ইউনিয়ন অবস্থিত।


title: ফটিকছড়ি ইউনিয়ন

text: ফটিকছড়ি ইউনিয়ন কাউখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "ডাবুয়া", "ফটিকছড়ি" ও "নাভাংগা" এ ৩টি মৌজা নিয়ে গঠিত।


title: ফটিকছড়ি ইউনিয়ন

text: ফটিকছড়ি ইউনিয়নের স্বাক্ষরতার হার ১৭.৭৮%। এ ইউনিয়নে ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।


title: ফটিকছড়ি ইউনিয়ন

text: ফটিকছড়ি ইউনিয়নে যোগাযোগের প্রধান সড়ক কাউখালী-বার্মাছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।


title: ফটিকছড়ি ইউনিয়ন

text: ফটিকছড়ি ইউনিয়নের মধ্য দিয়ে প্রবাহিত হচ্ছে ফটিকছড়ি খাল, সর্ত্তা খাল, ডাবুয়া খাল এবং বার্মাছড়ি ছড়া।


title: ফটিকছড়ি ইউনিয়ন

text: ফটিকছড়ি ইউনিয়নের প্রধান হাট-বাজার হল বার্মাছড়ি বাজার।


title: নরম্যান ফস্টার র‌্যামজে

text: নরম্যান ফস্টার র‌্যামজে, জুনিয়র একজন মার্কিন পদার্থবিজ্ঞানী যিনি ১৯৮৯ সালে পদার্থবিজ্ঞানে নোবেল পুরস্কার অর্জন করেন। কর্মজীবনের অধিকাংশ সময় তিনি হার্ভার্ড বিশ্ববিদ্যালয়ে শিক্ষকতা করেছেন।


title: নরম্যান ফস্টার র‌্যামজে

text: নরম্যান ফস্টার র‌্যামজে, জুনিয়র ১৯২৭ সালের ১৫ অগাস্ট ওয়াশিংটন ডিসিতে জন্মগ্রহণ করেন। তিনি ১৯৩৫ সালে কলাম্বিয়া বিশ্ববিদ্যালয় থেকে গণিতে বিএ ডিগ্রি অর্জন করেন। তিনি কেমব্রিজ বিশ্ববিদ্যালয় থেকে আবারো ব্যাচেলর্স করেন, তবে এবার পদার্থবিজ্ঞানে। তিনি ১৯৪০ সালে কলাম্বিয়া বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৪০ সালে তিনি এলিনর জেমসনকে বিয়ে করেন। তিনি দ্বিতীয় বিশ্বযুদ্ধের সময় দুই বছর এমআইটি রেডিয়েশন ল্যাবে ৩ সেন্টিমিটার তরঙ্গদৈর্ঘ্যের রাডার গবেষণা দলের প্রধান ছিলেন। ১৯৪৩ সালে লস আলামসে ম্যানহাটন প্রকল্পে কাজ করতে যান। যুদ্ধ শেষে তিনি কলাম্বিয়া বিশ্ববিদ্যালয়ে অধ্যাপক হিসেবে ফিরে আসেন। তিনি নিউইয়র্কে ব্রুকহ্যাভেন ন্যাশনাল ল্যাবরেটরী প্রতিষ্ঠায় অবদান রাখেন। ১৯৪৭ সালে তিনি হার্ভার্ড বিশ্ববিদ্যালয়ে চলে যান এবং পরবর্তী ৪০ বছর সেখানে শিক্ষকতা করেন। এ সময়ে তিনি অক্সফোর্ড বিশ্ববিদ্যালয় এবং ভার্জিনিয়া বিশ্ববিদ্যালয়ে ভিজিটিং অধ্যাপক হিসেবেও কাজ করেন।


title: হ্যান্স গেয়র্গ ডেমেল্ট

text: হ্যান্স গেয়র্গ ডেমেল্ট (৯ সেপ্টেম্বর, ১৯২২ - ৭ মার্চ, ২০১৭) একজন জার্মান বংশোদ্ভূত মার্কিন পদার্থবিজ্ঞানী। তিনি ১৯৮৯ সালে নোবেল পুরস্কার অর্জন করেন।


title: হ্যান্স গেয়র্গ ডেমেল্ট

text: তিনি ইউনিভার্সিটি অফ গ্যটিঙেন থেকে ১৯৪৮ সালে মাস্টার্স এবং ১৯৫০ সালে পিএইচডি অর্জন করেন। তিনি ডক্টরেটোত্তর গবেষণা করেন ডিউক বিশ্ববিদ্যালয়ে। সিয়াটলে অবস্থিত ইউনিভার্সিটি অব ওয়াশিংটনে ১৯৫৫ সালে সহকারী অধ্যাপক, ১৯৫৮ সালে সহযোগী অধ্যাপক এবং ১৯৬১ সালে পূর্ণ অধ্যাপক হন।


title: জর্জ এলউড স্মিথ

text: জর্জ এলউড স্মিথ (জন্ম: ১০ মে, ১৯৩০) একজন মার্কিন বিজ্ঞানী, চার্জ কাপল্‌ড ডিভাইস এর সহ-উদ্ভাবক। চার্জ কাপল্‌ড ডিভাইস উদ্ভাবনের জন্য তিনি ২০০৯ সালে পদার্থবিজ্ঞানে নোবেল পুরস্কার লাভ করেন।


title: জর্জ এলউড স্মিথ

text: স্মিথ নিউ ইয়র্কে জন্মগ্রহণ করেন। তিনি ১৯৫৫ সালে পেনসিলভানিয়া বিশ্ববিদ্যালয় থেকে বিএসসি ডিগ্রি লাভ করেন। ১৯৫৯ সালে মাত্র তিন পৃষ্ঠার অভিসন্দর্ভে তিনি শিকাগো বিশ্ববিদ্যালয় থেকে পিএইচডি ডিগ্রি লাভ করেন। তিনি নিউ জার্সির বেল ল্যাবসে ১৯৫৯ সাল থেকে ১৯৮৬ সাল পর্যন্ত কাজ করেন। তিনি ১২টিরও বেশি প্যাটেন্টের অধিকারী। ১৯৬৯ সালে উইলার্ড বয়েলের সাথে যৌথভাবে চার্জ কাপল্‌ড ডিভাইস উদ্ভাবন করেন।


title: উইলার্ড বয়েল

text: উইলার্ড স্টারলিং বয়েল একজন কানাডীয় মার্কিন পদার্থবিজ্ঞানী এবং চার্জ কাপল্‌ড ডিভাইস এর সহ-উদ্ভাবক। বয়েল ২০০৯ সালে পল জর্জ এলউড স্মিথের সাথে যৌথভাবে পদার্থবিজ্ঞানে নোবেল পুরস্কার অর্জন করেন।


title: উইলার্ড বয়েল

text: বয়েল ১৯২৪ সালের ১৯ অগাস্ট জন্মগ্রহণ করেন। ১৯৪৩ সালে তিনি রয়েল কানাডিয়ান নেভীতে যোগদান করেন। তিনি ম্যাকগিল বিশ্ববিদ্যালয় থেকে ১৯৪৭ সালে বিএসসি, ১৯৪৮ সালে এমএসসি এবং ১৯৫০ সালে পিএইচডি অর্জন করেন। ডক্টরেট অর্জনের পরে তিনি কানাডার রেডিয়েশন ল্যাবে এক বছর এবং কানাডার রয়েল মিলিটারী কলেজে দুই বছর কাজ করেন। ১৯৫৩ সালে তিনি বেল ল্যাবসে যোগ দেন। ১৯৬৯ সালে তিনি জর্জ এলউড স্মিথের সাথে যৌথভাবে চার্জ কাপল্‌ড ডিভাইস উদ্ভাবন করেন। তিনি ১৯৭৫ থেকে ১৯৭৯ সাল পর্যন্ত বেল ল্যাবসে নির্বাহী পরিচালক পদে আসীন ছিলেন।


title: ডেভিড জোনাথন গ্রস

text: ডেভিড জোনাথন গ্রস (জন্ম: ১৯ ফেব্রুয়ারি, ১৯৪১) একজন মার্কিন কণা পদার্থবিজ্ঞানী। তিনি ইউনিভার্সিটি অব ক্যালিফোর্নিয়া, সান্তা বারবারা এর কাভলি ইনস্টিটিউট অব থিওরেটিক্যাল ফিজিক্সের সাবেক পরিচালক। তিনি এই বিশ্ববিদ্যালয়ের পদার্থবিজ্ঞান বিভাগের একজন অধ্যাপক।


title: ডেভিড জোনাথন গ্রস

text: ডেভিড গ্রস ১৯৪১ সালের ১৯ ফেব্রুয়ারি ওয়াশিংটন ডিসিতে জন্মগ্রহণ করেন। তিনি জেরুজালেমের হিব্রু বিশ্ববিদ্যালয় থেকে ব্যাচেলর্স এবং মাস্টার্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৬ সালে পিএইচডি অর্জন করেন। ১৯৯৭ সাল পর্যন্ত তিনি হার্ভার্ড বিশ্ববিদ্যালিয়ের একজন জুনিয়র ফেলো এবং প্রিন্সটন বিশ্ববিদ্যালয়ের একজন অধ্যাপক ছিলেন।


title: আন্তর্জাতিক সংস্থা

text: আন্তর্জাতিক সংস্থা () দুই বা ততোধিক দেশে কর্মরত এক ধরনের সংস্থাবিশেষ। এতে সাধারণতঃ বেসরকারী সংস্থার তুলনায় আন্তর্জাতিক পর্যায়ের জনগোষ্ঠীর সম্পৃক্ততাসহ সদস্য সংখ্যা তুলনামূলকভাবে অধিক থাকে। এছাড়াও, সংস্থার কর্মক্ষেত্র কিংবা কর্মতৎপরতা ভিন্ন হয়। এ ধরনের সংস্থাগুলো দেশের সরকার ব্যবস্থায় হস্তক্ষেপ করতে পারে না। তবে সরকারের কর্মপন্থার সাথে সীমিত পর্যায়ে অংশগ্রহণ করে থাকে। জাতিসংঘ, রেডক্রস - আন্তর্জাতিক সংস্থার প্রকৃষ্ট উদাহরণ।


title: আন্তর্জাতিক সংস্থা

text: আন্তর্জাতিক সংস্থা প্রধানতঃ দুই ধরনের হয়ে থাকে। সেগুলো হচ্ছে -


title: আন্তর্জাতিক সংস্থা

text: যে-সকল বেসরকারী সংস্থা বা আন্তর্জাতিক পর্যায়ে অংশগ্রহণ করে, সেগুলো আন্তর্জাতিক বেসরকারী সংস্থারূপে পরিচিতি লাভ করে। এ ধরনের সংস্থা আবার দুই প্রকার। যথা :-


title: আন্তর্জাতিক সংস্থা

text: আন্তঃসরকার সংস্থাকে আন্তর্জাতিক সরকারি সংগঠনরূপেও আখ্যায়িত করা হয়। এ ধরনের সংস্থা আন্তর্জাতিক সংস্থার সাথে নিবিড়ভাবে সম্পৃক্ত। সাধারণতঃ স্বাধীন দেশগুলোর জোট সদস্য রাষ্ট্র হিসেবে থাকে। জাতিসংঘ, অর্থনৈতিক সহযোগিতা ও উন্নয়ন সংস্থা (ওইসিডি), ইউরোপের নিরাপত্তা ও সহযোগিতা সংস্থা (ওএসসিই), ইউরোপীয় কাউন্সিল (সিওই), ইউরোপীয় ইউনিয়ন (ইইউ), বিশ্ব বাণিজ্য সংস্থা (ডব্লিউটিও) উল্লেখযোগ্য আন্তর্জাতিক সরকারি সংগঠন। স্বচ্ছতা নিরূপণের জন্য জাতিসংঘকে আন্তর্জাতিক সংগঠন থেকে আন্তঃসরকার সংস্থা হিসেবে বিবেচনা করা হয়।


title: এইচ ডেভিড পলিতজার

text: এইচ ডেভিড পলিতজার (জন্ম: ৩১ আগস্ট, ১৯৪৯) একজন মার্কিন তাত্ত্বিক পদার্থবিজ্ঞানী।


title: এইচ ডেভিড পলিতজার

text: পলিতজার নিউ ইয়র্ক সিটিতে জন্মগ্রহণ করেন। তিনি মিশিগান বিশ্ববিদ্যালয় থেকে ১৯৬৯ সালে ব্যাচেলর্স এবং হার্ভার্ড বিশ্ববিদ্যালয় থেকে ১৯৭৪ সালে পিএইচডি অর্জন করেন। তিনি বর্তমানে ক্যালিফোর্নিয়া ইন্সটিটিউট অফ টেকনোলজিতে তাত্ত্বিক পদার্থবিজ্ঞানের অধ্যাপক।


title: ফ্রাঙ্ক অ্যান্থনি উইলজেক

text: ফ্রাঙ্ক অ্যান্থনি উইলজেক একজন মার্কিন তাত্ত্বিক পদার্থবিজ্ঞানী, গণিতবিদ। তিনি বর্তমানে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞানের অধ্যাপক। তিনি ২০০৪ সালে পদার্থবিজ্ঞানে নোবেল পুরস্কার লাভ করেন।


title: ফ্রাঙ্ক অ্যান্থনি উইলজেক

text: অ্যা ন্থনি ১৯৭০ সালে শিকাগো বিশ্ববিদ্যালয় থেকে গণিতে ব্যাচেলর অব সায়েন্স, প্রিন্সটন বিশ্ববিদ্যালয় থেকে ১৯৭২ সালে গণিতে মাস্টার অব আর্টস এবং ১৯৭৪ সালে পদার্থবিজ্ঞানে পিএইচডি ডিগ্রি অর্জন করেন। তিনি এমআইটি সেন্টার ফর থিওরেটিক্যাল ফিজিক্সের অধ্যাপক। তিনি প্রিন্সটনের ইন্সটিটিউট অব অ্যাডভান্সড স্টাডি এবং ইউনিভার্সিটি অব ক্যালিফোর্নিয়া অ্যাট সান্তা বারবারা এর কাভলি ইনস্টিটিউট অব থিওরেটিক্যাল ফিজিক্সেও কর্মরত ছিলেন।


title: মার্টিন লুইস পার্ল

text: মার্টিন লুইস পার্ল একজন মার্কিন পদার্থবিজ্ঞানী যিনি টাউ লেপটন আবিষ্কারের জন্য ১৯৯৫ সালে পদার্থবিজ্ঞানে নোবেল পুরস্কার অর্জন করেন।


title: মার্টিন লুইস পার্ল

text: পার্ল ১৯৫৫ সালে কলাম্বিয়া বিশ্ববিদ্যালয় থেকে পিএইচডি অর্জন করেন। তার পিএইচডি উপদেষ্টা ছিলেন ১৯৪৪ সালে পদার্থবিজ্ঞানে নোবেল পুরস্কার বিজয়ী রাবি। তিনি তার কর্মজীবনের অধিকাংশ সময় মিশিগান বিশ্ববিদ্যালয় এবং স্ল্যাক ন্যাশনাল অ্যাক্সিলারেটর ল্যাবরেটরী এ ব্যয় করেন। সম্প্রতি তিনি লিভারপুল বিশ্ববিদ্যালয়ে যোগদান করেছেন।


title: মার্টিন লুইস পার্ল

text: সম্মানসূচক ডক্টরেট, ইউনিভার্সিটি অব বেলগ্রেড, ২০০৯


title: বারট্রাম ব্রকহাউস

text: বারট্রাম নেভিল ব্রকহাউস (জন্ম: জুলাই ১৫, ১৯১৮ – মৃত্যু: অক্টোবর ১৩, ২০০৩) একজন কানাডীয় পদার্থবিজ্ঞানী। তিনি ১৯৯৪ সালে পদার্থবিজ্ঞানে নোবেল পুরস্কার লাভ করেন।


title: বারট্রাম ব্রকহাউস

text: ব্রকহাউস আলবার্টায় জন্মগ্রহণ করেন। তিনি ইউনিভার্সিটি অব ব্রিটিশ কলাম্বিয়া থেকে ১৯৪৭ সালেবিএ এবং টরন্টো বিশ্ববিদ্যালয় থেকে ১৯৪৮ সালে এমএ এবং ১৯৫০ সালে পিএইচডি ডিগ্রি অর্জন করেন। ১৯৬২ সালে তিনি ম্যাকমাস্টার বিশ্ববিদ্যালয়ে অধ্যাপক হন এবং ১৯৮৪ সাল পরযন্ত সেখানেই কর্মরত ছিলেন।


title: ডেভিড মরিস লী

text: ডেভিড মরিস লী (জন্ম: ২০ জানুয়ারি, ১৯৩১) একজন নোবেল বিজয়ী মার্কিন পদার্থবিজ্ঞানী। তিনি ১৯৯৬ সালে ডগলাস ডীন অশেররফ এবং রবার্ট সি. রিচার্ডসন এর সাথে হিলিয়াম-৩ এর সুপারফ্লুইডিটি আবিষ্কারের জন্য পদার্থবিজ্ঞানে নোবেল পুরস্কার লাভ করেন।


title: ডেভিড মরিস লী

text: লী যুক্তরাষ্ট্রের নিউ ইয়র্ক এর রী শহরে জন্মগ্রহণ করেন। তার বাবা, এ্যান্নেট (ফ্রাংক্স), একজন শিক্ষক, এবং মা মারভিন লী, একজন তড়িৎ প্রকৌশলী ছিলেন। তারা উভয়ই ইংল্যান্ড এবং লিথুয়ানিয়ার ইহুদী অভিবাসী পরিবারের সন্তান ছিলেন। ডেভিড লী ১৯৫২ সালে হার্ভার্ড বিশ্ববিদ্যালয় থেকে গ্র্যাজুয়েট হন। এর পর তিনি মার্কিন সেনাবাহিনীতে ২২ মাস কাজ করেন। এরপর তিনি কানেকটিকাট বিশ্ববিদ্যালয় থেকে মাস্টার্স ডিগ্রি অর্জন করেন। তিনি ১৯৫৯সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন।


title: ডগলাস ডীন অশেররফ

text: ডগলাস ডীন অশেররফ একজন পদার্থবিজ্ঞানী। তিনি হিলিয়াম-৩ এর সুপারফ্লুইডিটি এর একজন গবেষক। তিনি ১৯৯৬ সালে ডেভিড লী এবং রবার্ট সি. রিচার্ডসন এর সাথে পদার্থে নোবেল পুরস্কার লাভ করেন।


title: ডগলাস ডীন অশেররফ

text: অশেররফ ১৯৬৭ সালে ক্যালিফোর্নিয়া ইন্সটিটিউট অফ টেকনোলজি থেকে ব্যাচেলর্স ডিগ্রি লাভ করেন। তিনি ১৯৭৩ সালে কর্নেল বিশ্ববিদ্যালয় থেকে পিএইচডি ডিগ্রি লাভ করেন। এরপর তিনি নিউ জার্সির বেল ল্যাবসে ১৫ বছর কাজ করেন। ১৯৮৭ সালে স্ট্যানফোর্ড বিশ্ববিদ্যালয়ের পদার্থবিজ্ঞান ও ফলিত পদার্থবিজ্ঞান বিভাগে যোগদান করেন। ১৯৯৩-১৯৯৬ সাল পর্যন্ত তিনি এই বিভাগের চেয়ারম্যানের দায়িত্ব পালন করেন।


title: রবার্ট কোলম্যান রিচার্ডসন

text:
রবার্ট কোলম্যান রিচার্ডসন (জন্ম: জুন ২৬, ১৯৩৭ – ফেব্রুয়ারী ১৯, ২০১৩) একজন মার্কিন পরীক্ষামূলক পদার্থবিজ্ঞানী। রিচার্ডসন,ডগলাস অশেররফ, একজন প্রাক্তন গবেষক এবং ডেভিড লী, তৎকালীন স্নাতক শিক্ষার্থীর সাথে কর্নেল বিশ্ববিদ্যালয়ের গবেষণাগারে হিলিয়াম-৩ এর সুপারফ্লুইডিটি আবিষ্কারের জন্য পদার্থে নোবেল পুরস্কার লাভ করেন।
তিনি ভার্জিনিয়া তেক থেকে ১৯৮ সালে ব্যাচেলর অব সায়েন্স এবং ১৯৬০ সালে মাস্টার্স ডিগ্রি অর্জন করেন। তিনি ১৯৬৫ সালে ডিউক বিশ্বিদ্যালয় থেকে পিএইচই ডিগ্রি অর্জন করেন। তিনি বর্তমানে কর্নেল বিশ্ববিদ্যালয়ের পদার্থবিজ্ঞানের ফ্লয়েড নিউম্যান অধ্যাপক।


title: সোহরাওয়ার্দী শুভ

text: সোহরাওয়ার্দী শুভ (জন্ম: ২১ নভেম্বর, ১৯৮৮) রাজশাহীতে জন্মগ্রহণকারী বাংলাদেশী আন্তর্জাতিক ক্রিকেটার। তিনি ডানহাতি ব্যাটসম্যান এবং বামহাতি স্পিনার। ২০০৪-০৫ মৌসুম থেকে ২০০৬-০৭ মৌসুম পর্যন্ত তিনি রাজশাহী বিভাগের হয়ে খেলেন। এছাড়াও, ২০০৫-০৬ মৌসুমে বাংলাদেশ অনূর্ধ্ব-১৯ ক্রিকেট দলে এবং ২০০৬-০৭ মৌসুমে বাংলাদেশ ক্রিকেট বোর্ড একাডেমীর হয়ে খেলেন।


title: সোহরাওয়ার্দী শুভ

text: ২০১০ সালের নভেম্বরের শেষদিকে চীনের গুয়াংজুতে অনুষ্ঠিত এশিয়ান গেমসের ক্রিকেটে ১৩-সদস্যবিশিষ্ট বাংলাদেশ ক্রিকেট দলের অন্যতম সদস্য ছিলেন তিনি। চূড়ান্ত খেলায় আফগানিস্তান ক্রিকেট দলের বিপক্ষে বাংলাদেশ পাঁচ উইকেটে জয়লাভ করে। এরফলে বাংলাদেশ দল এশিয়ান গেমসে প্রথম স্বর্ণপদক লাভ করে।


title: উইলিয়াম ড্যানিয়েল ফিলিপস

text: উইলিয়াম ড্যানিয়েল ফিলিপস (জন্ম: ৫ নভেম্বর, ১৯৪৮) একজন নোবেল বিজয়ী মার্কিন পদার্থবিজ্ঞানী।


title: উইলিয়াম ড্যানিয়েল ফিলিপস

text: ফিলিপস ম্যাসাচুসেট্‌স ইনস্টিটিউট অফ টেকনোলজি থেকে পিইচডি করেন। তিনি ইউনিভার্সিটি অব ম্যারিল্যান্ড, কলেজ পার্কে পদার্থবিজ্ঞানের অধ্যাপক।


title: ডেরেক ওয়ালকট

text: ডেরেক এলটন ওয়ালকট, ওবিই, ওসিসি (; ২৩ জানুয়ারি, ১৯৩০ - ১৭ মার্চ, ২০১৭) সেন্ট লুসিয়ায় জন্মগ্রহণকারী বিখ্যাত কবি ও বিশিষ্ট নাট্যকার। ১৯৯২ সালে তিনি সাহিত্যে নোবেল পুরস্কার লাভ করেন। ১৯৯০ সালে হোমারীয় মহাকাব্য "ওমেরজ" নিয়ে কাজ করেন যা তাঁর বৃহৎ অর্জন হিসেবে বিবেচিত। দ্য ওয়াশিংটন পোস্ট বইটির উচ্ছসিত প্রশংসা করে এবং দ্য নিউইয়র্ক টাইমস বুক রিভিউ থেকে "১৯৯০ সালের সেরা বইরূপে" আখ্যায়িত করা হয়েছিল।


title: ডেরেক ওয়ালকট

text: ওয়ালকট সম্বন্ধে মন্তব্য করতে গিয়ে রবার্ট গ্রেভস লিখেছিলেন যে, "কাছাকাছি ও নিবিড়ভাবে কাব্যকে ইংরেজি ভাষায় বুঝতে কেউ অসমর্থ হলে সমসাময়িককালে একমাত্র তিনিই এর অভ্যন্তরীণ মাহাত্ম্য বুঝতে সক্ষম।" ২০১১ সালে "হুয়াইট ইগ্রেটস" কাব্যগ্রন্থের জন্যে টি. এস. ইলিয়ট পুরস্কারে ভূষিত হন তিনি। বর্তমানে তিনি এসেক্স বিশ্ববিদ্যালয়ের অধ্যাপকরূপে কর্মরত আছেন।


title: ডেরেক ওয়ালকট

text: ডেরেক ওয়ালকট ওয়েস্ট ইন্ডিজ বা পশ্চিম ভারতীয় দ্বীপপুঞ্জের সেন্ট লুসিয়ার ক্যাস্ট্রিজে জন্মগ্রহণ করেন ও সেখানেই শৈশবকাল অতিক্রমণ করেন। বিশিষ্ট নাট্যকার রডেরিক ওয়ালকট নামীয় তাঁর এক যমজ ভাই ও পামেলা ওয়ালকট নাম্নী এক বোন রয়েছে। পরিবারটি শঙ্কর গোত্রীয় এবং নৃ-তাত্ত্বিকভাবে ভিন্ন। তাঁর দুই শ্বেতাঙ্গ দাদা এবং দুই কৃষ্ণাঙ্গ দাদী রয়েছে। তাঁর পরিবার আফ্রিকা ও ইউরোপীয় বংশোদ্ভূত, যা ঐ দ্বীপপুঞ্জের ঔপনিবেশিক কারণে তৈরী হয়েছে। এ বিষয়ে তিনি তাঁর কবিতায় ফুঁটিয়ে তুলেছেন। মা শিক্ষয়িত্রী ছিলেন, শিল্পকলাকে ভালবাসতেন এবং গৃহমধ্যে প্রায়শঃই কবিতা আবৃত্তি করতেন। বাবা চিত্রকর ছিলেন ও কবিতা লিখতেন। ৩১ বছর বয়সে যমজের গর্ভধারণের সময় স্ত্রীকে ফেলে রোগে আক্রান্ত হয়ে মারা যান। ওয়ালকটের পরিবার সংখ্যালঘু মেথডিস্ট সম্প্রদায়ের অধিবাসী ছিলেন। ক্যাথলিক সংস্কৃতিতে প্রভাববিস্তারকারী ফরাসী ঔপনিবেশিক শাসনামলে সম্প্রদায়ের হওয়ায় বেশ ত্যাগ শিকার করতে হয় তাদেরকে।


title: ডেরেক ওয়ালকট

text: বৃত্তিধারী হয়ে তিনি জ্যামাইকার কিংস্টন অবস্থিত ওয়েস্ট ইন্ডিজ বিশ্ববিদ্যালয়ে অধ্যয়ন করেন। স্নাতক ডিগ্রী সম্পন্নের পর ১৯৫৩ সালে ওয়ালকট ত্রিনিদাদে ফিরে আসেন। সমালোচক, শিক্ষক এবং সাংবাদিক জীবনে অংশ নেন। ১৯৫৯ সালে ওয়ালকট ত্রিনিদাদ থিয়েটার ওয়ার্কশপ প্রতিষ্ঠা করেন। এরপর থেকে অদ্যাবধি প্রতিষ্ঠানটির পরিচালনা পরিষদে সক্রিয় রয়েছেন।


title: ডেরেক ওয়ালকট

text: তরুণ বয়সে হ্যারল্ড সিমন্স নামীয় পেশাদার চিত্রশিল্পীর কাছে প্রশিক্ষণ নিয়েছিলেন যা তাঁকে পরবর্তী জীবনে অনুপ্রেরণা জুগিয়েছিল। ওয়ালকট ফরাসী চিত্রশিল্পী পল সেজান এবং গিওর্গিওনের শিল্পকর্ম থেকেও চিত্রকলায় ব্যাপকভাবে উদ্বুদ্ধ হয়েছিলেন।


title: ডেরেক ওয়ালকট

text: ওয়ালকট লেখক হবার উদ্দেশ্যে পড়াশোনা করেছেন। তিনি ইংরেজির প্রতি গভীরভাবে আকৃষ্ট উন্মাদ কবি হিসেবে চিত্রিত হয়েছেন। আধুনিককালের কবি হিসেবে টি. এস. ইলিয়ট এবং এজরা পাউন্ডের ন্যায় ব্যক্তিত্বের দ্বারা ব্যাপকভাবে প্রভাবান্বিত হয়েছেন।


title: ডেরেক ওয়ালকট

text: ক্যারিবিয় দ্বীপপুঞ্জ গঠন ও ঔপনিবেশিক এবং ঔপনিবেশিক পরবর্তীকালের ইতিহাস বিষয়াদি নিয়ে ১৯৬২ সালে প্রকাশিত কাব্য সঙ্কলন 'ইন এ গ্রিন নাইট:পয়েমস ১৯৪৮-১৯৬০'-এ তুলে ধরেন। এরফলে তিনি আন্তর্জাতিক অঙ্গনে সংশ্লিষ্ট সকলের দৃষ্টি ও মনোযোগ আকর্ষণ করেন। ১৯৭০ সালে 'ড্রিম অন মাঙ্কি মাউন্টেইন' শিরোনামের নাটক রচনা করেন। পরবর্তীতে ঐ বছরই মার্কিন যুক্তরাষ্ট্রের এনবিসি-টিভিতে প্রদর্শিত হয়। ১৯৭১ সালে বছরের সেরা নাটকরূপে এটি ওবি পুরস্কার জয় করে।


title: ডেরেক ওয়ালকট

text: ১৯৭২ সালে ওয়ালকট তাঁর কাজের স্বীকৃতিস্বরূপ ব্রিটিশ সরকার কর্তৃক ওবিই পদবী লাভ করেন। ১৯৯২ সালে প্রথম ক্যারিবিয় লেখক হিসেবে সাহিত্যে নোবেল পুরস্কার লাভের সৌভাগ্য অর্জন করেন। নোবেল কমিটি পদক প্রদানের সময় ব্যক্ত করে যে, 'তিনি কবিতাকে আলোকোজ্জ্বল, ঐতিহাসিক দৃষ্টিকোণে বিবৃত করেছেন, বহুসংস্কৃতিকে মেলে ধরেছেন।'


title: ডেরেক ওয়ালকট

text: ২০০৯ সালে তিন বছর মেয়াদে অ্যালবার্টা বিশ্ববিদ্যালয়ে বৃত্তিধারী হন। ২০১০ সালে এসেক্স বিশ্ববিদ্যালয়ে কবিতার অধ্যাপক পদে অধিষ্ঠিত হন।


title: ড্যানিয়েল চি ৎসুই

text: ড্যানিয়েল চি ৎসুই একজন চীনা বংশোদ্ভূত মার্কিন পদার্থবিজ্ঞানী। তিনি ১৯৯৮ সালে বিজ্ঞানী রবার্ট বি. লাফলিন এবং হর্স্ট লুডভিগ স্ট্যোরমার-এর সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন।


title: ড্যানিয়েল চি ৎসুই

text: দ্যানিয়েল শিকাগো বিশ্ববিদ্যালয় থেকে ১৯৬৭ সালে পদার্থবিজ্ঞানে পিএইচডি ডিগ্রি অর্জন করেন। ১৯৬৮ সালে তিনি বেল ল্যাবসে যোগদান করেন। ১৯৮২ সালে তিনি প্রিন্সটন বিশ্ববিদ্যালয় এ তড়িৎ প্রকৌশলের অধ্যাপক নিযুক্ত হন। ২০০৬ থেকে ২০০৮ সাল পর্যন্ত তিনি কলাম্বিয়া বিশ্ববিদ্যালয়ের পদার্থবিজ্ঞান বিভাগে ভিজিটিং অধ্যাপক হিসেবেও কাজ করেন। বর্তমানে তিনি বোস্টন বিশ্ববিদ্যালয়ের একজন অধ্যাপক।


title: ড্যানিয়েল চি ৎসুই

text: ফেলো, আমেরিকান ফিজিক্যাল সোসাইটি


title: সোফিয়া হক

text:
সোফিয়া হক (১৪ জুন ১৯৭১ - ১৬ জানুয়ারি ২০১৩) ছিলেন একজন ইংরেজ অভিনেত্রী, গায়ক, ভিডিও জকি এবং নৃত্যশিল্পী।
তার জন্ম পোর্টসমাউথ, ইংল্যান্ডে, তার বাবা একজন বাংলাদেশী এবং মা ব্রিটিশ। তিন বোনের মধ্যে তিনি সর্বকনিষ্ঠ ছিলেন।


title: সোফিয়া হক

text:
তার ছোটবেলায় নৃত্যশিল্পী হওয়ার জন্য প্রশিক্ষণ নিলেও বন্ধুদের নিয়ে তৈরি করা ব্যান্ড 'আকাসা' দিয়ে গায়িকা হিসেবে সাফল্য পান সোফিয়া। নব্বই দশকে এমটিভি এশিয়া ও ভি চ্যানেলে ভিডিও জকি হিসেবে কাজ করে তুমুল জনপ্রিয়তা পেয়েছিলেন ১৯৯০ সালে এমটিভি এশিয়ার ভিজে হিসেবে কাজ করার জন্য মুম্বাইয়ে আসেন এবং সাত বছর ভিজে হিসেবে কাজ করার পর অভিনয়ে মনোযোগী হন।বেশ কিছু বলিউডের ছবিতেও অভিনয় করেন তিনি। তার অভিনীত উল্লেখযোগ্য ছবির মধ্যে রয়েছে -খুবসুরত, হার দিল জো পেয়ার কারেগা, দি রাইজিং: ব্যালাড অফ মঙ্গল পাণ্ডে, পেহলি নজর কা পহেলা প্যায়ার, লভ অ্যাট ফার্স্ট সাইট এবং ওয়ান্টেড। সর্বশেষ তিনি অভিনয় করেছিলেন ‘ওয়াহ ওয়াহ গার্লস’ নামক একটি ছবিতে। অভিনয়ের পাশাপাশি মডেলিং ইন্ডাস্ট্রিতেও তিনি ব্যাপক জনপ্রিয় ছিলেন।
বাদ্যযন্ত্র পরিচালক, ডেভিড হোয়াইট সঙ্গে তিনি সারেতে থাকতেন। ২০১২ সালে, বড় দিনের কয়েক দিন আগে অসুস্থ হয়ে হাসপাতালে ভর্তি হওয়ার পর তাঁর শরীরে ক্যান্সার ধরা পড়ে। তার পর থেকে হাসপাতালেই ছিলেন।২০১৩ সালের ১৭ জানুয়ারি ৪১ বছর বয়সে লন্ডন হাসপাতালে ক্যান্সারে মারা যান তিনি।


title: ফ্রাইড রাইস

text:
ফ্রাই
ফ্রাইড রাইস বা ভাত ভাজা বা ভাত ভাজি এশিয়ার অন্যতম একপ্রকার খাবার। বিশেষত দক্ষিণ-পূর্ব এশিয়াতে এই খাবার প্রচলিত। ভাতকে অর্থাৎ সেদ্ধ চালকে তেলের সাহায্যে কড়াইতে ভেজে রান্না করা হয়। এর সাথে ডিম, সবজি, মাংস মিশিয়ে রান্না করলে এর স্বাদ বৃদ্ধি পায়। বাংলাদেশের অনেক স্থানে না খাওয়া ভাতকে ভেজেও ফ্রাইড রাইস রান্না করা হয়। বাংলাদেশের অনেক রেস্তোরায় ফ্রাইড রাইস মানুষের পছন্দের উল্লেখযোগ্য স্থান দখল করে আছে।


title: ফ্রাইড রাইস

text: চীনা খাদ্যসম্ভারে ফ্রাইড রাইস উপাদেয় এবং আকর্ষণীয় এক খাবারে পরিণত হয়েছে। সেখানে ভাত ভাজার সময় ডিম, সবজি, মাংস ইত্যাদি মিশিয়ে এর স্বাদ বাড়িয়ে নেয়া হয়।


title: পাবনা পলিটেকনিক ইন্সটিটিউট

text:
পাবনা পলিটেকনিক ইন্সটিটিউট
বাংলাদেশের একটি প্রাচীন ও বৃহত্তম পলিটেকনিক ইন্সটিটিউট। এটি কারিগরি শিক্ষা বোর্ডের অধিনে পরিচালিত একটি শিক্ষা প্রতিষ্ঠান।


title: পাবনা পলিটেকনিক ইন্সটিটিউট

text: চার বছর মেয়াদি ডিপ্লোমা কোর্সে সুযোগ রয়েছে আটটি ভিন্ন ট্রেড বা পাঠ্য বিষয়ে। প্রথম বর্ষে মাত্র ৪২০ জন ছাত্র-ছাত্রী এবং চারটি টেকনোলজি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা-ইন-ইঞ্জিনিয়ারিং কোর্স চালু হয়। অত্র প্রতিষ্ঠানে চার বছর মেয়াদী এই কোর্সে ৮টি বিভাগ চলমান রয়েছে।


title: পাবনা পলিটেকনিক ইন্সটিটিউট

text: ১৯২৪ সালে তাড়াশের জমিদার শ্রী বনমালী রায় কর্তৃক বর্তমানে নগরবাড়ী মহাসড়কের দক্ষিণ পার্শ্বে পাবনা শহরে BL Eliot Technical School নামে একটি কারিগরি শিক্ষা প্রতিষ্ঠান প্রতিষ্ঠিত হয়। ১৯৬০ এর দশকে ততকালীন পাকিস্তান সরকারের ৫ম বার্ষিকী পরিকল্পনার অংশ হিসাবে পূর্ব পাকিস্তানের বহু জেলাতে পলিটেকনিক ইন্সটিটিউট স্হাপিত হয়। তারই অংশ হিসেবে পাবনা জেলাতে ১৯৬২ সালে উক্ত টেকনিক্যাল স্কুলটি "পাবনা পলিটেকনিক ইন্সটিটিউট" নামে প্রতিষ্ঠিত হয়। ১৯৭০ সালের ১০ই জানুয়ারি তৎকালীন পরিচালক (কারিগরি শিক্ষা) ড. ওয়াকার আহম্মদ বিশ্ব বিদ্যালয় কলেজের উত্তর-পশ্চিম পার্শে ইছামতি নদীর উপকন্ঠে এক নিরিবিলি মনোরম পরিবেশে ৩০ একর জমির উপর বর্তমানে ক্যাম্পাসের ভীতি প্রস্তর স্হাপন করে ইহার ঐতিহাসিক অগ্রযাএা তরান্তিত করেন। নির্মাণ কাজ সমাপ্তির পর তিনটি টেকনোলজি নিয়ে ১৯৭৮ সালে নূতন ক্যাম্পাসে একাডেমিক কার্যক্রম শুরু হয়।


title: পাবনা পলিটেকনিক ইন্সটিটিউট

text: পাবনা পলিটেকনিক ইন্সটিটিউট পাবনা শহর এলাকার গাংকোলায় অবস্থিত। এর উত্তরে ইন্সটিটিউট অব টেক্সটাইল ইঞ্জিনিয়ারিং অ্যান্ড টেকনোলজি, দক্ষিণে কারিগরি শিক্ষক প্রশিক্ষণ মহাবিদ্যালয় (TTTC) এবং পশ্চিমে পাবনা -চাটমোহর হাইওয়ে, পূর্ব দিকে পাবনা এডওয়ার্ড কলেজের ক্যাম্পাস অবস্থিত।


title: পাবনা পলিটেকনিক ইন্সটিটিউট

text: মূল ক্যাম্পাসে চারতলা বিশিষ্ট একটি ভবন, তিনটি বড় ওয়ার্কশপ ভবন, অফিস, লাইব্রেরী, ওয়ার্কশপ এবং ল্যবরেটরী এবং একটি ৪০০ ধারণ ক্ষমতা সম্পন্ন অডিটোরিয়াম। এছাড়া মূল ভবনের উত্তর পাশে রয়েছে মসজিদ সংলগ্ন শহীদ মিনার।


title: পাবনা পলিটেকনিক ইন্সটিটিউট

text: একাডেমিক টেকনোলজি সমূহের মধ্যে রয়েছে


title: পাবনা পলিটেকনিক ইন্সটিটিউট

text: ছাত্রদের জন্য একটি এবং ছাত্রীদের জন্য একটি আবাসিক হল রয়েছে।


title: নজরুল রচনা তালিকা

text:
কাজী নজরুল ইসলাম বিংশ শতাব্দীর অন্যতম জনপ্রিয় বাঙালি কবি, সঙ্গীতজ্ঞ, সংগীতস্রষ্টা, দার্শনিক, যিনি বাংলা কাব্যে অগ্রগামী এবং অনন্য ভূমিকা রেখেছেন। ভারতের পশ্চিমবঙ্গে জন্ম নেয়া এই কবি বাংলা ভাষার অন্যতম সাহিত্যিক, দেশপ্রেমী এবং বাংলাদেশের জাতীয় কবি। নিম্নে তাঁর রচিত সাহিত্য কর্মের একটি তালিকা দেয়া হলঃ
আনন্দময়ীর আগমনে


title: ডেভিড জে ওয়াইনল্যান্ড

text: ডেভিড জেফরি ওয়াইনল্যান্ড (জন্ম: ২৪ ফেব্রুয়ারি, ১৯৪৪) একজন নোবেল বিজয়ী মার্কিন পদার্থবিজ্ঞানী।


title: ডেভিড জে ওয়াইনল্যান্ড

text: ওয়াইনল্যান্ড ইউনিভার্সিটি অব ক্যালিফোর্নিয়া, বার্কলে থেকে ব্যাচেলর ডিগ্রি অর্জন করেন। তিনি নোবেল বিজয়ী পদার্থবিজ্ঞানী নরম্যান ফস্টার র‌্যামজে এর অধীনে কাজ করে হার্ভার্ড বিশ্ববিদ্যালয় থেকে ১৯৭০ সালে ডক্টরেট ডিগ্রি অর্জন করে। তিনি ওয়াশিংটন বিশ্ববিদ্যালয়ে নোবেল বিজয়ী পদার্থবিজ্ঞানী হ্যান্স গেয়র্গ ডেমেল্ট এর অধীনে ডক্টরেটোত্তর গবেষণা করেন। ওয়াইনল্যান্ড আমেরিকান ফিজিক্যাল সোসাইটি এবং অপ্টিক্যাল সোসাইটি অব আমেরিকা এর সদস্য।


title: ব্রায়ন পি. শেমিডিট

text: ব্রায়ন পি. শেমিডিট (জন্ম: ২৪ ফেব্রুয়ারি, ১৯৬৭) একজন নোবেল পুরস্কার বিজয়ী পদার্থবিজ্ঞানী।


title: ব্রায়ন পি. শেমিডিট

text: শেমিডিট আরিজোনা বিশ্ববিদ্যালয় থেকে ১৯৮৯ সালে পদার্থবিজ্ঞান ও জ্যোতির্বিজ্ঞানে ব্যাচেলর অব সায়েন্স ডিগ্রি লাভ করেন। তিনি হার্ভার্ড ইশ্ববিদ্যালয় থেকে জ্যোতির্বিজ্ঞানে ১৯৯২ সালে মাস্টার অব আর্টস এবং ১৯৯৩ সালে পিএইচডি ডিগ্রি অর্জন করেন।


title: অ্যাডাম জি. রেইস

text: অ্যাডাম জি. রেইস (জন্ম: ১৬ ডিসেম্বর, ১৯৬৯) একজন নোবেল বিজয়ী মার্কিন পদার্থবিজ্ঞানী। রেইস ওয়াশিংটন ডিসিতে জন্মগ্রহণ করেন। তিনি ১৯৯২ সালে ম্যাসাচুসেট্‌স ইনস্টিটিউট অফ টেকনোলজি থেকে গ্র্যাজুয়েট হন। তিনি ১৯৯৬ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন।


title: শহীদ কামরুজ্জামান স্টেডিয়াম

text: শহীদ কামারুজ্জামান স্টেডিয়াম যা পূর্বে রাজশাহী বিভাগীয় স্টেডিয়াম নামে পরিচিত ছিল, বাংলাদেশের রাজশাহী জেলায় অবস্থিত। এটি জাতীয় নেতা মোহাম্মদ কামারুজ্জামানের নামে নামকরণ করা হয়।


title: শহীদ কামরুজ্জামান স্টেডিয়াম

text: স্টেডিয়ামের ধারণ ক্ষমতা ৩৫,০০০ এবং এটি প্রতিষ্ঠা করা হয় ২০০৪ সালে। স্টেডিয়ামটি প্রধানত ক্রিকেটের জন্য ব্যবহৃত হয়।


title: ব্রায়ান কোবিল্কা

text: ব্রায়ান কেন্ট কোবিল্কা (জন্ম: ৩০ মে, ১৯৫৫) একজন নোবেল বিজয়ী মার্কিন বিজ্ঞানী। তিনি স্ট্যানফোর্ড বিশ্ববিদ্যালয়ের স্কুল অব মেডিসিনের মলিকুলার অ্যান্ড সেলুলার ফিজিওলজি বিভাগের অধ্যাপক।


title: ব্রায়ান কোবিল্কা

text: তিনি মিনেসোটা বিশ্ববিদ্যালয় থেকে জীববিজ্ঞান ও রসায়নে ব্যাচেলর্স ডিগ্রি অর্জন করেন। তিনি ইয়েল বিশ্ববিদ্যালয়ের স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। তিনি ডিউক বিশ্ববিদ্যালয়ে ডক্টরেটোত্তর গবেষণা করেন। ডিউক বিশ্ববিদ্যালয়ে তিনি রবার্ট লেফকইটজ এঁর তত্ত্বাবধানে বিটা-২ অ্যাডরেনারজিক রিসিপটর এর ক্লোনিং এর উপর কাজ শুরু করেন।


title: মমতাজ বেগম

text: মমতাজ (পুরো নাম: "মমতাজ বেগম") একজন জনপ্রিয় বাংলা লোকগানের সংগীত শিল্পী এবং জাতীয় সংসদের দুইবারের সাবেক সদস্য। বাংলাদেশের "সুর সম্রাজ্ঞী" বলে খ্যাত মমতাজ তার চার দশকের ক্যারিয়ারে ৭০০-এর অধিক গান রেকোর্ড করেছেন।


title: মমতাজ বেগম

text: মমতাজের মা উজালা বেগম, বাবা মধু বয়াতি ছিলেন বাউল শিল্পী। মমতাজ বেগমের দুই ভাই রয়েছে। মমতাজ প্রথম জীবনে বাবা মধু বয়াতি, পরে মাতাল রাজ্জাক দেওয়ান এবং শেষে লোক গানের শিক্ষক আবদুর রশীদ সরকারের কাছে গান শেখেন।


title: মমতাজ বেগম

text: দুই দশকের বেশি তার পেশাদারী সংগীত জীবনে ৭০০টির বেশি একক অ্যালবাম প্রকাশ পায়। লোক গানের শিক্ষক আব্দুর রশীদ সরকার সাথে তার বিবাহ হয়। প্রথম জীবনে বাবা মধু বয়াতি, পরে মাতাল রাজ্জাক দেওয়ান এবং শেষে আব্দুর রশীদ সরকারের কাছে গান শেখেন।


title: মমতাজ বেগম

text: মমতাজ সারাদেশে বিভিন্ন সংগীতানুষ্ঠানে নিয়মিত অংশগ্রহন করেন। তাছাড়া তিনি যুক্তরাজ্য, মার্কিন যুক্তরাষ্ট্র সহ বিশ্বের অনেক দেশেই সংগীত অনুষ্ঠানে গান গেয়েছেন এবং তার গান ব্যাপকভাবে সমাদৃত। বাংলা সংস্কৃতির বিভিন্ন অনুষ্ঠানে বিশেষশত বাংলা নববর্ষের বৈশাখি মেলায় তার গান জনপ্রিয়।


title: মমতাজ বেগম

text: ২০০৯ সালে নবম জাতীয় সংসদের সংরক্ষিত মহিলা আসনে বাংলাদেশ আওয়ামী লীগ কর্তৃক সংসদ সদস্য মনোনীত হোন। ২০১৪ সালে দশম জাতীয় সংসদ নির্বাচনে তিনি মানিকগঞ্জ-২ আসন থেকে নির্বাচিত হন।


title: মমতাজ বেগম

text: মমতাজ বেগমের প্রথম স্বামী আবদুর রশীদ সরকার যিনি মৃত্যুবরণ করেন। পরে মমতাজ বেগম মোহাম্মদ রমজান আলীকে বিয়ে করেন, যার সাথে তার বিবাহবিচ্ছেদ হয়। পরে মমতাজ বেগম মইনউদ্দিন হাসান চঞ্চলকে বিয়ে করেন। মমতাজ বেগমের ছেলের নাম মেহেদী খান ও পুত্রবধূর নাম চৈতি দেওয়ান। তার এক নাতনি।


title: রবার্ট লেফকোইতজ

text: রবার্ট জোসেফ লেফকোইতজ (জন্ম: ১৫ এপ্রিল, ১৯৪৩) একজন নোবেল বিজয়ী মার্কিন বিজ্ঞানী।


title: রবার্ট লেফকোইতজ

text:
লেফকোইতজের জন্ম ১৫ এপ্রিল, ১৯৪৩ সালে ব্রঙ্ক্‌স, নিউ ইয়র্ক শহরে এক ইহুদি পরিবারে। তার পিতা পোল্যান্ড থেকে আমেরিকায় আভিবাসী হন।
লেফকোইতজ কলাম্বিয়া বিশ্ববিদ্যালয় থেকে ১৯৬২ সালে রসায়নে ব্যাচেলর অব আর্টস ডিগ্রি অর্জন করেন। এই বিশ্ববিদ্যালয় থেকেই ১৯৬৬ সালে তিনি ডক্টর অব মেডিসিন ডিগ্রি অর্জন করেন। ১৯৭৩ সালে তিনি ডিউক বিশ্ববিদ্যালয়ের মেডিসিনের সহযোগী অধ্যাপক এবং প্রাণরসায়নের সহকারী অধ্যাপক হিসেবে নিযুক্ত হন। ১৯৭৭ সালে তিনি মেডিসিনের পূর্ণ অধ্যাপক পদে উন্নীত হন।


title: হ্যারল্ড ক্লেটন ইউরি

text: হ্যারল্ড ক্লেটন ইউরি (জন্ম: এপ্রিল ২৯, ১৮৯৩ - মৃত্যু: ৫ জানুয়ারি, ১৯৮১) একজন নোবেল বিজয়ী মার্কিন ভৌত রসায়নবিদ। ইউরি মন্টানা বিশ্ববিদ্যালয় থেকে প্রাণীবিজ্ঞানে ডিগ্রি অর্জন করে ইউনিভার্সিটি অব ক্যালিফোর্নিয়া, বার্কলে থেকে রসায়নে পিএইচডি ডিগ্রি অর্জন করেন। ১৯২৪ থেকে ১৯২৮ সাল পর্যন্ত তিনি জনস হপকিন্স বিশ্ববিদ্যালয়ে শিক্ষকতা করেন।


title: আচার্য (শিক্ষা)

text: আচার্য (ইংরেজি: Chancellor) হচ্ছেন একটি বিশ্ববিদ্যালয় অথবা কলেজের নেতা। তিনি বিশ্ববিদ্যালয়ের প্রধান।


title: আচার্য (শিক্ষা)

text: বিশ্বের বিভিন্ন দেশের মতো বাংলাদেশেও আচার্য হচ্ছেন বাংলাদেশের রাষ্ট্রপতি। ১৯৯২ সালের প্রাইভেট ইউনিভার্সিটি আইন অণুযায়ী আচার্য সকল বিশ্ববিদ্যালয়ে প্রধান।


title: উপাচার্য

text: উপাচার্য (সংক্ষেপে: ভিসি, ইংরেজি: vice-chancellor) বাংলাদেশ, ইংল্যান্ড, আয়ারল্যান্ড, নিউজিল্যান্ড, অস্ট্রেলিয়া, ভারত, শ্রীলংকা সহ কমনওয়েলথ ভুক্ত দেশগুলোর বিশ্ববিদ্যালয়ের প্রধান নির্বাহী কিংবা দায়িত্বপ্রাপ্ত প্রধান। মূলত উপাচার্য হচ্ছেন আচার্যর সহযোগী। এছাড়া উপাচার্যের সহযোগী হিসেবে থাকেন উপ-উপাচার্য।


title: উপাচার্য

text: বাংলাদেশে পদাধিকার বলে সব বিশ্ববিদ্যালয়ের আচার্য হচ্ছেন রাষ্ট্রপতি। এছাড়া উপাচার্য হচ্ছেন বিশ্ববিদ্যালয়ের নির্বাহী প্রধান এবং তার সহযোগী উপ-উপাচার্য অ্যাডমিনিস্ট্রেটিভ সকল বিষয় দেখাশোনা করেন।


title: সালাহউদ্দিন আহমেদ

text: সালাহউদ্দিন আহমেদ (জন্ম: অজানা - মৃত্যু: ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: সালাহউদ্দিন আহমেদ

text: সালাহউদ্দিন আহমেদের পৈতৃক বাড়ি চাঁদপুর জেলার সদর উপজেলার দাসাদী গ্রামে। তাঁর বাবার নাম সাইদউদ্দিন আহমেদ এবং মায়ের নাম আলপুমান নেছা।তাঁর স্ত্রীর নাম সালমা আহমেদ। তাঁদের দুই মেয়ে, দুই ছেলে।


title: সালাহউদ্দিন আহমেদ

text: সালাহউদ্দিন আহমেদ চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম সেক্টরের অধীন হালিশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। তিনি কিছুদিন প্রশিক্ষক হিসেবেও দায়িত্ব পালন করেন। পরে তিনি মুক্তিবাহিনীর নৌকমান্ডো দলে অন্তর্ভুক্ত হন। স্বাধীনতার পর তিনি বাংলাদেশ রাইফেলসে (বিডিআরে) (বর্তমানে বিজিবি) উপসহকারী পরিচালক হিসেবে কর্মরত ছিলেন।


title: সালাহউদ্দিন আহমেদ

text: মুক্তিযুদ্ধে নৌ-মুক্তিযোদ্ধাদের নানা অপারেশনের মধ্যে অন্যতম ছিলো পাকিস্তানি শিপিং কোম্পানির জাহাজ ‘এমভি সামি’ আক্রমণ। এ সালাহউদ্দিন আহমেদসহ তিনজন নৌমুক্তিযোদ্ধঅ অংশ নেন। ১৯৭১ সালের ৪ নভেম্বর সকালে চাঁদপুরে মেঘনা নদীর পাশে ছদ্মবেশে রেকি করছিলেন সালাহউদ্দিন আহমেদ। হঠাৎ খবর পান এখলাসপুরের কাছে এমভি সামিসহ দুটি জাহাজ নোঙর করে আছে। খবর পেয়ে তিনি দুটি লিমপেট মাইন, একটি স্টেনগানসহ সহযোদ্ধা শাহজাহান কবির (বীর প্রতীক) ও সেলিমউল্লাহ খানকে নিয়ে নৌকাযোগে এখলাসপুরে রওনা হন। গিয়ে তাঁরা খবর পান জাহাজ দুটি ভেড়েনি। অদূরে নোঙর অবস্থায় আছে। তখন সহযোদ্ধাদের সঙ্গে আলাপ করে তখনই অর্থাৎ দিনের বেলায়ই অপারেশন করার সিদ্ধান্ত নেন তিনি। এরপর তাঁরা তাৎক্ষণিক ভাবে মেঘনা নদীর তীরে থাকা একটি পাল তোলা বড় নৌকায় উঠে পড়েন। নৌকা চলতে শুরু করলো। তবে ইতিমধ্যে এমভি সামিও গন্তব্যে রওনা দেওয়ার জন্য প্রস্তুতি শুরু করে দেয়। নৌমুক্তিযোদ্ধারা কাছাকাছি গিয়ে দেখেন জাহাজের ডেকে তিন-চারজন পাকিস্তানি সেনা অস্ত্র হাতে পাহারায় নিযুক্ত। তখন দুপুর। সালাহউদ্দিন আহমেদ দেরি না করে শাহজাহান কবিরকে নিয়ে নৌকার পেছন দিয়ে পানিতে নেমে পড়েন এবং তখন নিজেদের বুকে গামছা দিয়ে বেঁধে নেন লিমপেট মাইন। সালাহউদ্দিন ও শাহজাহান প্রহরারত পাকিস্তানিদের সতর্ক চোখ ফাঁকি দিয়ে জাহাজের কাছে যান। সফলতার সঙ্গেই জাহাজের গায়ে মাইন লাগান। ফেরার পথে দ্রুত সাঁতার কাটতে দেখে সন্দেহ হয় পাকিস্তানি বাহিনীদের সদস্যদের। তবে ততক্ষনে মাইন বিস্ফোরিত হয়ে যায়। আর কিছুক্ষনের মধ্যেই ক্ষতিগ্রস্ত এমভি সামি অতল পানির নিচে হারিয়ে যায়।


title: ফ্রান্সিস্কো গোয়া

text: ফ্রান্সিস্কো হোসে দে গোয়া ই লুসিয়েন্তেস (৩০ মার্চ ১৭৪৬ - ১৬ এপ্রিল ১৮২৮) ছিলেন একজন স্প্যানিশ রোমান্টিক চিত্রকর ও প্রিন্টপ্রস্তুতকারক। চিত্রকলার ওল্ড মাস্টার যুগের শেষ ও আধুনিক যুগের প্রথম চিত্রকর হিসেবে বিবেচনা করা হয়। তিনি স্প্যানিশ রাজার দরবারের একজন রাজচিত্রকর ছিলেন। তার চিত্রগুলোর ভিতর দিয়ে একইসঙ্গে তার যুগের ঘটনাবলী ও সেসব ঘটনার বিশ্লেষণ ফুটে উঠে। তার শিল্পচর্চার রীতিবিরুদ্ধ কল্পনাপ্রয়াসী উপাদান ও একই সঙ্গে রং-এর সাহসী ব্যবহার পরবর্তী প্রজন্মের চিত্রকর যেমন এদুয়ার মানে, পাবলো পিকাসো, ও ফ্রান্সিস বেকনের নিকট আদর্শ হিসেবে কাজ করেছে।


title: ফ্রান্সিস্কো গোয়া

text:
ফ্রান্সিসকো গয়া ৩০ মার্চ ১৭৪৬ সালে স্পেনের Fuendetodos, Aragón তে জন্মগ্রহন করেন। তার পিতার নাম জোসে বেনিটো ডি গয়া ফ্র্যঙ্ক এবং মাতার নাম গ্রাসিয়া ডি লুসিয়েন্টেস সালভেদর। গয়ার পিতা ছিলেন একজন স্পেনিয় আদিবাসী। তারে পেশা ছিল আলঙ্করিক গিল্টিকার। ফ্রান্সিসকো ১৭৪৯ সালে সারগোসা শহরে একটি বাড়িতে বসবাস করতে শুরু করেন। সম্ভবত তিনি Escuelas Pias এ তার স্কুল জীবন শুরু করেন। মার্টিন জাপাতের সাথে তিনি ঘনিষ্ট সম্পর্ক গড়ে তোলেন। ১৭৭০ থেকে ১৭৯০ সাল পর্যন্ত মাদ্রিদের রাজসভায় তার প্রাথমিক কর্মজীবন সম্পর্কে ধারনা পাওয়া যায়। ১৪ বছর বয়সে প্রখ্যাত চিত্রকর José Luzán এর সাথে ৪ বছর কাজ করেন। এরপর তিনি মাদ্রিদে চলে যান। সেখানে এন্টনি র‌্যাফায়েল মেঙগজের সাথে পড়াশুনা করেন। গয়া এরপর ১৭৬৩ এবং ১৭৬৬ সালে Real Academia de Bellas Artes de San Fernando তে ভর্তী হবার চেষ্টা কের ব্যর্থ হন। এরপর ১৭৭১ সালে তিনি রোমে চলে আসেন। সেখানে একটি চিত্রকর্ম প্রতিযোগিতায় তার আঁকা একটি চিত্রকর্ম দ্বিতীয় স্থান অধিকার করে।
১৭৭৫ সালের ২৫ জুলাই তিনি জোসেফা পেপাকে বিবাহ করেন। গয়া ১৭৬৫ সাল থেকে Real Academia de Bellas Artes de San Fernando এর সদস্য ছিলেন। এর ফলশ্রুতিতে তিনি স্পেনের রাজকীয় প্রাসাদগুলোর প্রস্থর নির্মিত দেয়াল সাজানোর জন্য ৪২ টি প্যাটার্ন অঙ্কন করেন। তার এই কাজগুলো রাজকীয় দরবারে তার প্রবেশাধিকার নিশ্চিত করে এবং তিনি তৎকালিন রাজপরিবারের অনুগ্রহ প্রাপ্ত হন। Church of San Francisco El Grande এর মূল বেদীতে তার অঙ্কিত একটি চিত্রকর্মন জন্য তিনি Royal Academy of Fine Art এর সদস্যপদ পান। ১৭৮৩ সালে স্পেনের রাজা তৃতীয় চার্লস তার পোর্টেট তৈরী করার জন্য গয়াকে নিয়োগ করেন। সেই সময় ক্রাইন প্রিন্স ডন লুই এর সাথে তার বন্ধুত্ব গড়ে ওঠে। ১৭৮৬ সালে রাজা তাকে বেতনভোগী রাজচিত্রকর হিসাবে নিয়োগ দেন। রাজা চতুর্থ চার্লসের সময়ে তিনি তাঁর ক্যারিয়ারের সর্বোচ্চ সম্মানজনক অবস্থানে পৌছান। ১৮০৮ সারে ফ্রান্সের সেনাবাহিনী নেপোলিয়নের ভ্রাতা প্রথম জোসেফের নের্তৃত্বে স্পেন আক্রমণ করলে পেনিনসুলা যুদ্ধ শুরু হয়। গোয়া নতুন রজার দরবারেও তার স্থান করে নেন। ১৮১৪ সালে স্পেনের রাজা সপ্তম ফার্ডিনান্ড পুনরায় সিংহাসন ফিরে পেলে গোয়া ফ্রান্সদের সাথে কাজ করা থেকে বিরত থাকেন। ১৮১২ সালে তার স্ত্রী জোসেফা মারা যান।


title: হাইপারটেক্সট ট্রান্সফার প্রোটোকল সিকিউর

text: হাইপারটেক্সট ট্রান্সফার প্রোটোকল সিকিউর বা এইচটিটিপিএস (Hypertext Transfer Protocol Secure বা HTTPS) হল ইন্টারনেটে বহুল ব্যবহৃত একপ্রকার সুরক্ষিত কম্পিউটার নেটওয়ার্ক প্রটোকল। এইচটিটিপিএসে যোগাযোগ প্রটোকল ট্রান্সপোর্ট লেয়ার সিকিউরিটি (টিএলএস) বা এর পূর্ববর্তী সিকিউর সকেটস লেয়ার (এসএসএল) দিয়ে এনক্রিপ্ট করা হয়। এই প্রটোকলকে তাই এইচটিটিপি অভার টিএলসি বা এইচটিটিপি অভার এসএসএল বলা হয়।


title: হাইপারটেক্সট ট্রান্সফার প্রোটোকল সিকিউর

text: এটি ইন্টারনেট ব্যবহার করার সময় ওয়েব সার্ভার থেকে ইউজারকে ম্যান-ইন-দ্য-মিডল আক্রমণ থেকে রক্ষা করে।


title: কমন লুন

text: কমন লুন ("Gavia immer") এক ধরণের জলচর পাখি যেটি পানির ওপর দিয়ে দৌড়ে যেতে পারে। পুরো শরীর হাঁসের মতো হলেও ঠোঁট ছুঁচাল। পানির ওপর খাড়া হয়ে চলতে পারে এরা। ওড়ার সময় প্রচুর গতিবেগ প্রয়োজন হয় লুনের আর এ জন্য বিমানের মতো লম্বা দৌড় দেয়।


title: কমন লুন

text: উত্তর আমেরিকা এবং গ্রিনল্যান্ড ও আইসল্যান্ডের কিছু অংশে দেখা যায় পরিযায়ী পাখিটিকে।


title: কমন লুন

text: গায়ে সাদা-কালো রঙের কাজ। কমন লুনের পা থাকে একদম পেছনে। এ কারণে ডাঙায় চলাফেরা করতে খুব কষ্ট হয় এদের। তাই পানিতেই কাটায় বেশির ভাগ সময়। পানিতেই ঘুমায় এরা। পাখিটি ভাল সাঁতারু। পানির নিচে ২০০ ফুট পর্যন্ত যেতে পারে এরা। কমন লুন লম্বায় প্রায় তিন ফুট (৯১ সেন্টিমিটার) পর্যন্ত হতে পারে।


title: কমন লুন

text: সাধারণত মাছ আর ছোটখাটো জলজ প্রাণী খেয়ে বেঁচে থাকে। ওজন হতে পারে পাঁচ কেজি পর্যন্ত।


title: ব্যাসিলিস্ক

text:
ব্যাসিলিস্ক (Basiliscus basiliscus) একধরনের গিরগিটি যা "জেসাস লিজার্ড" বলেও পরিচিত। সাগরতীরে বাস করা আরেক জলচর সরীসৃপ ইগুয়ানার সঙ্গে বেশ মিল রয়েছে এদের। বড় শিকারি পাখি, সাপ, বড় রাক্ষুসে মাছ আর অন্যান্য গিরগিটি ওদের শত্রু। শত্রুর ধাওয়া খেলে দ্রুততার সাথে পানিতে নেমে পড়ে, তারপর জলের উপরিভাগ দিয়ে চারপায়ে ছুটে যায়।
মধ্য আমেরিকার রোদেলা এলাকায় থাকে ব্যাসিলিস্ক। কয়েকটি প্রজাতি রয়েছে এদের।


title: ব্যাসিলিস্ক

text: প্রায় ফুট খানেক (প্রায় ৩০ সেন্টিমিটার) করে লম্বা হয় এরা। কোনো কোনোটি দুই ফুট পর্যন্ত হতে পারে। ওজন হতে পারে ২০০ থেকে ৬০০ গ্রাম। ব্যাসিলিস্কের পেছনের পা দুটির পাতায় আঙুলের ফাঁকে ফাঁকে আঁশের ঝালর রয়েছে, যা অনেকটা হাঁসের পায়ের মতো কাজ করে। এই পায়ের গঠনই এমন যার মধ্যে বাতাস ভরা বুদ্বুদ আটকাতে পারে। পানির ওপর দিয়ে দ্রুত ছোটার সময় এই বুদ্বুদ ওদের ডুবে যাওয়া থেকে রক্ষা করে। যেসব ব্যাসিলিস্ক আকারে ছোট, বড়গুলোর চেয়ে সেগুলো আরও দ্রুত ছুটতে পারে। তবে পানির ওপর দিয়ে দৌড়ানোর জন্য সবার বেলায় নির্দিষ্ট ক্ষিপ্রতা প্রয়োজন তা না হলে কেউ পানির ওপর দিয়ে ছুটতে পারবে না। ব্যাসিলিস্ক সাঁতার জানে।।


title: পেরিস্কোপ

text: পেরিস্কোপ () এক ধরনের দৃষ্টিগোচরীভূত যন্ত্র যা কোন গুপ্তস্থানে অবস্থান করে ব্যক্তি কর্তৃক কোন নির্দিষ্ট লক্ষ্যবস্তুকে পর্যবেক্ষণ করা যায়। সাধারণতঃ এ যন্ত্রের প্রধান উপকরণ হচ্ছে - আয়না, চোখ দিয়ে দেখার উপযোগী ল্যান্স, আলো পৌঁছানোর প্রয়োজনীয় রাস্তাসহ বাহ্যিক বা ভৌত অবকাঠামো। আলো পৌঁছানোর জন্যে কমপক্ষে দুইটি সরল ৪৫ কৌণিক অবস্থান নির্ধারণ করা প্রয়োজন। শীর্ষভাগে রক্ষিত আয়না আলো গ্রহণ করে নিম্নের আয়নায় প্রেরণ করে। পেরিস্কোপের সাহায্যে একজন পর্যবেক্ষণকারী প্রয়োজনীয় সিদ্ধান্ত নিয়ে থাকেন। প্রথম বিশ্বযুদ্ধে পর্যবেক্ষণের উদ্দেশ্যে পরীক্ষায় ব্যবহার করা হতো। সামরিক বাহিনীর সদস্যরা ট্যাঙ্কে ও অস্ত্রশস্ত্রসজ্জিত গাড়ীতে পেরিস্কোপ ব্যবহার করতো।


title: পেরিস্কোপ

text: যুদ্ধকালীন সময়ে ডুবোজাহাজ কিংবা পরীখার অভ্যন্তরে থেকে প্রতিপক্ষের অবস্থান নিশ্চিত করতে এর ব্যবহারের জুড়ি মেলা ভার। সাবমেরিনে ব্যবহৃত পেরিস্কোপ বেশ জটিল প্রকৃতির। একগুচ্ছ ল্যান্স, দুইটি টেলিস্কোপ এবং আয়নার পরিবর্তে প্রিজম দিয়ে বস্তুর অবস্থান নিশ্চিত করা হয়। আধুনিককালের সাবমেরিনে ব্যবহৃত পেরিস্কোপের গঠনপ্রক্রিয়া আরো সরলতম যার দুইদিকে দুইটি টেলিস্কোপ বসানো হয়। যদি কোন কারণে দুই টেলিস্কোপ ভিন্নভাবে থাকে, তাহলে তাদের মধ্যকার পার্থক্যগুলো সঙ্কুচিত করার মাধ্যমে কার্যোপযোগী করা হয়।


title: পেরিস্কোপ

text: ১৮৫৪ সালে হিপ্পোলিত মারি-ডেভি নামীয় বিখ্যাত রসায়নবিদ ও ফরাসী আবিষ্কারক জলযানে ব্যবহার উপযোগী প্রথম পেরিস্কোপ যন্ত্রটি আবিষ্কার করেন। যন্ত্রটির দুই পার্শ্বের দুই প্রান্তে উলম্বাকৃতি নলে ক্ষুদ্র আয়না ৪৫ কোণে লাগানো থাকতো। ১৯০২ সালে সিমন লেক তাঁর নিজস্ব সাবমেরিন আর্গোনাটে পেরিস্কোপ ব্যবহার করেছিলেন। প্রথম বিশ্বযুদ্ধে স্যার হাওয়ার্ড গ্রাব এ যন্ত্রের প্রভূত উন্নয়ন সাধন করেন। মর্গ্যান রবার্টসন পেরিস্কোপের মেধাস্বত্ব সংরক্ষণের চেষ্টা চালিয়েছেন যা তিনি তাঁর কল্পকাহিনীতে সাবমেরিনের বর্ণনা অংশে পেরিস্কোপের কথা তুলে ধরেছিলেন। দ্বিতীয় বিশ্বযুদ্ধে রাইফেলে স্থায়ীভাবে পেরিস্কোপ বসানো ছিল। এরফলে প্রতিপক্ষ বিশেষ করে স্নাইপারদের আক্রমণ থেকে রক্ষাকল্পে পরীখা থেকে সৈন্যদের অবস্থান সম্বন্ধে নিশ্চিত করা যেতো।


title: পেরিস্কোপ

text: স্বল্প জলে সাবমেরিনের সাহায্যে পেরিস্কোপ ব্যবহার করা হয়। নিকটবর্তী লক্ষ্যবস্তুর অনুসন্ধান কিংবা পানিতে ভাসমান যুদ্ধযান, আকাশ নিরীক্ষণের এটি ব্যবহৃত হয়। যখন এর ব্যবহারের প্রয়োজন পড়ে না, তখন সাবমেরিনের অবকাঠামোর সাথে গুটিয়ে ফেলা হয়। ব্যবহৃত অবস্থায় কখনোবা এটি রাডারের সাহায্যে সনাক্ত করা সম্ভবপর। আয়না সহযোগে নৌযানে সাধারণ ব্যবহার উপযোগী প্রথম স্থির পেরিস্কোপ আবিষ্কার করেন মারি ডেভি। আমেরিকার গৃহযুদ্ধে ১৮৬১-১৮৬৫ সময়কালে থমাস এইচ. ডাউটি মার্কিন নৌবাহিনীতে প্রিজম ব্যবহারের মাধ্যমে পরবর্তী সংস্করণ আবিষ্কার করেন।


title: পশ্চাৎ সংকরায়ন

text:
পশ্চাৎ সংকরায়ন হচ্ছে হাইব্রিডের সাথে এর যে কোন একটি অভিভাবক এর সংকরায়ন। এই প্রক্রিয়ার সাহায্যে অভিভাবকের বৈশিষ্ট্যের মতো সন্তান পাওয়া সম্ভব।
সাধারণত দুই ভাবে পশ্চাৎ সংকরায়ন হয়ে থাকে।


title: পশ্চাৎ সংকরায়ন

text: প্রাণীদের ক্ষেত্রে সাধারণত প্রচ্ছন্ন জাতের সন্তানের মধ্যে আকাঙ্খিত বৈশিষ্ট্যের জীন প্রবেশ করানোর জন্য এ পদ্ধতিটি ব্যবহার হয়ে থাকে। তাছাড়া ইদানীং সময়ে স্টেম সেল তৈরীতে পশ্চাৎ সংকরায়ন গুরুত্বপূর্ণ ভূমিকা পালন করছে।


title: কল্পনা চাকমা অপহরণ

text: কল্পনা চাকমা বাংলাদেশের পার্বত্য চট্টগ্রাম অঞ্চলের আঞ্চলিক সংগঠন হিল উইমেন্স ফেডারেশনের সাংগঠনিক সম্পাদক ছিলেন। তিনি ১৯৯৬ সালের ১১ জুন মধ্যরাতে রাঙামাটির বাঘাইছড়ি উপজেলার নিউ লাইল্যাঘোনার নিজ বাড়ি থেকে অপহৃত হন। এই ঘটনাটি বাংলাদেশ এবং বহি:বিশ্বে তুমুল আলোড়ন সৃষ্টি করে ও মানবাধিকার এবং নারী অধিকার নিয়ে কাজ করে এমন সংগঠনগুলোর মধ্যে তীব্র প্রতিক্রিয়া হয়। এমনকি তখন এ ঘটনা প্রতিবাদে ব্যাপক বিক্ষোভ অনুষ্ঠিত হয় ও সেই বিক্ষোভে পুলিশের গুলিতে হতাহতের ঘটনাও ঘটে।


title: কল্পনা চাকমা অপহরণ

text: এই অপহরণের জন্য অপহৃতার পরিবার থেকে বরাবরই অপহরণকারী হিসেবে তৎকালীন সময় রাঙামাটিতে কর্তব্যরত সামরিক বাহিনীর কয়েকজন কর্মকর্তার বিরুদ্ধে অভিযোগ করা হয়।


title: কল্পনা চাকমা অপহরণ

text: কল্পনা চাকমা অপহৃৎ হওয়ার পর দেশ ও বিদেশে সংগঠিত বিভিন্ন জনমত ও আন্দোলনের চাপে তৎকালীন প্রধানমন্ত্রীর নির্দেশে ১৯৯৬ সালের ৭ সেপ্টেম্বর সরকার অবসরপ্রাপ্ত বিচারপতি আব্দুল জলিলকে প্রধান করে তিন সদস্যের একটি তদন্ত কমিটি গঠন করতে বাধ্য হয়। একই সাথে সরকার পুলিশ বিভাগের মাধ্যমেও তদন্ত পরিচালানা করে।


title: কল্পনা চাকমা অপহরণ

text: ১৩ জানুয়ারি ২০১৩ তারিখে রাঙামাটির চিফ জুডিসিয়াল ম্যাজিস্ট্রেট আদলতে জমা দেয়া সিআইডির চূড়ান্ত প্রতিবেদনের বিরুদ্ধে না-রাজি দিয়েছেন মামলার বাদী কালিন্দী কুমার চাকমা। শুনানি শেষে বিচারক বিষয়টি নিয়ে আগামী ১৬ জানুয়ারি ২০১৩ তারিখ পরবর্তী আদেশ দেওয়ার দিন ধার্য করে। এদিন শুনানিতে বাদী পক্ষের আইনজীবীরা সিআইডির রিপোর্টের বিশ্বাসযোগ্যতা নিয়ে প্রশ্ন তুলে তা প্রত্যাখ্যান করে বিচার বিভাগীয় তদন্তের আদেশ চাইলে আদালতও সিআইডির প্রতিবেদন নিয়ে সংশয়ের কথা জানান এবং উপরোক্ত আদেশ দেন।


title: কল্পনা চাকমা অপহরণ

text: অপহৃৎ হওয়ার দীর্ঘ ১৬ বছর পার হয়ে গেলেও এখনও কোনো সন্ধান মেলেনি হিল উইমেন্স ফেডারেশন নেত্রী কল্পনা চাকমার।


title: কল্পনা চাকমা অপহরণ

text: আবার যেহেতু এখনও তদন্তের কাজ শেষ হয়নি, তাই 'কল্পনা চাকমা অপহরণ'-এর বিচারের কাজও থেমে রয়েছে।


title: কল্পনা চাকমা অপহরণ

text: এদিকে, কল্পনা চাকমার পরিবার তার সম্পর্কে নিশ্চিত কোন খবর না পাওয়ায় এখনো তার অন্ত্যেষ্টিক্রিয়া সম্পন্ন করা থেকে বিরত রয়েছে।


title: ইনটলারেন্স

text: ইনটলারেন্স ১৯১৬ সালে মুক্তিপ্রাপ্ত একটি নির্বাক মার্কিন চলচ্চিত্র।


title: ইনটলারেন্স

text:
মোট চারটি ভাগে এ ছবিতে গল্প বলা হয়েছে। বিভিন্ন শতাব্দী আর সংস্কৃতির গল্প ফুটে উঠেছে এ ছবিতে। প্রথম গল্পটির প্রেক্ষাপট মধ্যযুগের ফ্রান্সে নবম চার্লসের সময়ের। দ্বিতীয় গল্পটির মূল উপজীব্য যিশু খ্রিস্টের শেষের দিনগুলি। তৃতীয় গল্পটি গড়ে উঠেছে ব্যাবেলেনীয় সভ্যতাকে কেন্দ্র করে আর শেষের গল্পটি এক দরিদ্র বালিকার গল্প যার জীবনে দুর্ভোগ নেমে আসে সমাজিক উন্নয়কারীদের নিষ্ঠুরতায়। মা তার শিশুকে দোলনায় দোল খাওয়াচ্ছে এই সরল চিত্রকল্প দিয়ে সবগুলো গল্পকে একীভূত করা হয়েছে।
বিশেষত্ব : গ্রিফিথের দ্বিতীয় ছবি ইন্টলারেন্স। প্রথম ছবি বার্থ অব আ নেশনে গ্রিফিত শৈল্পিক ও অর্থনৈতিক সাফল্য পেয়েছিলেন। কিন্তু সেই ছবি ঘিরে আজও বর্ণবিদ্বেষ আর উগ্র সা¤প্রদায়িকতার কলঙ্ক লেগে আছে। ইন্টলারেন্স যেন এ সবেরই জীবন্ত জবাব। গ্রিফিথ এই ছবির মাধ্যমে মানবিক বিদ্বেষ, হানাহানি আর ঘৃণার বিরুদ্ধে কথা বলেছেন। তৎকালীন পুঁজিবাদ, শ্রম ও সামাজিক অসঙ্গতির দ্বন্দ্ব্বকে তিনটি গল্পর সাথে মিলিয়ে তিনি এই অসাধারণ দৃশ্যকাব্য নির্মাণ করেছেন। চারটি গল্পের মাধ্যমেই নানা কালের মানব সমাজের অসহিষ্ণুতা বিভিন্ন ধর্মের প্রেক্ষাপটে তুলে ধরা হয়েছে। মজার বিষয় হলো, তার দেশ যখন প্রথম বিশ্বযুদ্ধে জড়িয়ে পড়তে যাচ্ছে তখনই গ্রিফিথের এই বিশ্ব শান্তি ও ভাতৃত্বের ছবির মুক্তি। ইন্টলারেন্সকে গ্রিফিথের শ্রেষ্ঠ কাজই শুধু নয়, বরং নির্বাক যুগের অন্যতম সেরা ছবি হিসাবে গণ্য করা হয়। এ ছবির বিশাল সেট ও সম্পাদনা আজও বিস্ময়কর।


title: পিটার ম্যান্সফিল্ড

text: পিটার ম্যান্সফিল্ড (৯ অক্টোবর, ১৯৩৩ - ৮ ফেব্রুয়ারি, ২০১৭) একজন পদার্থবিজ্ঞানী। তিনি ম্যাগনেটিক রেজোন্যান্স ইমেজিং বিষয়ক গবেষণার জন্য ২০০৩ সালে চিকিৎসাবিজ্ঞানে নোবেল পুরস্কার অর্জন করেন।


title: পিটার ম্যান্সফিল্ড

text: ম্যান্সফিল্ড ১৯৩৩ সালের ৯ অক্টোবর লন্ডনে জন্মগ্রহণ করেন। তিনি ১৯৫৯ সালে কুইন মেরি কলেজ থেকে বিএসসি ডিগ্রি অর্জন করেন। তিনি ১৯৬২ সালে পিএইচডি ডিগ্রি অর্জন করেন। তিনি ১৯৬৪ সালে নটিংহ্যাম বিশ্ববিদ্যালয়ে পদার্থবিজ্ঞান বিভাগে প্রভাষক হিসেবে যোগদান করেন। ১৯৬৮ সালে তিনি জ্যেষ্ঠ প্রভাষক এবং ১৯৭০ সালে রীডার পদে উন্নীত হন। ১৯৯০ সালে অধ্যাপক পদে উন্নীত হন এবং ১৯৯৪ সালে অবসর নেন।


title: স্টানলি বি প্রুসিনার

text: স্টানলি বেঞ্জামিন প্রুসিনার (জন্ম: ২৮ মে, ১৯৪২) একজন মার্কিন নিউরোলজিস্ট এবং প্রাণরসায়নবিদ। তিনি প্রিয়ন আবিষ্কারের জন্য ১৯৯৭ সালে চিকিৎসাবিজ্ঞানে নোবেল পুরস্কার লাভ করেন।


title: স্টানলি বি প্রুসিনার

text: প্রুসিনারের শৈশব কাটে আইওয়া এবং ওহাইওতে। তিনি পেন্সিলভানিয়া বিশ্ববিদ্যালয় থেকে রসায়নে ব্যাচেলর অব সায়েন্স ডিগ্রি অর্জন করেন। পরে একই বিশ্বিদ্যালয়ের স্কুল অব মেডিসিন থেকে তিনি ডক্টর অব মেডিসিন ডিগ্রি অর্জন করেন।


title: হাফিজ উদ্দিন আহম্মদ

text: হাফিজ উদ্দিন আহম্মদ (জন্ম: ২৯ অক্টোবর ১৯৩৯) হলেন একজন বাংলাদেশী সামরিক ব্যক্তিত্ব, সংসদ সদস্য, বাংলাদেশ সরকারের মন্ত্রী ও বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তিনি বাংলাদেশ জাতীয়তাবাদী দল-বিএনপির ভাইস চেয়ারম্যান হিসাবে দায়িত্ব পালন করছেন।


title: হাফিজ উদ্দিন আহম্মদ

text: হাফিজ উদ্দিন আহম্মদের পৈতৃক বাড়ি ভোলার লালমোহনে। তাঁর বাবার নাম আজহার উদ্দিন আহম্মদ এবং মায়ের নাম করিমুন্নেছা। তাঁর স্ত্রীর নাম দিলারা হাফিজ। তাঁদের এক মেয়ে, দুই ছেলে।


title: হাফিজ উদ্দিন আহম্মদ

text: হাফিজ উদ্দিন আহম্মদ পড়াশোনা শেষ করে পাকিস্তানি সেনাবাহিনীতে। ১৯৬৮ সালে কমিশন পান এবং প্রথম কর্মরত ছিলেন প্রথম ইস্ট বেঙ্গল রেজিমেন্টে। ফুটবলের প্রতি ছিল তাঁর যথেষ্ট আগ্রহ ছিলো। ১৯৭১ সালের মার্চে হাফিজ উদ্দিন তাঁর ইউনিটের সঙ্গে যশোরের প্রত্যন্ত এলাকা জগদীশপুরে শীতকালীন প্রশিক্ষণে ছিলেন। ২৫ মার্চের পর তাঁদের ডেকে পাঠানো হয় এবং ২৯ মার্চ তাঁরা সেনানিবাসে ফেরেন। পরে যোগ দেন যুদ্ধে। পাকিস্তানি সেনাবাহিনীর বিরুদ্ধে প্রতিরোধযুদ্ধ শেষ করে ভারতে যান। তিনি কামালপুর, ধলই বিওপি, কানাইঘাট ও সিলেটের এমসি কলেজের যুদ্ধে বেশ ভূমিকা রাখেন। স্বাধীনতার পর তিনি বাংলাদেশ সেনাবাহিনীতেই কর্মরত ছিলেন। সেনাবাহিনী থেকে অবসরের পর তিনি রাজনীতিতে যোগ দেন। ২০০১-০৬ সালে বাংলাদেশ সরকারের মন্ত্রী হিসেবেও দায়িত্ব পালন করেন।


title: হাফিজ উদ্দিন আহম্মদ

text: ১৯৭১ সালের মুক্তিযুদ্ধকালে হাফিজ উদ্দিন আহম্মদ দলনেতা হিসেবে বেশ কয়েকটি সম্মুখযুদ্ধে নেতৃত্ব দেন। এর মধ্যে অন্যতম একটি যুদ্ধ হচ্ছে জামালপুরের বকশিগঞ্জ উপজেলার অন্তর্গত কামালপুরের যুদ্ধ। ১৯৭১ সালের ৩১ জুলাই কামালপুরে ভয়াবহ যুদ্ধ হয়। কামালপুর বিওপিতে ভোর সাড়ে তিনটার সময় বি ও ডি দুই কোম্পানি মুক্তিযোদ্ধা নিয়ে আক্রমণ করেন হাফিজ উদ্দিন আহমেদ। দুটি কোম্পানির মধ্যে বি কোম্পানির কমান্ডার ছিলাম তিনি। ডি কোম্পানির কমান্ডার ছিলেন সালাহউদ্দিন মমতাজ (বীর উত্তম)। সে সময়ে মাহবুবুর রহমানের (বীর উত্তম) নেতৃত্বে ‘এ’ কোম্পানিকে পাঠানো হয় উঠানিপাড়ায় কাটঅফ পার্টিতে যোগ দিতে। তবে বি ও ডি কোম্পানি এফইউপিতে পৌঁছানোর আগেই আর্টিলারির গোলাবর্ষণ শুরু হয়ে যায় যা এ দুটি কোম্পানি এফইউপিতে পৌঁছার পর শুরু হওয়ার কথা ছিল। এতে মুক্তিযোদ্ধারা কিংকর্তব্যবিমূঢ় হয়ে পড়েন আর তখনই পাকিস্তান সেনাবাহিনী আর্টিলারি ও ভারী মর্টারের সাহায্যে গোলাবর্ষণ শুরু করে মুক্তিযোদ্ধাদের উপর। পরবর্তীতে হাফিজ উদ্দিন আহম্মদ ও সালাহউদ্দিন আমাদের দলের মুক্তিযোদ্ধাদের একত্র করে শত্রুদের আক্রমণ শুরু করেন। তুমুল আক্রমণে শত্রুরা পেছনে হটে যায়। তখনও শত্রুরা পেছনে অবস্থান নিয়ে আর্টিলারি ও মর্টারের গোলাবর্ষণ করতে থাকে। শত্রুর গোলাগুলিতে সালাহউদ্দিন মমতাজ শহীদ হন। একটু পর মর্টারের স্প্লিন্টারের আঘাতে আহত হন হাফিজ উদ্দিন আহম্মদ। এতে করে দুই কোম্পানীই নেতৃত্বশূণ্য হয়ে পড়ে।


title: হাফিজ উদ্দিন আহম্মদ

text: বাংলাদেশের স্বাধীনতা যুদ্ধে অসাধারণ বীরত্ব প্রদর্শনের জন্য বাংলাদেশ সরকার তাকে বীর বিক্রম উপাধীতে ভূষিত করেছে।


title: আতিফ আসলাম

text: আতিফ আসলাম (; জন্ম: ১২ মার্চ ১৯৮৩) একজন পাকিস্তানি গায়ক ও চলচ্চিত্র অভিনেতা। তিনি বলিউডের কয়েকটি ছবিতে ক্যামিও ভূমিকায় অবতীর্ণ হয়েছেন। ২০১১ সালে পাকিস্তানি চলচ্চিত্র "বোল"-এ তিনি প্রথম অভিনেতা হিসেবে আবির্ভূত হন। তিনি অসংখ্য জনপ্রিয় গান গেয়েছেন। তিনি তাঁর "ভোকাল বেল্টিং" পদ্ধতির জন্য সুপরিচিত। তিনি প্রধানত হিন্দি, উর্দু ও পাঞ্জাবি ভাষায় গান করেন, তবে তিনি বাংলাতেও গান গেয়েছেন। ২০০৮ সালে আতিফ আসলাম পাকিস্তানের চতুর্থ-সর্বোচ্চ বেসামরিক সম্মান "তমগা-এ-ইমতিয়াজ"-এ ভূষিত হন।


title: আতিফ আসলাম

text: আতিফ আসলাম পাকিস্তানের পাঞ্জাব প্রদেশের ওয়াজিরাবাদে একটি পাঞ্জাবি মুসলমান পরিবারে জন্মগ্রহণ করেন। তিনি লারকানার কিম্বারলে হল স্কুলে কিন্ডারগার্টেন শিক্ষা শুরু করেন। ১৯৯১ সালে তিনি রাওয়ালপিন্ডি চলে আসেন। সেখানকার স্যাটেলাইট টাউনের সেন্ট পলস কেমব্রিজ স্কুলে ভর্তি হন। ১৯৯৫ সালে তিনি লাহোরে ফিরে আসেন। সেখানে ডিভিশনাল পাবলিক স্কুলে পড়াশোনা করেন। এরপর লাহোর কলেজ পাঞ্জাব থেকে তিনি এফএসসি করেন। তারপর তিনি স্নাতক সম্পন্ন করেন।


title: আতিফ আসলাম

text: আতিফ আসলাম নুসরাত ফাতেহ আলী খান ও আবিদা পারভিনের অণুরাগী হলেও তাঁর প্রথম প্রেম ছিল ক্রিকেট খেলা। তিনি পাকিস্তান জাতীয় দলের ক্রিকেটার হওয়ার স্বপ্ন দেখতেন। তিনি ফাস্ট বোলার ছিলেন। তাঁকে অনূর্ধ্ব ১৯ ক্রিকেট দলে মনোনীত করাও হয়েছিল। অনূর্ধ্ব-১৯ বিশ্বকাপের জন্য কিছুদিন তাঁকে প্রশিক্ষণও দেওয়া হয়েছিল।


title: আতিফ আসলাম

text:
২০০৪ সালের ১৭ জুলাই আতিফের প্রথম অ্যালবাম "জাল পরি" প্রকাশিত হয়। আদাত গানটির ব্যাপক জনপ্রিয়তার পরপরে আতিফের এই অ্যালবামটি বাজারে আসে এবং এটিও জনপ্রিয়তা পায়। এই অ্যালবামের "ভিগি ইয়াদিন", "এহ্‌সাস", "মাহি ভে", "আখন সে" এবং "জাল পরি" গানগুলি জনপ্রিয়তা অর্জন করে। অনন্য গায়কী ভঙ্গীমা এবং শৈল্পিক দক্ষতার কারণে অ্যালবাম প্রকাশের কয়েক সপ্তাহের মধ্যেই আতিফ তারকাখ্যাতি অর্জন করেন। পাকিস্তানজুড়ে এই অ্যালবামটি জনপ্রিয়তা লাভ করে।
আতিফের পরিবারে কখনো সঙ্গীতচর্চা ছিল না। এছাড়া আতিফ কখনো সঙ্গীতে দীক্ষা নেন নি। তাঁর সহজাত প্রতিভা এবং শিল্পী হবার তীব্র আকাঙ্ক্ষাই তাঁকে একজন জনপ্রিয় সঙ্গীতশিল্পীতে পরিণত করে। আতিফ নিন্দুকদের কথায় কর্ণপাত না করে তাঁর স্বপ্রতিভ গায়কী ভঙ্গিমায় সঙ্গীত চর্চা করতে থাকেন। প্রথম অ্যালবামের সাফল্যের পর তিনি কনসার্টে গান পরিবেশন করতে শুরু করেন এবং অতি অল্প সময়ে সেখানেও জনপ্রিয়তা অর্জন করেন। এই জনপ্রিয়তা পাকিস্তান ছাড়িয়ে উপমহাদেশে ছড়িয়ে পড়ে। কনসার্টে সরাসরি সঙ্গীত পরিবেশনে তাঁর সহজাত ক্ষমতার কারণে কনসার্টে শিল্পী হিসেবে তাঁর চাহিদা বাড়তে থাকে। আতিফ সবসময় নুসরাত ফতেহ আলি খান এবং আবিদা পারভিনের প্রশংসা করেছেন।


title: ছায়ানট (কাব্যগ্রন্থ)

text: ছায়ানট কবি কাজী নজরুল ইসলাম রচিত একটি কাব্যগ্রন্থ। এই গ্রন্থটি বর্মণ পাবলিশিং হাউস, ১৯৩ কর্ণওয়ালিশ ষ্ট্রীট, কলকাতা হতে ১৯২৫ খৃষ্টাব্দে প্রথম প্রকাশিত হয়। প্রকাশক ছিলেন ব্রজবিহারী বর্মণরায়। এতে রয়েছে নজরুলের ৫০টি কবিতা।


title: ছায়ানট (কাব্যগ্রন্থ)

text:
-উল্লেখযোগ্য কবিতা
১- বিজয়নী
২- কমল-কাঁটা
৩- চৈতী হাওয়া
৪- পলাতকা
৫- চিরশিশু
৬- দূরের বন্ধু
৭- সন্ধ্যাতারা
৮- আশা


title: নতুন চাঁদ

text: নতুন চাঁদ কবি কাজী নজরুল ইসলাম রচিত একটি কাব্যগ্রন্থ। এই গ্রন্থটি প্রথম প্রকাশিত হয় ১৯৩৯ খৃষ্টাব্দে। প্রকাশক ছদরুল আনাম খান, মোহাম্মদী বুক এজেন্সী, ৮৬এ, লোয়ার সার্কুলার রোড, কলকাতা এতে রয়েছে নজরুলের ১৯টি কবিতা।


title: মরুভাস্কর

text: মরুভাস্কর কবি কাজী নজরুল ইসলাম রচিত একটি কাব্যগ্রন্থ। এই গ্রন্থটি প্রথম প্রকাশিত হয় ১৯৫১ খ্রিষ্টাব্দে। হজরত মোহাম্মদ সঃ এর জীবনী নিয়ে চারটি সর্গে ১৮ টি খণ্ড-কবিতা নিয়ে এই কাব্যগ্রন্থ।


title: চক্রবাক

text: চক্রবাক কবি কাজী নজরুল ইসলাম রচিত একটি কাব্যগ্রন্থ। ১৯২৯ খৃষ্টাব্দে এই গ্রন্থটি প্রথম প্রকাশিত হয়। এই গ্রন্থে মোট কবিতার সংখ্যা ১৯টি।


title: ব্যথার দান (গল্পগ্রন্থ)

text: ব্যাথার দান কাজী নজরুল ইসলাম রচিত একটি গল্পগ্রন্থ। ১৯২২ খৃষ্টাব্দে প্রথম প্রকাশিত হওয়া এই গ্রন্থে মোট ৬টি গল্প আছে। এটি নজরুলের প্রথম প্রকাশিত গ্রন্থ। এই গ্রন্থের গল্পগুলোর ভাষা আবেগাশ্রয়ী, বক্তব্য নরনারীর প্রেমকেন্দ্রিক।


title: শিউলি মালা

text: শিউলি মালা কাজী নজরুল ইসলামের রচিত একটি গল্পগ্রন্থ। শিউলি মালা গ্রন্থটি ১৯৩১ খৃষ্টাব্দে প্রথম প্রকাশিত হয়। এই গ্রন্থে মোট ৪টি গল্প আছে।


title: সিন্ধু হিন্দোল

text: সিন্ধু হিন্দোল কবি কাজী নজরুল ইসলাম রচিত একটি কাব্যগ্রন্থ। ১৯২৭ খৃষ্টাব্দে এই গ্রন্থটি প্রথম প্রকাশিত হয়। এই কাব্যগ্রন্থে মোট ১৯টি কবিতা রয়েছে।কাব্যগ্রন্থটি "বাহার ও নাহার"-কে (হবীবুল্লাহ বাহার চৌধুরী ও শামসুন নাহার) উৎসর্গ করেন।


title: জিঞ্জীর

text: জিঞ্জীর কবি কাজী নজরুল ইসলাম রচিত একটি কাব্যগ্রন্থ। ১৯২৮ খৃষ্টাব্দে এই গ্রন্থটি প্রথম প্রকাশিত হয়। জিঞ্জীর কাব্যগ্রন্থে ১৬টি কবিতা রয়েছে।


title: র‍্যাটুনিং

text: উদ্ভিদের নীচের অংশ এবং শিকড় রেখে ফসল কেটে সংগ্রহ করার পদ্ধতিকে র‍্যাটুনিং বলে। এর অন্যতম সুবিধা হচ্ছে র‍্যাটুনিং করা ফসল মৌসুমের আগে আবাদ করা যায়। মাঠ চাষের জন্যে তৈরী করতে যে খরচ হয়, সাধারনত র‍্যাটুনিং তা কমিয়ে দেয়। সবসময় এ পদ্ধতে প্রয়োগ করা যায়না। সাধারণত একটা চক্র শেষ হলে কমপক্ষে তিন বছর বিরতি দিয়ে করা হয়ে থাকে। আখের ক্ষেত্রে র‍্যাটুনিং করলে সাধারণত আখ চিকন হয় এবং চিনি এর পরিমাণ কমে যায়।


title: র‍্যাটুনিং

text: ধান গাছ সাধারনত একবর্ষজীবি কিন্তু এ পদ্ধতি প্রয়োগ করলে ধান গাছ ৩০ বছর পর্যন্ত এক গাছ থেকে চাষ করা যায়। তবে সেটা কেবল শীতপ্রধান অঞ্চলেই সম্ভব।


title: এডুইন জি ক্রেবস

text: এডুইন গেরহার্ড ক্রেবস একজন মার্কিন প্রাণরসায়নবিদ।


title: এডুইন জি ক্রেবস

text: ক্রেবস আইওয়ার ল্যান্সিংয়ে জন্মগ্রহণ করেন। তিনি ডেভিসে অবস্থিত ইউনিভার্সিটি অব ক্যালিফোর্নিয়াতে বায়োলজিক্যাল কেমিস্ট্রি বিভাগ প্রতিষ্ঠা করেন। ১৯৭৭ সালে তিনি ইউনিভার্সিটি অব ওয়াশিংটনে ফার্মাকোলজি বিভাগের চেয়ারম্যান হিসেবে ফিরে আসেন। তিনি ১৯৩৬ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ব্যাচেলর অব সায়েন্স ডিগ্রি অর্জন করে ওয়াশিংটন ইউনিভার্সিটি ইন সেন্ট লুইস এর স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। ১৯৪৮ সালে তিনি ইউনিভার্সিটি অব ওয়াশিংটন, সিয়াটল এ প্রাণরসায়নের সহকারী অধ্যাপক পদে যোগ দেন।


title: হ্যান্স অ্যাডলফ ক্রেবস

text: হ্যান্স অ্যাডলফ ক্রেবস একজন জার্মান বংশোদ্ভূত ব্রিটিশ চিকিৎসক এবং প্রাণরসায়নবিদ। তিনি ইউরিয়া চক্র এবং সাইট্রিক এসিড চক্র আবিষ্কারের জন্য বিখ্যাত। তার নামে সাইট্রিক এসিড চক্রের নাম করা হয় ক্রেবস চক্র। সাইট্রিক চক্রের জন্য তিনি ১৯৫৩ সালে চিকিৎসাবিজ্ঞানে নোবেল পুরস্কার লাভ করেন।


title: হ্যান্স অ্যাডলফ ক্রেবস

text: ক্রেবস ইউনিভার্সিটি অফ গ্যটিঙেন ১৯২৫ সালে হামবুর্গ বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৩৩ সালে ইংল্যান্ডে চলে যান এবং কেমব্রিজ বিশ্ববিদ্যালয়ে প্রাণরসায়ন বিভাগে কাজ করেন। ১৯৩৫ সালে তিনি শেফিল্ড বিশ্ববিদ্যালয়ে চলে যান এবং ১৯৪৫ সালে তিনি প্রাণরসায়নের পূর্ণ অধ্যাপক পদে উন্নীত হন। ১৯৫৪ সালে তিনি অক্সফোর্ড বিশ্ববিদ্যালয়ে প্রাণরসায়ন বিভাগে অধ্যাপক পদে উন্নীত হন।


title: ২০১৩ আফ্রিকা কাপ অব নেশন্স

text: ২০১৩ আফ্রিকা কাপ অব নেশন্স বা অরেঞ্জ আফ্রিকা কাপ অব নেশন্স () টেলিযোগাযোগ প্রতিষ্ঠান অরেঞ্জের সাথে ব্যবসায়িক চুক্তি সম্পাদনজনিত কারণে ২০১৩ সালের আফ্রিকা কাপ অব নেশন্স ফুটবল প্রতিযোগিতার নামকরণ করা হয়েছে। এটি আফ্রিকা কাপ অব নেশন্সের ২৯তম আসর যা ১৯ জানুয়ারি থেকে ১০ ফেব্রুয়ারি, ২০১৩ তারিখ পর্যন্ত দক্ষিণ আফ্রিকায় অনুষ্ঠিত হচ্ছে। আফ্রিকা মহাদেশে আয়োজিত ফুটবল চ্যাম্পিয়নশীপ পরিচালনার দায়িত্বে রয়েছে আফ্রিকান ফুটবল কনফেডারেশন (ক্যাফ)। নাইজেরিয়া, অ্যাঙ্গোলা, গ্যাবন, বিষুবীয় গিনিকে দরপত্রে হারিয়ে লিবিয়া প্রতিযোগিতাটির স্বাগতিক দেশের মর্যাদা লাভ করে। কিন্তু লিবিয়ার গৃহযুদ্ধ শুরু হওয়ার প্রেক্ষিতে দক্ষিণ আফ্রিকার সাথে তারা সাল অদল-বদল করে। ফলে, ২০১৩ সালের প্রতিযোগিতা দক্ষিণ আফ্রিকায় হচ্ছে এবং ২০১৭ সালে লিবিয়ায় অনুষ্ঠিত হবে। সেপ্টেম্বর, ২০১১ সালে কায়রোতে অনুষ্ঠিত ক্যাফের নির্বাহী পরিষদের সভায় এ সিদ্ধান্ত গৃহীত হয়।


title: ২০১৩ আফ্রিকা কাপ অব নেশন্স

text: এ বছরের প্রতিযোগিতার বিজয়ী দল নাইজেরিয়া আফ্রিকান ফুটবল কনফেডারেশন (ক্যাফ)-এর প্রতিনিধি হিসেবে ২০১৩ সালে ব্রাজিলে অনুষ্ঠিত ফিফা কনফেডারেশন্স কাপে অংশ নিবে।


title: ২০১৩ আফ্রিকা কাপ অব নেশন্স

text: আফ্রিকার পাঁচটি দেশ স্বাগতিক দেশের মর্যাদা লাভের জন্যে দরদাতার ভূমিকায় অবতীর্ণ হয়। তন্মধ্যে দুইটি দেশ যৌথভাবে অংশগ্রহণ করেছিল। দেশগুলো হচ্ছে:-


title: ২০১৩ আফ্রিকা কাপ অব নেশন্স

text: এছাড়াও নিম্নোক্ত দেশসমূহ নিলাম ডাকে অংশগ্রহণ করেনি:-


title: ২০১৩ আফ্রিকা কাপ অব নেশন্স

text: সর্বমোট ৪৭টি দেশের জাতীয় ফুটবল দল যোগ্যতা নির্ধারণী খেলায় অংশ নেয়। প্রতিযোগিতার স্বাগতিক দেশরূপে দক্ষিণ আফ্রিকা জাতীয় ফুটবল দল স্বয়ংক্রিয়ভাবে উত্তীর্ণ হয়। লিবিয়ায় গৃহযুদ্ধের কারণে স্বাগতিক দেশ হতে পারেনি। অনেকগুলো দল প্রতিযোগিতার মূল পর্বে পুণরায় ফিরে আসে। চার বছর যাবৎ অনুপস্থিতির পর দক্ষিণ আফ্রিকা খেলে। ইথিওপিয়া ১৯৮২ সালের পর যোগ্যতা লাভ করে। নাইজেরিয়া, গণপ্রজাতন্ত্রী কঙ্গো, টোগো, আলজেরিয়া ২০১২ সালে না খেললেও এবার খেলে। ক্যাপভার্দে দলও অংশ নেয়। গতবারের যৌথ স্বাগতিক দেশ - গ্যাবন এবং বিষুবীয় গিনি, লিবিয়া, সেনেগাল, সুদান, গিনি, বতসোয়ানা প্রতিযোগিতায় অংশ নিতে ব্যর্থ হয়। দক্ষিণ সুদান ক্যাফের সদস্য না হওয়ায় অংশগ্রহণের সুযোগ পায়নি।


title: ২০১৩ আফ্রিকা কাপ অব নেশন্স

text: নিম্নলিখিত রেফারীগণ ২০১৩ আফ্রিকা কাপ অফ নেশন্সের খেলা পরিচালনার জন্য নির্বাচিত হয়েছেন।


title: ২০১৩ আফ্রিকা কাপ অব নেশন্স

text: প্রতিযোগিতায় সেরা ক্রীড়ানৈপুণ্যের ভিত্তিতে নিম্নবর্ণিত পুরস্কার প্রদান করা হয়েছে:


title: ফিলিপ এ শার্প

text: ফিলিপ অ্যালেন শার্প একজন মার্কিন জিনবিজ্ঞানী এবং আণবিক জীববিজ্ঞানী। তিনি ১৯৯৩ সালে চিকিৎসাবিজ্ঞানে নোবেল পুরস্কার লাভ করেন।


title: ফিলিপ এ শার্প

text: শার্প কেন্টাকিতে জন্মগ্রহণ করেন। তিনি ইউনিয়ন কলেজে রসায়ন ও গণিতে পড়াশোনা করেন। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯৬৯ সালে রসায়নে পিএইচডি ডিগ্রি অর্জন করেন। পিএইচডি অর্জনের পর ১৯৭১ সাল পর্যন্ত ক্যালিফোর্নিয়া ইন্সটিটিউট অফ টেকনোলজি তে কাজ করেন। তিনি ১৯৯১ থেকে ১৯৯৯ পর্যন্ত ম্যাসাচুসেট্‌স ইনস্টিটিউট অফ টেকনোলজির জীববিজ্ঞানের চেয়ারম্যান ছিলেন।


title: লি বাই

text: লি বাই, যিনি অনেক সময় লি বো নামেও পরিচিত, ছিলেন ট্যাং সাম্রাজ্যের সময়কার একজন প্রধান চৈনিক কবি। তাকে ট্যাং সাম্রাজের শ্রেষ্ঠ কবি বলে বিবেচনা করা হয়। তার সময়কালকে প্রাচীন চৈনিক কবিতার স্বর্ণযুগ বলা হয়। লি বাই সংখ্যা ও গুণ উভয় বিচারেই গুরুত্বপূর্ণ কবি ছিলেন। তার সময়কার কাব্যরীতিও তার কাব্যগুণে সমৃদ্ধ হয়। এখনো পাওয়া যায় এমন প্রায় হাজারখানেক কবিতা, তার লেখা বলে বিবেচনা করা হয়। তিন শত ট্যাং কবিতা নামক জনপ্রিয় কবিতা সঙ্কলনে তার ৩৪টি কবিতা স্থান পেয়েছে।


title: লি বাই

text: তার জীবনকাল হতে বর্তমান সময় পর্যন্ত লি বাই এর কবিতা চীনের সাংস্কৃতিক অঙ্গনে ব্যাপক প্রভাব রেখেছে। শুধু তাই নয়, তার কবিতার অনুবাদ, কবিতা অবলম্বনে ও কবিতা হতে অনুপ্রেরণা নিয়ে জাপানে ও পশ্চিমা বিশ্বেও অনেক কাজ হয়েছে। এর মাধ্যমে বিশ্বসাহিত্যে লি বাই একজন পরিচিত নাম হয়ে উঠেছেন।অনলাইনে প্রাপ্ত অনুবাদ (কয়েকটিতে মূল চৈনিক লেখা ও উচ্চারণযুক্ত এবং আক্ষরিক অনুবাদ):


title: লি বাই

text: গুকিন সম্পর্কিত


title: জর্জ এইচ. উইপেল

text: জর্জ এইচ. উইপেল একজন মার্কিন চিকিৎসক এবং রোগতত্ত্ববিদ। তিনি ইয়েল বিশ্ববিদ্যালয় থেকে ১৯০০ সালে বিএ ডিগ্রি এবং জনস হপকিন্স বিশ্ববিদ্যালয় থেকে ১৯০৫ সালে ডক্টর অব মেডিসিন ডিগ্রি লাভ করেন। এরপর তিনি জনস হপকিন্স বিশ্ববিদ্যালয় এর রোগতত্ত্ব বিভাগে কাজ করেন। ১৯১৪ সালে তিনি বিভাগের সহযোগী অধ্যাপক পদে উন্নীত হন। ১৯২১ সালে তিনি রোচেস্টার বিশ্ববিদ্যালয়ের রোগতত্ত্ব বিভাগের অধ্যাপক এবং চেয়ারম্যান নিযুক্ত হন।


title: বিয়ন্সে

text: বিয়ন্সে জিযেল নোলস মার্কিন সঙ্গীত শিল্পী। এই শতকের প্রথম দশকে যুক্তরাষ্ট্রের সবচেয়ে সফল গায়িকা নির্বাচিত হয়েছেন বিয়ন্সে নোয়েলস।


title: বিয়ন্সে

text: ২০১২ সালে জনপ্রিয় সাময়িকী পিপল সংগীত তারকা বিয়ন্সে নোয়েলসকে বিশ্বের সবচেয়ে সুন্দরী নারী হিসেবে মনোনীত করে। পত্রিকাটির বিশেষ সংখ্যায় বিশ্বের সবচেয়ে সুন্দরী নারীদের তালিকা প্রকাশ করা হয়। এতে এক নম্বরে জায়গা করে নিয়েছেন বিয়ন্সে। এই কৃতিত্ব অর্জনের অনুভূতি জানাতে গিয়ে বিয়ন্সে বলেন, ‘এর আগে নিজেকে যতটা সুন্দরী বলে ভেবেছি, এখন এর চেয়ে আরও বেশি মনে হচ্ছে। কারণ, আমি সন্তানের জন্ম দিয়েছি।’


title: বিয়ন্সে

text: ৫২তম গ্র্যামির আসরে শীর্ষ ৬টি পুরস্কার জিতেছিলেন বিয়ন্সে নোয়েলস। বিয়ন্সে নোয়েলসই প্রথম গায়িকা, যে গ্র্যামির এক আসরে সর্বাধিক পুরস্কার জিতেছেন। পেয়েছিলেন সর্বাধিক মনোনয়ন। বিবিসি তাই স্বাভাবিকভাবেই বিয়ন্সে নোয়েলসকে অভিহিত করেছে 'গ্র্যামির রানী' হিসেবে।


title: ডেভিড ব্যাল্টিমোর

text: ডেভিড ব্যাল্টিমোর একজন মার্কিন জীববিজ্ঞানী। তিনি ১৯৯০ থেকে ১৯৯১ সাল পর্যন্ত রকফেলার বিশ্ববিদ্যালয়ের এবং ১৯৯৭ থকে ২০০৬ সাল পর্যন্ত ক্যালিফোর্নিয়া ইন্সটিটিউট অফ টেকনোলজি এর প্রেসিডেন্টের দায়িত্ব পালন করেছেন।


title: ডেভিড ব্যাল্টিমোর

text: ব্যাল্টিমোর রকফেলার বিশ্ববিদ্যালয় থেকে ১৯৬৪ সালে পিএইচডি ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজিতে ডক্টরেটোত্তর গবেষোনা করেন এবং ১৯৬৮ সালে শিক্ষক হিসেবে যোগ দেন।


title: তাসমিনা চৌধুরী অরিন

text: তাসমিনা চৌধুরী অরিন চট্টগ্রামের এক সংগীত পরিবারের সন্তান। বাবা ড. মোহাম্মদ আবুল কাসেম ও মা সৈয়দা নাসরীন আক্তারের সহযোগিতায় শৈশব থেকেই উচ্চাঙ্গ, নজরুল ও আধুনিক গানের চর্চা করে সে। বিশেষ করে তার চাচা ও সূর বন্ধু অশোক চৌধুরী তাকে তৈরি করে তুলেছে একজন দক্ষ সংগীত শিল্পী হিসেবে। ১লা জানুয়ারী ২০১৩ তে তিনি তানভির হাসানের সাথে বিবাহ বন্ধনে আবদ্ধ হন। ব্যক্তি জীবনে অরিন খুব শান্তি প্রিয়, সবার সাথে সে মিলেমিশে থাকতে পছন্দ করে। অবসর কাটে তার গান শুনে। সংগীতে অরিনের উজ্জ্বল যাত্রা শুরু হয় ২০০৫ সালের ক্লোজ-আপ আসরে সেরা বিশের মধ্যে স্থান পেয়ে। তবে শফিক তুহিনের সঙ্গে ‘এর বেশি ভালোবাসা যায় না’ গানটিতে সহশিল্পী থেকে বেশ শ্রোতাসমাদৃত হন তিনি।


title: তাসমিনা চৌধুরী অরিন

text:
অরিন ১৯৮৮ সালের ২রা ডিসেমম্বর এ জন্ম গ্রহণ করেন। তিনি ডাঃ খাস্তগীর সরকারি বালিকা উচ্চ বিদ্যালয় থেকে মাধ্যমিক পাশ করেন এবং হাজী মোহাম্মদ মহসীন কলেজ থেকে উচ্চ মাধ্যমিক পাশ করেন। বর্তমানে তিনি চট্টগ্রাম বিশ্ববিদ্যালয়ে এমবিএ করছেন।
অরিন চার বছর বয়স থেকেই গান শেখা শুরু করেন তার বড় বোন শারমিনা চৌধুরী টিনার হাত ধরে। সে বয়সেই নজরুল সংগীত "নীম ফুলের মৌ পিয়ে" গেয়ে প্রথম পুরস্কার পান চট্টগ্রামের "নবীন মেলা" অনুষ্টানে। ২০০৫ সালের ক্লোজ আপ ১ এ সেরা বিশে অবস্থান করেন।


title: তাসমিনা চৌধুরী অরিন

text: অরিন ২০০৯ সালে শফিক তুহিনের সাথে "এর বেশি ভালবাসা যায় না" গানটি গেয়ে এলবামে কাজ শুরু করেন। "এর বেশি ভালবাসা যায় না" গানটির সংগীত পরিচালক ও সূরকার ছিলেন আরেফিন রুমি। একই সালে অরিনের কাজ করা আমির ফিট "জন্ম" এলবামটিও বাজারে এসেছিল। এ ছারা আরো অনেক এলবামে তিনি কাজ করেছেন।


title: ঝড় (কাব্যগ্রন্থ)

text: ঝড় কবি কাজী নজরুল ইসলাম রচিত একটি কাব্যগ্রন্থ। এই গ্রন্থটি ১৯৬০ খৃষ্টাব্দে প্রকাশিত হয়। এতে রয়েছে নজরুলের ২৪টি কবিতা। ঝড় কাব্যগ্রন্থের কয়েকটি কবিতা নজরুলের লেখা অন্য কাব্যগ্রন্থেও দেখা যায়।


title: জন জেমস রিকার্ড ম্যাক্লিয়ড

text: জন জেমস রিকার্ড ম্যাক্লিয়ড (জন্ম: ৬ সেপ্টেম্বর, ১৮৭৬ - মৃত্যু: ১৬ মার্চ, ১৯৩৫) একজন স্কটিশ প্রাণরসায়নবিদ এবং শারীরতত্ত্ববিদ।


title: জন জেমস রিকার্ড ম্যাক্লিয়ড

text: ম্যাক্লিয়ড অ্যাবার্ডীন বিশ্ববিদ্যালয় থেকে ১৮৯৮ সালে চিকিৎসাবিজ্ঞানে পিএইচডি ডিগ্রি লাভ করেন। ১৯০২ সালে তিনি লন্ডন হসপিটাল মেডিকেল স্কুলে প্রাণরসায়নের প্রভাষক হিসেবে নিযুক্ত হন। একই বছর কেমব্রিজ বিশ্ববিদ্যালয় থেকে তিনি জনস্বাস্থ্যে ডক্টরেট ডিগ্রি লাভ করেন। ১৯০৩ সালে তিনি কেস ওয়েস্টার্ন রিজার্ভ ইউনিভার্সিটিতে শারীরতত্ত্বের প্রভাষক পদে যোগ দেন। এখানে তিনি ১৫ বছর কর্মরত ছিলেন। প্রথম বিশ্বযুদ্ধের পর তিনি শারীরতত্ত্ব ল্যাবের পরিচালক এবং মেডিকেল অনুষদের ডীনের সহকারী নিযুক্ত হন। ১৯২৮ সালে তিনি স্কটল্যান্ডে ফিরে অ্যাবার্ডীন বিশ্ববিদ্যালয় এর শারীরতত্ত্বের অধ্যাপক এবং পরে মেডিকেল অনুষদের ডীন হন।


title: আর্চিবাল্ড ভি. হিল

text: আর্চিবাল্ড ভিভিয়ান হিল (জন্ম: ২৬ সেপ্টেম্বর, ১৮৮৬ - মৃত্যু: ৩ জুন, ১৯৭৭) একজন ইংরেজ শারীরতত্ত্ববিদ। তিনি ১৯২২ সালে চিকিৎসাবিজ্ঞানে নোবেল পুরস্কার লাভ করেন।


title: আর্চিবাল্ড ভি. হিল

text: হিল কেমব্রিজের ট্রিনিটি কলেজের গণিত ট্রাইপসে তৃতীয় র‍্যাংলার হন। তিনি ১৯২০ সালে ভিক্তোরিয়া ইউনিভার্সিটি অব ম্যানচেস্টারে শারীরতত্ত্বের চেয়ারম্যান নিযুক্ত হন। ১৯২৩ সালে তিনি ইউনিভার্সিটি কলেজ লন্ডনে শারীরতত্ত্বের অধ্যাপক নিযুক্ত হন।


title: মুহাম্মদ আইনউদ্দিন

text: মুহাম্মদ আইনউদ্দিন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মুহাম্মদ আইনউদ্দিন

text: মুহাম্মদ আইনউদ্দিনের পৈতৃক বাড়ি কিশোরগঞ্জের কুলিয়ারচর উপজেলার লক্ষ্মীপুর গ্রামে। তাঁর বাবার নাম সুরুজ আলী এবং মায়ের নাম চান বানু। তাঁর স্ত্রীর নাম নাজমা আক্তার চৌধুরী। তাঁদের তিন মেয়ে ও এক ছেলে।


title: মুহাম্মদ আইনউদ্দিন

text: পাকিস্তান সেনাবাহিনীর চতুর্থ ইস্ট বেঙ্গলে চাকরি করতেন মুহাম্মদ আইনউদ্দিন। ১৯৭১ সালের ২৫ মার্চের সাত দিন আগে থেকে বদলির কারণে ছুটিতে ছিলেন। তিনি কুমিল্লার ময়নামতি সেনানিবাসে কর্মরত ছিলেন। ২৬ মার্চের পর সেনানিবাস থেকে পালিয়ে ব্রাহ্মণবাড়িয়ায় যান এবং মুক্তিযুদ্ধে যোগ দেন। প্রতিরোধযুদ্ধে মুহাম্মদ আইনউদ্দিনের ভূমিকা ছিল বেশ গুরুত্বপূর্ণ। তিনি ব্রাহ্মণবাড়িয়ার অ্যান্ডারসন খাল সেতুসংলগ্ন স্থানে পাকিস্তান সেনাবাহিনীর বিরুদ্ধে যুদ্ধ করেন। প্রতিরোধযুদ্ধ শেষে ভারতে যান। পরে নিয়মিত মুক্তিবাহিনীর ‘কে’ ফোর্সের অধীনে যুদ্ধ করেন এবং নবম ইস্ট বেঙ্গল রেজিমেন্টের অধিনায়ক হিসেবে দায়িত্ব পালন করেন।


title: মুহাম্মদ আইনউদ্দিন

text: মুহাম্মদ আইনউদ্দিন প্রতিরোধযুদ্ধ শেষে ভারত থেকে এসে ২ নম্বর সেক্টরে যুদ্ধ করেন। প্রথমে গঙ্গাসাগর সাবসেক্টরের অধিনায়কের দায়িত্ব পালন করেন এবং পরে ‘কে’ ফোর্সের অধীন নবগঠিত নবম ইস্ট বেঙ্গল রেজিমেন্টের অধিনায়ক হিসেবে দায়িত্ব পালন করেন। নেতৃত্ব দেওয়া ছাড়াও তিনি অনেক যুদ্ধে প্রত্যক্ষভাবে অংশও নেন। মনতলা (ভারত) ক্যাম্প থেকে দুই কোম্পানি মুক্তিযোদ্ধা নিয়ে তিনি সোনামুড়া (ভারত) যান এবং ২৩ নভেম্বর সোনামুড়ায় প্রতিরক্ষা দায়িত্বে থাকা ভারতীয় সেনাদের কাছ থেকে দায়িত্ব বুঝে নেন এবং বাংলাদেশে রওনা দেন। বাংলাদেশের ভেতরে তখন আরও দুটি দল আগে থেকেই ছিলো। ৩ ডিসেম্বর পাকিস্তান সেনাবাহিনী কোনো রকম প্রতিরোধ না পেয়ে এগিয়ে চলেন মুক্তিযোদ্ধারা। ৫ ডিসেম্বর সকালে কুমিল্লা শহরের কাছে বালুতুফায় গিয়ে মুক্তিযোদ্ধাদের নিয়ে অপেক্ষা করতে থাকেন মুক্তিযোদ্ধারা। সেখানে আগে থেকেই পাকিস্তান সেনাবাহিনীর ডিফেন্স ছিল। মুহাম্মদ আইনউদ্দিন কৌশলে পাকিস্তানি সেনাদের পেছন দিয়ে ৬ ডিসেম্বর কুমিল্লায় প্রবেশ করি। মুক্তিযোদ্ধাদের কনভয় যখন পশ্চিম দিকে অগ্রসর হচ্ছিল, তখন শহরের হাজার হাজার জনতা স্বাগত জানাতে থাকনে মুক্তিযোদ্ধাদের। ওই দিনই কুমিল্লা সেনানিবাসে দক্ষিণ দিক থেকে আক্রমণ করার জন্য প্রস্তুতি নিচ্ছিলেন এ মুক্তিযোদ্ধারা। কিন্তু পরে ভারতীয় হাইকমান্ড থেকে জানানো হয়, সেনানিবাস আক্রমণ করতে হবে না। এ নির্দেশের পর সেনানিবাস আক্রমণের পরিকল্পনা বন্ধ করে দেয়া হয়।


title: নাসির উদ্দিন (বীর উত্তম)

text: শহীদ নাসির উদ্দিন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: নাসির উদ্দিন (বীর উত্তম)

text: শহীদ নাসির উদ্দিনের পৈতৃক বাড়ি ব্রাহ্মণবাড়িয়ার সদর উপজেলার রামরাইল ইউনিয়নের মোহাম্মদপুর গ্রামে। তাঁর বাবার নাম লাল মিয়া এবং মায়ের নাম আম্বিয়া খাতুন। তাঁর স্ত্রীর নাম সুফিয়া খাতুন। তাঁদের এক মেয়ে ও তিন ছেলে।


title: নাসির উদ্দিন (বীর উত্তম)

text: নাসির উদ্দিন চাকরি করতেন পাকিস্তান সেনাবাহিনীর আর্টিলারি কোরে। ১৯৭১ সালের ১৬ ফেব্রুয়ারি ছুটিতে বাড়িতে আসেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধ যুদ্ধকালে আশুগঞ্জের যুদ্ধে অংশ নেন। পরে ভারত যান। পরবর্তীতে অষ্টম ইস্ট বেঙ্গল রেজিমেন্টে অন্তর্ভুক্ত হন।


title: নাসির উদ্দিন (বীর উত্তম)

text: ১৯৭১ সালে পাকিস্তান সেনাবাহিনীর শক্ত প্রতিরক্ষা ছিলো শেরপুরের ঝিনাইগাতী উপজেলার অন্তর্গত নকশী বিওপি। ৩ আগস্ট শেষ রাতে মুক্তিবাহিনী পাকিস্তান সেনাবাহিনীর এ প্রতিরক্ষা অবস্থানে আক্রমণ করেন। এ যুদ্ধে মুক্তিবাহিনীর দলে ছিলেন নাসির উদ্দিন। যুদ্ধে তিনি শহীদ হন। এ যুদ্ধে নেতৃত্ব দেন আমীন আহম্মেদ চৌধুরী। তিনি অষ্টম ইস্ট বেঙ্গল রেজিমেন্টের দুই কোম্পানি মুক্তিযোদ্ধা নিয়ে আক্রমণ করেন নকশী বিওপিতে। বিওপি থেকে পূর্ব ও দক্ষিণ-পূর্ব দিকের শালবনে এফইউপি (ফর্মিংআপ প্লেস) নির্ধারণ করা হয়। মুক্তিযোদ্ধারা অ্যাসেম্বলি এরিয়া থেকে এফইউপিতে পৌঁছান। মাঝপথে নালা অতিক্রম করার সময় কোনো শব্দ হয়নি। পূর্বসিদ্ধান্ত অনুযায়ী গভীর রাতে আর্টিলারি ফায়ার শুরু করার সংকেত দেন আমীন আহম্মেদ চৌধুরী। সঙ্গে সঙ্গে আর্টিলারির গর্জেন শুরু হয়। সাথে সাথে পাকিস্তানি আর্টিলারির কামান ও মর্টার থেকেও গোলাবর্ষণ শুরু হয়। নাসির উদ্দিনসহ অন্য মুক্তিযোদ্ধারা এক্সটেনডেড ফরমেশন করে সামনে এগিয়ে যান। আক্রমণের সব কার্যক্রম সুষ্ঠু ও সাবলীল গতিতে চলতে থাকে। পাকিস্তান সেনাবাহিনী এমন আক্রমণে ব্যতিব্যস্ত হয়ে পড়ে। একপাশ থেকে নাসির উদ্দিন সাহসের সঙ্গে দ্রুতবেগে এগোতে থাকেন এবং অন্য প্রান্ত দিয়ে আমীন আহম্মেদ চৌধুরী এবং সিরাজুল হক, বীর প্রতীক পাকিস্তানি বাংকার লক্ষ্য করে এগোতে থাকেন। মুক্তিযোদ্ধাদের এমন মনোবল দেখে শত্রুরা তখন পলায়নরত। তখন মুক্তিযোদ্ধারা অস্ত্র উঁচু করে রীতিমতো দৌড়াতে থাকেন। নাসিরসহ মুক্তিযোদ্ধারা যখন শত্রুশিবিরের মাত্র ১০০ গজের মধ্যে, ঠিক তখনই শত্রুদের নিক্ষিপ্ত একটি আর্টিলারির শেলভো ফায়ার এসে পড়ে তাঁদের ওপর। সঙ্গে সঙ্গে বেশ কয়েকজন মাটিতে ঢলে পড়েন। এর মধ্যে নাসির উদ্দিনও ছিলেন। এ যুদ্ধে আমীন আহম্মেদ চৌধুরীও আহত হন।


title: চার্লস শেরিংটন

text: স্যার চার্লস স্কট শেরিংটন, ওএম, জিবিই, পিআরএস (; জন্ম: ২৭ নভেম্বর, ১৮৫৭ - মৃত্যু: ৪ মার্চ, ১৯৫২) একজন ইংরেজ ডাক্তার, জীববিজ্ঞানী এবং রয়েল সোসাইটির সাবেক সভাপতি ছিলেন। ১৯৩২ সালে নিউরনের কার্যাবলী উদ্ভাবন করে এডগার ডগলাস অ্যাড্রিয়ানের সাথে যৌথভাবে চিকিৎসাবিজ্ঞানে নোবেল পুরস্কার লাভ করেন।


title: চার্লস শেরিংটন

text: শেরিংটন ১৮৫৭ সালের ২৭ নভেম্বর জন্মগ্রহণ করেন।


title: নতুনের গান

text: নতুনের গান বাংলাদেশের জাতীয় কবি কাজী নজরুল ইসলাম কর্তৃক ১৯২৯ খ্রিস্টাব্দে রচিত এবং সুরারোপিত "সন্ধ্যা" কাব্যগ্রন্থের অন্তর্গত একটি গান। দাদরা তালের এই সঙ্গীতটি ১৯৭২ সালের ১৩ই জানুয়ারি অনুষ্ঠিত বাংলাদেশের তৎকালীন মন্ত্রীসভার প্রথম বৈঠকে বাংলাদেশের রণ-সঙ্গীত হিসেবে নির্বাচন করা হয়। বাংলাদেশের যে কোনো সামরিক অনুষ্ঠানে এই গানটির ২১ লাইন যন্ত্রসঙ্গীতে বাজানো হয়। গানটি ২০০৬ সালে বিবিসি বাংলার করা জরিপে সর্বকালের শ্রেষ্ঠ বিশটি বাংলা গানের ১৮তম স্থান অধিকার করে।


title: নতুনের গান

text: ১৯২৮ সালের ফেব্রুয়ারি মাসের প্রথম সপ্তাহে নজরুল মুসলিম সাহিত্য সমাজের ২য় বার্ষিক সম্মেলনের উদ্দেশ্যে ঢাকায় আসেন। ঢাকায় সৈয়দ আবুল হোসেনের বাসভবনে অবস্থানকালে তিনি এই গানটি রচনা করেন। গানটি "নতুনের গান" শিরোনামে প্রথম প্রকাশিত হয় শিখা পত্রিকায়। পরে এটি সন্ধ্যা কাব্যগ্রন্থের অন্তর্ভুক্ত হয়।


title: নতুনের গান

text:
নতুনের গানচল চল চল!
ঊর্দ্ধ গগনে বাজে মাদল
নিম্নে উতলা ধরণি তল,
অরুণ প্রাতের তরুণ দল
চল রে চল রে চল
চল চল চল।।


title: নতুনের গান

text:
ঊষার দুয়ারে হানি' আঘাত
আমরা আনিব রাঙা প্রভাত,
আমরা টুটাব তিমির রাত,
বাধার বিন্ধ্যাচল।


title: নতুনের গান

text:
নব নবীনের গাহিয়া গান
সজীব করিব মহাশ্মশান,
আমরা দানিব নতুন প্রাণ
বাহুতে নবীন বল!
চল রে নও-জোয়ান,
শোন রে পাতিয়া কান
মৃত্যু-তরণ-দুয়ারে দুয়ারে
জীবনের আহবান।
ভাঙ রে ভাঙ আগল,
চল রে চল রে চল
চল চল চল।।
কোরাসঃ
ঊর্ধ্ব আদেশ হানিছে বাজ,
শহীদী-ঈদের সেনারা সাজ,
দিকে দিকে চলে কুচ-কাওয়াজ—
খোল রে নিদ-মহল!


title: নতুনের গান

text:
কবে সে খেয়ালী বাদশাহী,
সেই সে অতীতে আজো চাহি'
যাস মুসাফির গান গাহি'
ফেলিস অশ্রুজল।


title: নতুনের গান

text:
যাক রে তখত-তাউস
জাগ রে জাগ বেহুঁশ।
ডুবিল রে দেখ কত পারস্য
কত রোম গ্রিক রুশ,
জাগিল তা'রা সকল,
জেগে ওঠ হীনবল!
আমরা গড়িব নতুন করিয়া
ধুলায় তাজমহল!
চল্ চল্ চল্।।


title: উইলিয়াম পি মারফি

text: উইলিয়াম প্যারি মারফি () একজন মার্কিন চিকিৎসক। তিনি ১৯৩৪ সালে জর্জ রিচার্ড মাইনট ও জর্জ হট হুইপল এর সাথে যৌথভাবে চিকিৎসাবিজ্ঞানে নোবেল পুরস্কার লাভ করেন। ম্যাক্রোসাইটিক অ্যানিমিয়ার উদ্ভাবন এবং চিকিত্সার জন্য তারা এ পুরস্কার লাভ করেন।


title: উইলিয়াম পি মারফি

text: তিনি ১৮৯২ সালের ৬ ফেব্রুয়ারি উইসকনসিনে জন্মগ্রহণ করে। তিনি ১৯১৪ সালে ইউনিভার্সিটি অব ওরেগণ থেকে ব্যাচেলর অব আর্টস ডিগ্রি অর্জন করে। ১৯২২ সালে হার্ভার্ড মেডিকেল স্কুল থেকে ডক্টর অব মেডিসিন ডিগ্রি অর্জন করেন।


title: উইলিয়াম পি মারফি

text: মারফি ১০ সেপ্টেম্বর ১৯১৯ সালে পার্ল হ্যারিয়েট অ্যাডামসকে বিয়ে করেন। তাদের এক পুত্র ড. উইলিয়াম পি মারফি জুনিয়র এবং এক কন্যা প্রিসসিলা অ্যাডামস ছিল।


title: জর্জ আর. মিনট

text: জর্জ রিচার্ডস মিনট একজন মার্কিন চিকিৎসাবিজ্ঞানী। তিনি ১৯৩৪ সালে চিকিৎসাবিজ্ঞানে নোবেল পুরস্কার লাভ করেন।


title: জর্জ আর. মিনট

text: জর্জ মিনট ম্যাসাচুসেটসের বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯০৮ সালে ব্যাচেলর অব আর্টস এবং ১৯১২ সালে ডক্টর অব মেডিসিন ডিগ্রি লাভ করেন। ১৯১৪ থেকে ১৯১৫ সালে তিনি বাল্টিমোরের জনস হপকিন্স বিশ্ববিদ্যালয়ে কাজ করেন। ১৯১৫ সালে হার্ভার্ড মেডিকেলে নিয়োগ পান।


title: সন্ধ্যা (কাব্যগ্রন্থ)

text: সন্ধ্যা কবি কাজী নজরুল ইসলাম রচিত একটি কাব্যগ্রন্থ। "সন্ধ্যা" কাব্য গ্রন্থটি প্রকাশিত হয় ১৯২৯ খ্রিষ্টাব্দে। এই গ্রন্থে তাঁর রচিত দুয়েকটি গানও অন্তর্ভুক্ত। ২৪টি কবিতা আর গান নিয়েই এই গ্রন্থ। বাংলাদেশের রণসংগীত “চল চল চল, উর্ধ গগণে বাঝে মাদল” এই বই থেকে নেয়া হয়েছে। এই কাব্যগ্রন্থের কয়েকটি কবিতা নজরুলের লেখা ঝড় কাব্যগ্রন্থেও সংকলিত হয়েছে। GC


title: বাঁধন হারা

text: বাঁধন হারা বাংলাদেশের জাতীয় কবি কাজী নজরুল ইসলাম রচিত একটি পত্রোপন্যাস। বাঁধন হারা নজরুল রচিত প্রথম উপন্যাস। করাচিতে থাকাকালীন তিনি 'বাঁধন হারা' উপন্যাস রচনা শুরু করেন। মোসলেম ভারত পত্রিকায় বাঁধন হারা-র প্রথম কিস্তি এবং ১৯২১ সালে (১৩২৭ বঙ্গাব্দ) ধারাবাহিক ভাবে প্রকাশিত হয়। ১৯২৭ সালে জুন মাসে (শ্রাবণ, ১৩৩৪ বঙ্গাব্দ) এটি প্রথম গ্রন্থাকারে প্রকাশিত হয়।


title: বাঁধন হারা

text: নুরু মাহবুবা একে অন্যকে পছন্দ করে এবং তাদের বিয়ে তোড়জোড় শুরু হয়। এই সময়ে নুরু বাড়ি থেকে পালিয়ে গিয়ে সেনাবাহিনীতে যোগদান করে। নুরুর সেনাবাহিনীতে যোগদানের পিছনে দেশ ও জাতিকে রক্ষার কোন তাগিদ ছিল না। মাহবুবা, রাবেয়া ও সাহসিকা বাল্যসখী ও তাদের মধ্যে পত্র যোগাযোগ হয়। সাহসিকা তার নামের মতই সাহসী ও প্রতিবাদী। চিরকুমারী সাহসিকা নারীদের উপর অন্যায়ের প্রতিবাদ করে।


title: কুহেলিকা

text: কুহেলিকা বাংলাদেশের জাতীয় কবি কাজী নজরুল ইসলাম রচিত একটি উপন্যাস। ১৩৩৪ বঙ্গাব্দের আষাঢ় মাসে কলকাতা থেকে প্রকাশিত মাসিক নওরোজ পত্রিকায় "কুহেলিকা" উপন্যাসের প্রথম অংশ প্রকাশিত হয়। তার কিছুদিন পর নওরোজ বন্ধ হয়ে গেলে সওগাত পত্রিকায় তা ধারাবাহিকভাবে প্রকাশিত হয়। ১৯৩১ সালে এটি প্রথম গ্রন্থাকারে প্রকাশিত হয়। এই উপন্যাসের মধ্য দিয়ে নজরুলের রাজনৈতিক আদর্শ ও মতবাদ প্রতিফলিত হয়েছে। বিপ্লবী যুবক জাহাঙ্গীর চরিত্র দিয়ে সমাজনীতি, রাজনীতি, ধর্মনীতির সফল প্রতিফলন ঘটেছে এই উপন্যাসে। উপন্যাসের রূপরেখা সমসাময়িক হলেও লেখক কাহিনী পরিচর্যা করেছেন নিজের মত করে। ব্যঙ্গ, হাস্যরস ও প্রাণের স্পর্শের পাশাপাশি মিথ-কথনের প্রয়াস রয়েছে।


title: কুহেলিকা

text: তরুণ কবি হারুনের মেসে তার রচিত 'নারী কুহেলিকা' কবিতা নিয়ে বিতর্ক শুরু হয়। জাহাঙ্গীর একজন বিপ্লবী স্বদেশী দলের কর্মী। নারী সম্পর্কে তার ধারণা নেতিবাচক। সে মনে করে "ইহারা মায়াবিনীর জাত। ইহারা সকল কল্যাণের পথে মায়াজাল পাতিয়া রাখিয়াছে। ইহারা গহণ পথের কণ্টক, রাজপথের দস্যু"। জাহাঙ্গীরের সাথে যোগসূত্র রয়েছে হিন্দু বিপ্লবী প্রমথের।


title: পল সি লতেরবার

text: পল ক্রিশ্চিয়ান লতেরবার একজন মার্কিন রসায়নবিদ। তিনি ম্যাগনেটিক রেজোন্যান্স ইমেজিং এ বিষয়ক গবেষণার জন্য ২০০৩ সালে চিকিৎসাবিজ্ঞানে নোবেল পুরস্কার লাভ করেন।


title: পল সি লতেরবার

text: লতেরবার কেস ওয়েস্টার্ন রিজার্ভ ইউনিভার্সিটি থেকে রসায়নে ব্যাচেলর অব সায়েন্স সম্পন্ন করেন। তিনি পিটসবার্গ বিশ্ববিদ্যালয় থেকে ১৯৬২ সালে পিএইচডি ডিগ্রি অর্জন করেন। পরবর্তীতে স্টেট ইউনিভার্সিটি অব নিউ ইয়র্ক অ্যাট স্টোনি ব্রুক এ সহযোগী অধ্যাপক হন। ১৯৬৯ থেকে ১৯৭৯ সাল পর্যন্ত তিনি স্ট্যানফোর্ড বিশ্ববিদ্যালয় এর রসায়ন বিভাগে কাজ করেন। পরবর্তীতে তিনি স্টেট ইউনিভার্সিটি অব নিউ ইয়র্ক অ্যাট স্টোনি ব্রুক এফিরে আসেন এবং ১৯৮৫ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন এ চলে যাওয়ার পুর্ব পর্যন্ত কর্মরত ছিলেন। ২০০৭ সালে তার মৃত্যুর পুর্ব পর্যন্ত তিনি এখানেই কর্মরত ছিলেন।


title: চন্দ্র কুমার প্যাটেল

text: চন্দ্র কুমার প্যাটেল একজন ভারতীয় মার্কিন বিজ্ঞানী। তিনি ১৯৩৮ সালের ২ জুলাই জন্মগ্রহণ করেন। তিনি কার্বন ডাই অক্সাইড লেজার এর আবিষ্কারক। এটি বর্তমানে ঝালাই এবং শল্যচিকিৎসায় ব্যাপকভাবে ব্যবহৃত হচ্ছে। তিনি পুনা বিশ্ববিদ্যালয়ের কলেজ অব ইঞ্জিনিয়ারিং থেকে ব্যাচেলর অব ইঞ্জিনিয়ারিং এবং স্ট্যানফোর্ড বিশ্ববিদ্যালয় এর তড়িৎ প্রকৌশল বিভাগ থেকে মাস্টার্স এবং পিএইচডি করেন যথাক্রমে ১৯৫৯ এবং ১৯৬১ সালে। তিনি ১৯৬১ সালে বেল ল্যাবরেটরীজ এ যোগ দেন এবং পরবর্তীতে নিউ জার্সিতে অবস্থিত এটিঅ্যান্ডটি বেল ল্যাবরেটরীজের রিসার্চ, ম্যাটেরিয়ালস সায়েন্স, ইঞ্জিনিয়ারিং অ্যান্ড অ্যাকাডেমিক অ্যাফেয়ার্স ডিভিশনের নির্বাহী পরিচালক হন। ১৯৯৩ থেকে ১৯৯৯ সাল পর্যন্ত ইউনিভার্সিটি অব ক্যালিফোর্নিয়া অ্যাট লস অ্যাঞ্জেলস এর ভাইস চ্যান্সেলর ফর রিসার্চ এর দায়িত্ব পালন করেন। এখানে তিনি একই সাথে পদার্থবিজ্ঞানের অধ্যাপক এবং তড়িৎ প্রকৌশলের অ্যাডজাঙ্কট অধ্যাপক হিসেবেও দায়িত্ব পালন করেন। তিনি ১৯৯৫ সালে আমেরিকান ফিজিক্যাল সোসাইটির প্রেসিডেন্টের দায়িত্ব পালন করেন। তিনি ১৯৯৬ সালে মার্কিন যুক্তরাষ্ট্রের ন্যাশনাল মেডেল অব সায়েন্স লাভ করেন। তিনি ৩৬টি মার্কিন প্যাটেন্টের অধিকারী। তিনি ন্যাশনাল অ্যাকাডেমি অব ইঞ্জিনিয়ারিং, ন্যাশনাল অ্যাকাডেমী অব সায়েন্স, আমেরিকান অ্যাকাডেমি অব আর্টস অ্যান্ড সায়েন্স, আমেরিকান ফিজিক্যাল সোসাইটি, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এবং অপটিক্যাল সোসাইটি অব আমেরিকা এর সদস্য।


title: সৈয়দ নূরুদ্দিন

text: সৈয়দ নূরুদ্দিন ( - ২৩ জানুয়ারি ১৯৮১) বাংলাদেশের একজন সাংবাদিক, কবি ও সম্পাদক। এদেশের প্রথম দিককার সংবাদ কর্মীদের মধ্যে তিনিও একজন।


title: সৈয়দ নূরুদ্দিন

text: সৈয়দ নূরুদ্দিন ঢাকা বিশ্ববিদ্যালয় থেকে স্নাতক (সম্মান) ও স্নাতকোত্তর ডিগ্রী অর্জন করেন


title: সৈয়দ নূরুদ্দিন

text: তিনি দৈনিক সংবাদ পত্রিকায় সম্পাদকের দায়িত্ব পালন করেছেন।


title: ব্লু গোল্ড ম্যাকাও

text: ব্লু অ্যান্ড ইয়েলো ম্যাকাও বা ব্লু গোল্ড ম্যাকাও তোতা পরিবারভূক্ত সর্ববৃহৎ ম্যাকাও গোত্রের অন্যতম সদস্য। এ জাতীয় ম্যাকাওয়ের বৈজ্ঞানিক নাম "Ara ararauna"। অন্যান্য ম্যাকাও পাখির ন্যায় এটিও পোষ মানে। তবে পাখিটি বনাঞ্চল থেকে উল্লেখযোগ্য হারে শিকার হচ্ছে; ফলে এটি সঙ্কটাপন্ন অবস্থায় রয়েছে। কিন্তু এদের বংশবিস্তার কার্যক্রম ব্যাপকভাবে গ্রহণ করায় এটি এখনো প্রকৃতিতে বিদ্যমান।


title: ব্লু গোল্ড ম্যাকাও

text: ব্লু গোল্ড ম্যাকাওরা অন্যতম জনপ্রিয় পোষা পাখির মর্যাদায় অভিষিক্ত। নজরকাড়া রঙের ভিন্নতা, কথা বলায় দক্ষতা অর্জন, বাজারে সহজেই প্রাপ্যতা এবং মানুষের সাথে সখ্যতা গড়ে তোলাই এ পাখিটি অসম্ভব জনপ্রিয়তা লাভ করেছে।


title: ব্লু গোল্ড ম্যাকাও

text: ব্লু গোল্ড ম্যাকাও দক্ষিণ আমেরিকার আমাজন অরণ্যের ম্যাকাও গোত্রের সর্ববৃহৎ প্রজাতির একটি পাখি। এদের দেহের ঊর্ধ্বাংশের পালকগুলো নীল রঙের। কিন্তু নিম্নাংশের পালক হলুদাকৃতি কিংবা সোনালী বর্ণের। সাধারণতঃ এদের বাসস্থান স্বাদুপানির এলাকায়। কিন্তু অনেক ধরনের ম্যাকাওকে দক্ষিণ আমেরিকার বন্যামুক্ত পরিবেশে কিংবা গাছ-গাছালিতে পূর্ণ বনাঞ্চলে বাস করতে দেখা যায়।


title: ব্লু গোল্ড ম্যাকাও

text: ১৯৮০-এর দশকের মাঝামাঝি সময়ে যুক্তরাষ্ট্রের ফ্লোরিডা অঙ্গরাজ্যের মায়ামি-ড্যাড কাউন্টিতে ছোট্ট পরিসরে এদের আবাসস্থল গড়ে উঠেছে।


title: ব্লু গোল্ড ম্যাকাও

text: ১৭৫৮ সালে বিখ্যাত জীববিজ্ঞানী কার্ল লিনিয়াস ব্লু অ্যান্ড ইয়েলো ম্যাকাওয়ের বৈজ্ঞানিক নামকরণ করেছেন "আরা আরারাউনা" নামে। ১৭৯৯ সালে লেসিপিড কর্তৃক "আরা" গণের আবিষ্কারের পর এ পাখিটি মধ্য ও দক্ষিণ আমেরিকার ছয়টি গণের একটি হিসেবে পরিগণিত হয়ে আসছে। ব্রাজিলীয় টাপি ভাষা থেকে প্রজাতিটির নামকরণ হয়েছে "আরা", টাপি "আরারা" হচ্ছে তোতা এবং "উনা" হচ্ছে অন্ধকার বা কালো যা পরবর্তীতে গাঢ় তোতা / ম্যাকাও নামে পরিচিতি পেয়েছে।


title: ব্লু গোল্ড ম্যাকাও

text: এ জাতীয় ম্যাকাও পাখি দৈর্ঘ্যে এবং ওজনে ৯০০-১৫০০ গ্রাম (১.৯-৩.৩ পাউন্ড) হতে পারে। এরফলে পাখিটি তাদের পরিবারের অন্যতম বৃহৎ প্রজাতির পাখি হিসেবে বিবেচিত। নীল রঙের ডানা ও লেজ, ঘন নীল চিবুক, নীচের দিকে সোনালী রঙ এবং মাথার দিকে সবুজাভ রঙে সজ্জ্বিত এ পাখিটির নজরকাড়া সৌন্দর্য্য সকলের দৃষ্টি আকর্ষণ করে। চঞ্চুগুলো কালো রঙের হয়। আবার চোখের নিচে মুখাকৃতি সাদা রঙের। মুখের নিচে ছোট কালো পালক রয়েছে। অবস্থানগত কারণে এদের গায়ের রঙের প্রভেদ লক্ষণীয় যা ত্রিনিদাদ ও ক্যারিবীয় উপকূলে দৃশ্যমান। ব্লু গোল্ড ম্যাকাও শক্ত চঞ্চুর অধিকারী যা বাদামজাতীয় শষ্যের শক্ত খোলশ ভেঙ্গে ফেলতে সক্ষম ও খাদ্য হিসেবে গ্রহণ করে। এছাড়াও এটি গাছে চড়তে পারে ও বৃক্ষ শাখায় ঝুলে থাকতে পারে।


title: ব্লু গোল্ড ম্যাকাও

text: বুনো অবস্থায় এ ধরনের ম্যাকাও বেশ আক্রমণাত্মক ভঙ্গী প্রদর্শন করে। কিন্তু ছোট বাচ্চা ম্যাকাও বেশ ক্রীড়ামোদী।


title: ব্লু গোল্ড ম্যাকাও

text: সাধারণতঃ ব্লু অ্যান্ড ইয়েলো ম্যাকাও পাখি তার বিপরীত লিঙ্গীয় সঙ্গীকে নিয়ে সারাজীবন একত্রে থাকে। মৃত গাছে এদের বাসা থাকে। স্ত্রী পাখিটি সচরাচর দুই থেকে তিনটি ডিম পেড়ে থাকে। প্রায় আটাশ দিন স্ত্রী পাখিটি ডিমে তা দেয়। একটি বাচ্চা প্রভাব বিস্তার করে অধিকাংশ আহার গ্রহণ করে। প্রায় ৯৭ দিন পর বাচ্চাগুলো বাসা ত্যাগ করে। পুরুষ বাচ্চাকে শুরু থেকেই রঙের মাধ্যমে নির্ধারণ করা যায়। উজ্জ্বল ও ঘন রঙের মাধ্যমেই পাখির লিঙ্গ নিরূপিত হয়।


title: ব্যুপ্রিনরফিন

text:
ব্যুপ্রিনরফিন, ইংরেজি: , একটি অপিওয়েড শ্রেণীর একটি ঔষধ। এটি একটি আধা-সংশ্লেষিত (Semi-synthetic) অপিওয়েড জাতক। ব্যুপ্রিনরফিন একটি লিপিড আকর্ষী যৌগ। এটি থিবেইন এর জাতক এবং মরফিনের থেকে ২৫-৫০ গুন বেশি শক্তিশালী (potent)।
ব্যুপ্রিনরফিন মিউ নামক অপিওয়েড গ্রাহক অণুর আংশিক অ্যাগোনিস্ট হিসেবে কাজ করে। স্বাভাবিক রোগীতে এটি মরফিনের মতোই কাজ করে। তবে মরফিন নেশাগ্রস্তদের মরফিন ছাড়াতে এই ঔষধ সাহায্য করে থাকে।ইউরোপিয়ান ইউনিয়ন ২০০৬ খ্রিস্টাব্দের সেপ্টেম্বর মাসে অপিওয়েড নেশাগ্রস্তদের চিকিৎসায় ঔষধটিকে ব্যবহারের অনুমোদন দেয়। নেদারল্যান্ডস এ ওপিয়ম আইনে () লিস্ট ২ ঔষধ হিসেবে এটি চিহ্নিত। এই আইনের ফলে কেবল বিশেষ নিয়ম ও নির্দেশনা অনুসারে এ ঔষধটির ব্যবস্থাপত্র এবং বিক্রয় হতে পারে। আমেরিকাতে জাতিসংঘ এর "কনভেনশন অন সাইকোট্রপিক সাবস্টানসেস" অনুসারে এটি তৃতীয় তফসিল ঔষধ () হিসেবে চিহ্নিত।


title: মাহবুব উদ্দিন চৌধুরী

text: মাহবুব উদ্দিন চৌধুরী (১৯৩৫ - ২২ জানুয়ারি ২০১৩) বাংলাদেশের একজন রাজনীতিবিদ ও সমাজ কর্মী। তিনি ঐতিহাসিক আগরতলা ষড়যন্ত্র মামলার ৩০ নং আসামী ছিলেন।


title: মাহবুব উদ্দিন চৌধুরী

text: মাহবুব উদ্দিন চৌধুরী ১৯৩৫ সালে হবিগঞ্জ জেলার মাধবপুর উপজেলায় জন্মগ্রহণ করেন। তার পিতার নাম: আজিজ উদ্দিন চৌধুরী। তাঁর ছোট ভাই শহিদ উদ্দিন চৌধুরী হবিগঞ্জ পৌরসভার মেয়র ছিলেন।